Male' gai dhiriulhey rayyithunge huvafenthakugai thakugai kula jassan hovanvee kaaku? - vNews.mv\nމާލޭގަ ދިރިއުޅޭ ރައްޔިތުންގެ ހުވަފެންތަކުގައި ކުލަޖެއްސުމަށް ހޮވަންވީ ކާކު؟\nޙައްވާ މިންހާ Male' | 11 January 2020, 16:25\nދިވެހިރާއްޖޭގެ ވެރިކަން ކުރާ ރަށަށް މާލެ ސިޓީ ވާއިރު، ކޮންމެ ދިވެހި ރައްޔިތަކުވެސް އުފައްދާ އެންމެ ބޮޑު ސުވާލަކީ މާލެ ސިޓީ މިއީ ހަމަ ގައުމެއްގެ ވެރިކަން ކުރާ ރަށް ނުވަތަ ސިޓީ އޮންނަންވާ ގޮތަށް އޮތް ތަނެއްތޯ ބުނެ ކުރާ ވާލެވެ. މިކަމަކީ މީހަކު ކުރެން އަހަންޖެހޭ ވަރުގެވެސް ކަމެއް ނޫނެވެ. ސޯޝަލް މީޑިޔާގައި ދޭތެރެއިން ދައުރުވާ ޕޯސްޓްތަކާއި ޝުއޫރުތަކަށް ބަލާލުމުން މިކަން އެނގިގެންދެ އެވެ.\nމާލޭގެ ގޯތި ގެދޮރުގެ ދަތިކަމާއި، ކުލި ބޮޑުވުމާއި، ވިއްސާރަ މޫސުމުގައި މަގުތަކުގައި ފެން ނުހިނދި ހުރުމާއި، ޕާކު ކުރާނެ ޖާގައެއް ނެތުމާއި، މާލޭގެ މަގުމަތީގައި ހިނގާބިނގާވެ އުޅޭއިރު އާންމުންނަށް އެކަށީގެންވާ ރައްކާތެރިކަން ނެތުމާއި، ގަވައިދާ ޚިލާފަށް އުޅޭ ބިދޭސީން ގިނަވުން ފަދަ ކަންކަމަކީ އެންމެ ބޮޑެތި ކަންކަމުގެ ގޮތުގައި ފާހަގަކުރާ ކަންކަމެވެ.\nމިފަދަ ކަންކަމަށް ހައްލު ގެނެސްދޭނެކަމަށް ބުނެ ވާހަކަތައް ދައްކާ، ވައުދުތައްވާ މޫސުމެއް ދޭތެރެ ދޭތެރެއިން އާދެއެވެ. މިހާރު މިއޮތީ އަނެއްކާވެސް އެފަދަ މޫސުމަކާ ލައިގެންފައެވެ. ލޯކަލް ކައުންސިލް އިންތިޚާބަކީ އެއްވެސް އިރެއްގައި މާ ފޯރިގަދަ އިންތިޚާބެއްގެ ގޮތުގައި ބެލެވިފައެއް ނެތެވެ.\nއެހެންނަމަވެސް، މިފަހަރު އެކަން ތަފާތުވެގެންދާނެކަން ހާމަވެގެންދަނީ ރައްޔިތުން ފާޅުކުރަމުންދާ ޝުއޫރުތަކުންނެވެ. ރައްޔިތުން ހަގީގަތުގައިވެސް ތިބީ ބަދަލަކަށް ބޭނުންވެފައިކަން އެނގިގެންދެއެވެ.\nމާލެ ސިޓީގައި ފެންބޮޑުވެފައި\nމިބަދަލު ހޯއްދަވައި ދެއްވާނެކަމުގެ ޔަގީންކަމާއެކު ބައެއް ބޭފުޅުން ވަނީ މިހާރު މަލޭ ސިޓީގެ މޭޔަރުކަމަށް ޝައުގުވެރިކަން ފާޅުކުރައްވާފައެވެ.\nއޭގެ ތެރޭގައި ކުރީގެ ހައުސިންގް މިނިސްޓަރ ޑރ މުހައްމަދު މުއިއްޒު އާއި، އަލްހާން ފަހުމީ އާއި، މާލެ ސިޓީގެ ޑެޕިއުޓީ މޭޔަރު ޝަމާއު ޝަރީފް، އަދި އެޕާޓީގެ ސެކެރަޓަރީ ޖެނަރަލް އަނަސް ޢަބްދުއްސައްތާރު ފާހަގަކޮށްލެވެ އެވެ. އަދި މިނޫނަސް ބައެއް ބޭފުޅުން އަންނަނީ ޝައުގުވެރިކަން ފާޅުކުރަމުން ނެވެ. މީގެ ތެރެއިން އަފްޝަން ވަނީ މޭޔަރުކަމަށް ކުރިމަތިނުލައްވާނެކަން ފަހުން ހާމަކުރައްވާފައެވެ.\nމިއިން ކޮންމެ ބޭފުޅަކުވެސް އަންނަނީ މިހާރުވެސް ވައުދުތައް ވަމުންނެވެ. މޭޔަރުކަން ލިބިއްޖެނަމަ ކޮށްދެއްވާނެ ކަންކަމުގެ ވާހަކަތައް ދައްކަވަމުންނެވެ. މިހާރު ނުވެ ހުރި ކަންކަމުގެ ވާހަކަތައް ދައްކަވަމުންނެވެ. ރައްޔިތުންނަށް އިހްލާސްތެރި މަސައްކަތްތަކެއް ކޮށްދެއްވާނެ ކަމަށާއި، ރައްޔިތުންނާ ވީހާވެސް ގާތުން މަސައްކަތް ކޮށްދެއްވާނެ ކަމުގެ ވައުދުތައް ވަމުންނެވެ.\nއެހެންނަމަވެސް، ރައްޔިތުންގެ ޝުއޫރުތަކާއި ކަންބޮޑުވުންތައް އަދިވެސް އެބަހުއްޓެވެ. އެންމެ ގިނައިން އަޑުއިވޭ ވާހަކަ އަކީ މިފަދަ ވައުދުތައް ކުރިންވެސް ވީމުނޫންތޯ ބުނެ ކުރާ ޝަކުވާތަކެވެ. ވޯޓު ދިނުމުންވީ ކީއްތޯ އަހާ މީހުންވެސް މަދެއް ނޫނެވެ. ކައުންސިލް އިންތިޚާބުގައި ވޯޓުލާ މީހުންގެ އަދަދު މަދުވުމާއި، އިންތިޚާބުގެ ފޯރި ކުޑަވަނީ މިސަބަބުތަކާއި ހުރެކަމަށް ގިނަ ބަޔަކު ދެކެއެވެ.\nރާއްޖޭގެ ސިޔާސީ މަސްރަހު މިހާރު އޮތްގޮތަށް ބަލާއިރު، ބާރު އޮތީ ކޯލިޝަނަށެވެ. ކޯލިޝަންގެ ތެރެއިންވެސް މޯލްޑިވިއަން ޑިމޮކްރެޓިކް ޕާޓީއަތުގައި އޮތް ބާރު ބޮޑެވެ. ގައުމުގެ ރައީސްކަން ކުރައްވަނީ އެމްޑީޕީގެ މެމްބަރެކެވެ. މަޖިލީހުގެ 65 ގޮނޑިއާއެކު ސުޕަ މެރޖޯރިޓީ އޮތީ އެމްޑީޕީއަށެވެ.\nމިކަންތައް މިހެން ހުރުމާއެކު މި އިންތިހާބަކީ އިދިކޮޅުން ބުރަ މަސައްކަތްތަކެއް ކުރާނެ އިންތިޚާބެއް ކަމަށް ގިނަ ބަޔަކު ލަފާކުރެއެވެ. އިދިކޮޅު ޕީޕީއެމް ޕީއެންސީ ކޯލިޝަނުން އަންނަނީ މިހާރުވެސް ކެމްޕެއިން ހަރަކާތްތައް ކުރިއަށް ގެންދަމުންންވެ. ރަށްރަށަށް ދަތުރުތައް ކުރަމުންނެވެ. މިސަރުކާރުގެ ހުރި ކަމުނުދާ ކަންކަން ރައްޔިތުންނަށް ބުނެދެމުންނެވެ.\nސަރުކާރު ކޯލިޝަންތަކުގެ ޕާޓީތަކުގެ މަސައްކަތްތައް ދަނީ ކުރިއަށެވެ. ލޯކަލް ކައުންސިލް އިންތިޚާބުގެ އެމްޑީޕީ ޕްރައިމަރީގެ އެޕްލިކޭޝަން ފޯމް ބަލައިގަތުން މިހާރު ވަނީ ނިންމާލާފައެވެ. މިމަހުގެ 31 ގައި ބާއްވާ ޕްރައިމަރީއިން އެމްޑީޕީގެ ފަރާތުން ވާދަކުރާނެ ކެންޑިޑޭޓުންވެސް ޔަގީންވެގެންދާނެއެވެ.\nއެމްޑީޕީއިން މީގެ ކުރިން ބޭއްވި އެތެރޭގެ ިއންތިހާބެއްގެ ތެރެއިން\nކައުންސިލް އިންތިޚާބަށް ކެމްޕެއިން ކުރުމުގެ ފޯރިގަދަ ހަރަކާތްތައް ފެށިގެންދާނީ އެހާތަނުން ކަމަށް ބެލެވެއެވެ. މާލެ ސިޓީގެ އެކި ސަރަހައްދުތަކުގައި ޖަގަހަތައް ހެދުމާއި، ޖަލްސާތައް ބޭއްވުމާއި، ކެމްޕެއިން ލަވަތައް ޖެހުން ކުރިއަށްދާނެއެވެ.\nސުވާލަކީ ރާއްޖޭގެ ވެރިކަން ކުރާ ސިޓީ، މިއަށްވުރެ ފެންވަރު ރަނގަޅު ތަނަކަށް ބަދަލުވެގެންދާނީ މޭޔަރުކަމަށް ކޮން ބޭފުޅަކު އިންތިޚާބުކޮށްގެންތޯއެވެ.\nމިސުވާލަށް ޖަވާބު ދިނުމުގައި ވިސްނާލަންޖެހޭ ކަންކަންވެސް އެބަހުއްޓެވެ. މޭޔަރަކު ހޮވުމުގައި ބަލަންވީ ޕާޓީއަށްތޯ، ގާތް ތިމާގެ މީހާއަށްތޯ، ތަޖުރިބާއަށްތޯ. ތައުލީމީ ފެންވަރަށްތޯ، ކެރިގެން ރައްޔިތުންގެ ހައްގުގައި ބަސް ބުނާ މީހާއަށްތޯ، މިއީ ހައްތަހާވެސް ވިސްނަން ހުރި ކަންކަމެވެ.\nކޮންމެ ގޮތަކަށް ބެލިޔަސް، މިއަށްވުރެ ދިރިއުޅެން ފަސޭހަ ތަނަކަށް މާލެ ހަދަން އެބަޖެހޭކަމަކަށް އެއްވެސް މީހަކު ދެބަހެއް ނުވާނެއެވެ. މި އިންތިހާބާއެކު އަނެއްކާވެސް ދިވެހި ރައްޔިތުން ހުވަފެންތަކެއް ދެކެމުންނެވެ. ހަމައެކަނި މާލޭގެ ރަށްވެހިން ނުވަތަ ވަޒަންވެރިންނެއް ނޫނެވެ. އެކި ބޭނުންތަކުގައި މާލެއަށް ޒިޔާރަތްކުރާ މީހުންވެސް މާލެ، މިނޫން އެހެން މާލެއަކަށް ވާނެކަމުގެ ހުވަފެންތައް ދެކެއެވެ.\nމިހާރު އުފެދޭ ސުވާލަކީ ރައްޔިތުން މިދެކޭ ހުވަފެންތަކުގައި މިފަހަރު ހަގީގީ ކުލަޖައްސައިދެވޭނީ ކާކަށްތޯ އުފެދޭ ސުވާލެވެ!\nލޯކަލް ކައުންސިލް އިންތިޚާބު 2020 ސިޔާސީ ރިޕޯޓް


ތާޕްސީ އާއި ބޫމ، ޗަންދްރޯ އާއި ޕްރަކާޝީއާ އެކު.\n10 ފެބުރުއަރީ 2019 - 07:24\nދުނިޔޭގެ އެންމެ މުސްކުޅި ދެ ޝާޕްޝޫޓަރުން ކަމަށްވާ އިންޑިއާގެ ޗަންދްރޯ އާއި ޕްރަކާޝީ ތޯމަރުގެ ވާހަކަ ކިޔައިދޭ ފިލްމަށް ބޫނީ ޕެޑްނޭކަރާއި ތާޕްސީ ޕައްނޫ ސޮއިކޮށްފި އެވެ.\nއަނޫރާގް ކޭޝަޕާއި ރިލަޔަންސް އެންޓަޓައިންމަންޓް އަދި ނިދީ ޕަރަމްރު ގުޅިގެން ޕްރޮޑިއުސް ކުރާ މި ފިލްމަށް ދީފައިވާ ނަމަކީ "ސާންޑް ކީ އާންކް" އެވެ. އަންނަ ހަފުތާގެ ތެރޭގައި ޝޫޓިން ފަށާ މި ފިލްމުގެ ޑައިރެކްޓަރަކީ ލިޔުންތެރިޔާ ތުޝާރު ހީރާނަންދަނީ އެވެ.\nމިދިޔަ އަހަރު ރިލީޒް ކުރާ އަނޫރާގްގެ "މަންމަރްޒިޔާން" ގެ ބަތަލާ ތާޕްސީގެ ކުރިއަށް އޮތް ފިލްމަކީ އަންނަ މަހުގެ 18 ގައި ރިލީޒް ކުރާ އަމީތާބް ބައްޗަންގެ "ބަދުލާ" އެވެ.\nބޫމީގެ އެންމެ ފަހުގެ ފިލްމު "ސޯންޗިރައްޔާ" އަންނަ މަހުގެ 1 ގައި ސިނަމާތަކުގައި ދައްކަން ގެންނަން ނިންމާފައިވާ އިރު، އޭނާ މިހާރު އަންނަނީ "ޕަތީ ޕަތުނީ އޯރް ވޯން" ގެ ރިމެކް ވެސް ޝޫޓް ކުރަމުންނެވެ.\nބޫމީގެ ކުރިއަށް ހުރި ފިލްމުތަކުގެ ތެރޭގައި އަޔޫޝްމަން ކުރާނާއާ އެކު ކުޅޭ ތިން ވަނަ ފިލްމު "ބާލާ" އާއި އެކްތާ ކަޕޫރްގެ "ޑޯލީ ކިޓީ އޯރް ވޯ ޗަމަތު ކޭ ސިތާރޭ" ގެ އިތުރުން ކަރަން ޖޯހަރްގެ "ތަހުތު" ހިމެނެ އެވެ.\nޕްރިޔަންކާގެ ވެކްސް ސްޓެޗޫ ދައްކާލައިފި\nހޮލީވުޑްގައި ވެސް މިހާރު މަސައްކަތް ކުރާ ބޮލީވުޑްގެ ބަތަލާގެ ވެކްސް ސްޓެޗޫ މެޑަމް ޓްސޯޑްސް އިން ނިއު ޔޯކްގައި ދައްކާލައިފި އެވެ.\nސްޓެޗޫ ދައްކައިލަން ބޭއްވި ހަފުލާގައި ޕްރިޔަންކާ ވެސް ބައިވެރިވެ، އެއާ އެކު ފޮޓޯ ނަގާގައިވެ އެވެ.\nވެކްސް ސްޓެޗޫ ތައްޔާރުކޮށްފައި ހުރީ 2016 ވަނަ އަހަރުގެ އޮސްކާ އެވޯޑް ހަފުލާގައި ޕްރިޔަންކާ ރަތް ކުލައިގެ ގައުންއަކާ އެކު ދައްކައިލި ލުކްސްގަ އެވެ. ނިއު ޔޯކްގައި ސްޓެޗޫ ދައްކައިލުމަށް ފަހު، މީގެ ނަކަލުތަކެއް ލަންޑަނާއި އޮސްޓްރޭލިއާ އަދި ހޮންކޮންގްގައި ވެސް ބަހައްޓާނެ އެވެ.\nމެޑަމް ޓްސޯޑްސް މިހާތަނަށް ބޮލީވުޑްގެ މަޝްހޫރު ވަރަށް ގިނަ ތަރިންގެ ސްޓެޗޫ ހަދާފައިވެ އެވެ. އޭގެ ތެރޭގައި އަމީތާބް، ބައްޗަން، އައިޝްވާރިޔާ ސަލްމާން ހާން، ޝާހްރުކް ހާން، މަދޫރީ ޑިކްސިޓް، ކަރީނާ ކަޕޫރް، ރިތިކް ރޯޝަން، ކެޓްރީނާ ކެއިފް، އަނިލް ކަޕޫރް، ކާޖޮލް އަދި ވަރުން ދަވަން ހިމެނެ އެވެ.\nޕްރިޔަންކާ ދެން އެންމެ އަވަހަށް ފެނިގެން ދާނީ މި މަހުގެ 14 ގައި ރިލީޒް ކުރާ "އިޒިންޓް އިޓް ރޮމޭންޓިކް؟" އިންނެވެ.\n"ސޯންޗިރައްޔާ" ގެ އާ ޓްރެއިލާއެއް\nއަންނަ މަހުގެ 1 ވަނަ ދުވަހު ރިލީޒް ކުރަން ނިންމާފައިވާ ފިލްމު "ސޯންޗިރައްޔާ" ގެ އައު ޓްރެއިލާއެއް ދައްކާލައިފި އެވެ.\nއަބީޝެކް ޗޯބޭ ޑައިރެކްޓްކޮށްފައިވާ މި ކްރައިމް ޑްރާމާއަކީ ޑަކޮއިޓުންގެ ވާހަކަ ކިޔައިދޭ ފިލްމެކެވެ. ފިލްމުގެ ލީޑް ކާސްޓުންނަކީ ސުޝާންތު ސިންގް ރާޖްޕޫތާއި ބޫމީ ޕެޑްނޭކަރާއި މަނޯޖް ބަޖްޕާއީ އާއި ރަންވީރު ޝޯރޭ އަދި އަޝުތޯޝް ރާނާ އެވެ.\nކުރިން މިދިޔަ ހުކުރު ދުވަހު ރިލީޒް ކުރަން ނިންމި "ސޯންޗިރައްޔާ" އަންނަ މަހުގެ 1 އަށް ފަސްކޮށްފައިވާ އިރު، މިއީ 2016 ގެ ކާމިޔާބު ފިލްމު "އުޅުތާ ޕަންޖާބް" އަށް ފަހު، ޗޯބޭ ގެނެސްދޭ ފުރަތަމަ ފިލްމެވެ.\nއޭނާގެ ކުރީގެ ފިލްމުތަކާ އެއްގޮތަށް "ސޯންޗިރައްޔާ" އަކީ ވެސް ވަރަށް ރަސްޓިކް ފިލްމަކަށް ވާނެ އެވެ.\n"ޖާންސީ ކީ ރާނީ" ކަލާޒް އަށް\nމިދިޔަ މަހުގެ 25 ގައި ރިލީޒް ކުރި "މަނިކަރްނިކާ: ދި ކްއީން އިފް ޖާންސީ" ގައި ކަންގަނާ ރަނާވަތު ރާނީ ލަކްޝްމީބާއީގެ ރޯލް ކުޅެފައި ވަނިކޮށް، ލަކްޝްމީބާއީގެ ވާހަކަ ކިޔައިދޭ ސިލްސިލާއެއް ކަލާޒުން ގެނެސް ދޭން ތައްޔާރުވެއްޖެ އެވެ.\nމިހާރު ޕްރޮމޯ ވެސް ދައްކަމުން އަންނަ "ޖާންސީ ކީ ރާނީ" އަންނަ ހޯމަ ދުވަހުގެ ރެއިން ފެށިގެން ކަލާޒުން ކޮންމެ ރެއަކު ރާއްޖޭ ގަޑިން 10:00 ގައި ގެނެސް ދޭނެ އެވެ. މި ސިލްސިލާގައި ލަކްޝްމީބާއީގެ ރޯލް ކުޅެފައި ވަނީ 16 އަހަރުގެ އަނުޝްކާ ސެން އެވެ.\nއޭނާ ބުނި ގޮތުގައ އެހާ ޅަ އުމުރުގައި ލަކްޝްމީބާއީ ގަދަ ވަރުގަދަ ތާރީހީ ޝަހުސިއްޔަތެއްގެ ރޯލް ކެރިއަރުގެ އެންމެ ކުރީކޮޅުގައި ލިބުމަކީ ބަތަލާއަކަށް ވަރަށް މަދުން ނޫނީ ނުލިބޭނެ ފުރުސަތެކެވެ. އެހެންވެ "ޖާންސީ ކީ ރާނީ" އަށް ވަރަށް މަސައްކަތްކޮށްފައި ހުންނާނެ ކަމަށް ބުންޏެވެ.\nކަލާޒްގެ "ދާސްތާނޭ މުހައްބަތު" ހުއްޓާލައިފި


Covid-19: JP Jalsaa Faskohffi - Vaguthu\n-ޖޭޕީގެ އަހަރީ ދުވަސް ފާހަގަ ކުރުމުގެ ޖަލްސާގެ ތެރެއިން ވަގުތު އިމޭޖްސް: މުހައްމަދު ޖިމީ\nކޮވިޑް-19 ފެތުރެމުން އަންނާތީ ޖުމްހޫރީ ޕާޓީން ކައުންސިލް އިންތިހާބާއި ދިމާކޮށް ބާއްވަން އުޅުނު ބޮޑު ޖަލްސާ ފަސްކޮށްފިއެވެ.\nމިއަދު މ.ކުނޫޒުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން އެޕާޓީގެ ކައުންސިލް މެންބަހު އަހުމަދު ނިހާން ވިދާޅުވީ މި ދަނޑިވަޅުގައި ސިޔާސީ ކަންކަމަށްވުރެ ރައްޔިތުންގެ ސަލާމަތާއި ރައްކާތެރިކަމާއި މެދު ވިސްނުން އެޕާޓީ އިން އިސްކުރާ ކަމަށާއި، އެގޮތުން ޖަލްސާގެ ތައްޔާރީތައް ވަމުން އައިސް މިހާ ވަގުތު ކުޑަތަން ވެފައި އޮއްވައި ޖަލްސާ ކެންސަލް ކުރުމަކީ އެކަމުގެ އަލިގަދަ ހެއްކެއް ކަމަށެވެ.\n"މިފަދަ ދަނޑިވަޅެއްގައި އަޅުގަނޑުމެން ޕާޓީ އަށް ކޮށްދޭން ޖެހޭ ކަންކަމަށް ވުރެ މުޅި ގައުމާއި މެދު ވިސްނަން ޖެހޭ ކަންކަން މާ ގިނަ. އަޅުގަނޑުމެންގެ 13 ވަނަ ދުވަހުގެ ޖަލްސާ އެހެން ތާރީހަކަށް ވާނީ ފަސްކޮށްފައި" ނިހާން ވިދާޅުވިއެވެ.\nޖޭޕީ އިން ވަނީ މި ޖަލްސާ ކެންސަލް ކުރުމާއި ގުޅިގެން ހާއްސަ ނޫސްބަޔާނެއްވެސް ނެރެފައެވެ. އެގޮތުން އެ ނޫސްބަޔާނުގައި ބުނެފައި ވަނީ، މިހާތަނަށް ރާއްޖެއަށް ދަތުރުކޮށްފައި ވާ ބައެއް ފަތުރުވެރިންގެ ކިބައިން މި ބަލި ފެނުފައި ވުމަކީ މި ބަލި ދިވެހިންނަށް ޖެހިދާނެ ކަމުގެ ބިރު އިތުރުވާ ކަމެއް ކަމަށެވެ. އެހެންކަމުން އެފަދަ ޖަލްސާއެއްގެ ސަބަބުން ލިބިދާނެ ފައިދާ އަކަށްވުރެ މިފަދަ ކަމެއްގެ ސަބަބުން ލިބިދާނެ ގެއްލުމަކަށް އެޕާޓީ އިން ވިސްނާ ކަމަށާއި، އެޕާޓީގެ ލީޑަރު ގާސިމް އިބްރާހިމްގެ އިސްނެންގެވުމުގެ މަތިން ޖަލްސާ ފަސްކުރުމަށް ވާނީ ނިންމާފައި ކަމަށް އެބަޔާނުގައި ވަނީ ބުނެފައެވެ.\n"ގައުމުގެ ހާލަތު މިއަށްވުރެ ރަނގަޅުވުމުން ދެންނެވުނު ޖަލްސާ އެހެން ތާރީހެއްގައި ބާއްވާނެ ކަމަށް އިއުލާން ކުރަން" ޖުމްހޫރީ ޕާޓީ އިން ނެރުނު ނޫސްބަޔާނުގައި ވަނީ ވިދާޅުވެފައެވެ.\nއަދި ޖަލްސާ އާއި ގުޅޭ މައުލޫމާތު ފޯރުކޮށްދިނުމަށް ބާއްވަމުން އަންނަ ސިލްސިލާ ނޫސްވެރިންގެ ބައްދަލުވުންތައްވެސް ހުއްޓާލުމަށް ނިންމާފައިވާ ކަމަށް ނިހާން ވަނީ ވިދާޅުވެފައެވެ.\nނިހާން ވިދާޅުވީ ޖޭޕީ އިން ކަންކަން ކުރި ގޮތަށް އެހެން ޕާޓީތަކުންވެސް އެއްވުންތައް ނުބޭއްވުމަށް އިލްތިމާސްކުރާ ކަމަށެވެ. އަދި އެޕާޓީ އިން އަތޮޅު ތެރޭގައިވެސް އެއްވުމެއް، ނުބާއްވާނެ ކަމަށް އޭނާ ވިދާޅުވިއެވެ.\nޖަލްސާ ބޭއްވުމަށް ޖޭޕީން ނިންމާފައި ވަނީ މިމަހުގެ 13 ވަނަ ދުވަހުގެ ރޭގައެވެ. އެ ޖަލްސާ އަކީ ކުރިއަށް އޮތް ކައުންސިލް އިންތިޚާބަށް ޖޭޕީގެ ކެމްޕޭން ފެށުމަށް ބާއްވާ ޖަލްސާއެކެވެ.\nމާޗް 7, 2020 15:46\nބުރުމާ މަރުވެދާނެތީ ބިރުން.\nމާޗް 7, 2020 17:54\nމީހުން ނުވީމަ ލޮލް


Covid Ge Aa Vahtharu Thah Fehnaathee Ithuru Inzaareh Dheefi - Vaguthu\nކޮވިޑް-19ގެ އާ ވައްތަރުތައް ދުނިޔޭގެ އެކި ހިސާބުތަކުން ފެންނަމުންދާ މި ދަނޑިވަޅުގައި އެމެރިކާގެ ސެންޓަރސް ފޯ ޑިޒީޒް ކޮންޓްރޯލް އެންޑް ޕްރިވެންޝަން (ސީޑީސީ) އިން އިތުރު އިންޒާރެއް ދީފިއެވެ.\nސީޑީސީގެ ޑިރެކްޓަރ ޑރ. ރޮޗެލް ވަލެންސްކީ ބުނީ، ކޮވިޑް-19ގެ އާ ވައްތަރުތަކުގެ ސަބަބުން މި ބައްޔާއި ބެހޭ ގޮތުން މިހާތަނަށް އެ ބޭފުޅުން ހޯދި ހޯދުންތައް ފޮހެވިގެން ހިނގައިދާނެ ބިރު މިހާރު އެބަ އޮތް ކަމަށާއި އެކަމަށް އެންމެންވެސް ސަމާލުކަން ދޭން ޖެހޭ ކަމަށެވެ.\nސީޑީސީން އެގޮތަށް ބުނެފައިވަނީ ފާއިތުވި މަދު ދުވަސްކޮޅެއްގެ ތެރޭގައި އެމެރިކާގެ އެކި ހިސާބުތަކުން ކޮވިޑް-19ގެ އެކި ވައްތަރުތައް ފެންނަމުން އަންނާތީއެވެ. އެގޮތުން މިހާތަނަށްވެސް ކޮވިޑްގެ3ވައްތަރެއް އެގައުމުން ވަނީ ފެނިފައެވެ.\n"މިދާ ރޭޓުން ބަލީގެ އާ ވައްތަރުތަކުގެ ވޭދަނަތައް ފެންނަ ކަމުގައިވާނަމަ އަޅުގަނޑުމެން މީގެ ކުރިން ކޮށްފައިވާ ކަންކަމާއި ހޯދި ކާމިޔާބުތައް ގެއްލިގެން ގޮސްދާނެ" ޑރ ރޮޗެލް ބުންޏެވެ.\nއޭނާ ބުނީ، އާންމުކޮށް ބަލި ޖެހިގެން މީހުން މަރުވާ ރޭޓަށްވުރެ2ގުނަ މިހާރު އިތުރުވެފައިވާ ކަމަށާއި އެގޮތުން ދުވާލެއްގެ މައްޗަށް މިހާރު 2000 އެއްހާ މީހަކު ބަލީގައި މަރުވަމުން އަންނަ ކަމަށެވެ. އެހެން ކަމުން އޭނާ ވަނީ އެގައުމުގެ ބައެއް ސްޓޭޓްތަކަށް ފިޔަވަޅުތަކަށް ދީފައިވާ ލުއިތައް އުވާލައި ހަރުކަށި ކުރުމަށް އިލްތިމާސް ކޮށްފައެވެ.\nއޭނާ ބުނީ، މިހާލަތުގައި އެންމެންވެސް މާސްކު އަޅައި ގައިޑްލައިންސްތަކަށް ބަލައިގެން އުޅެން ޖެހޭ ކަމަށާއި މި ބަލި މަޑުކަމުން އަރައިގަތުމަށް ވެކްސިން ވީހާވެސް ގިނަ ބަޔަކަށް ފޯރުކޮށްދޭން ޖެހޭ ކަމަށެވެ.\nމާޗް 2, 2021 21:56\nމިދިވެހި ގައުމުގެ ސަރުކާރުވެސް ބަލަނީ ބަލި ފެތިރޭތޯ.


(9 ޖުލައި 2021އާ ގުޅޭ)\nތެޅިތެޅި އޮތް ހިތަކާ އެކު، ލިވިޔާ ކުރިއަށް ފިޔަވަޅެއް ނެގިއެވެ. ލިވިޔާ ގޮސް ހުއްޓުނީ އެދެމީހުންގެ ކުރިމަތީގައެވެ. ލޯ މަރައިގެން ޒަކްވާން ހުރީ ޝަހުރުގެ ގައިގައި ވަރަށް ބާރަށް އޮޅުލައިގެންނެވެ. އެތައް ދުވަހަކަށް ފަހު، އެދެމީހުން ބައްދަލުވުން އެދެމީހުންނަށް ވެސް ލިބިގެން ގޮސްފައިވާ އުފާ، އެމަންޒަރު ބަލަން ތިބި އެންމެންނަށް އެނގި ހާމަ ވާނެއެވެ. ނަމަވެސް ލިވިޔާގެ ސިކުނޑީގައި ވަނީ މުޅިން އެހެން ހައިޖާނެކެވެ. ލިވިޔާގެ ހިތް ތެޅެމުން ދަނީ އެހެން ކަމަކާ ހެދިގެންނެވެ. ލިވިޔާގެ ހިތުގެ އެންމެ ފުންމިނުން ކެކިގެން އުތުރެނީ އެހެން ކަހަލަ އިޙްސާސެކެވެ. މިއީ ކޮންފަދަ އިއްތިފާޤެއް ބާއޭ ލިވިޔާގެ ހިތާއި ސިކުނޑި އޭނާއަށް ސުވާލު ކުރަމުން ދިޔައެވެ. ޝަހުރުގެ ބުރިކަށީގައި މަޑުމަޑުން އަތް ހިންގައިލުމަށްފަހު، ޒަކްވާން އޭނާގެ ލައްޕައިފައިވާ ދެލޯ ހުޅުވައިލިއެވެ. އޭނާގެ ދެލޮލުގެ ކުރިމަތިން ފައުޅުވެގެން ދިޔަ އަންހެން ސޫރައިން، ކުއްލިއަކަށް ޒަކްވާންގެ ދެލޯ ބޮޑު ވެގެން ދިޔައެވެ. ޝަހުރާ ދުރަށް ޖެހެވުނީ ޒަކްވާންގެ އިޚްތިޔާރުން މުޅިން ބޭރުންނެވެ.\n"މިއީ ލިވިޔާ. ދޮންބެ މެރީ ކުރަން އުޅޭ ކުއްޖާ! ކޮއްކޮގެ ފަހަރީ.." ޒަކްވާންގެ ކަނާއަތުގައި ހިފަހައްޓައިގެން ހުރެ، ޝަހުރު އޭނާގެ ލޯބިވެރިޔާ ތަޢާރަފު ކޮށްލަ ދިނެވެ. ނަމަވެސް ޒަކްވާންގެ ކަންފަތަށް އެއްވެސް އަޑެއް ނީއްވެއެވެ. އިތުރު ކަމަކާ ވިސްނަން އުޅެވޭ ވަރަށް ވުރެ، ޒަކްވާނަށް ލިބިގެން ގޮސްފައިވާ ހައިރާންކަންވީ ބޮޑެވެ. އެއްވެސް އެއްޗެއް ނުބުނެ، އަނގަ ތަންމިނަށް ހުޅުވައިގެން ޒަކްވާނަށް ހުރެވުނީއެވެ. ޒަކްވާންގެ އަމަލުތައް ހުރި ގޮތުން، ޝަހުރަށް ކަމެއް ޝައްކު ވާނެ ކަން ޔަޤީނުން ވެސް ލިވިޔާއަށް އެނގުނެވެ.\n"މީ ކޮއްކޮ ދަންނަ ކުއްޖެއްތަ؟" ޝަހުރުގެ ސުވާލާ އެކު، ޒަކްވާނަށް ހަމަހޭވެރިކަން އައެވެ. ނޫނެކޭ ބުނެފި ނަމަ އެ ހެދުނީ ދޮގެކެވެ. އެގޮތް ޒަކްވާން ބޭނުން ނުވީއެވެ. އަދި ނުދަންނަ ކަމަށް ބުނެފި ނަމަ، ލިބުނު ހައިރާން ކަމުގެ ފަހަތުގައި ވަނީ ކޮން ވާހަކައެއްކަން ވެސް ދޮންބެއަށް ކިޔައިދޭން ޖެހޭނެތާއެވެ. އެހެން ކަމުން، އެންމެ ފަސޭހަ، އެންމެ ލުއި ގޮތް ޒަކްވާން ޚިޔާރު ކުރީއެވެ.\n"އާނ ދޮންބޭ! މީ ލިވިޔާ. ކޮއްކޮއާ އެކު، މަޖީދިއްޔާގަ އުޅުނު ކުއްޖެއްމީ. ވީ ވާރ ކުލާސް މޭޓްސް ދޯ؟" ޒަކްވާން ހިނިތުންވުމަކާ އެކު، ބަލައިލީ ލިވިޔާއަށެވެ. ގަދަކަމުން ހީނލަމުން ލިވިޔާ ބޯ ޖަހައިލީ "އާނއެކޭ" ބުނާ ފަދަ ބީދައަކުންނެވެ.\nމެންދުރުގެ ހޫނުގަދަ ވަގުތެވެ. ޒަކްވާން ގެެއަށް ލާފައި، ޝަހުރު ގޮސް ވަނީ ލިވިޔާގެ ގެއަށެވެ. ދެ ދުވަސް ތެރޭގައި ކައިވެނި އޮތުމާ އެކު ލިވިޔާ އާއި އޭނާގެ ޢާއިލާ ތައްޔާރު ވަމުން ދިޔައީ ކައިވެނީގެ ފަހުގެ ތައްޔާރީތައް ވުމަށެވެ. އެގޮތުން ވަލީމާ އާއި، ކޮޓަރި ތައްޔާރު ކުރުމުގައި ވެސް ލިވިޔާގެ ޢާއިލާ ހަރަކާތްތެރި ވަމުން ދިޔައެވެ.\n"ލިވީ.. އެބައިން އުފާވެރި ޚަބަރެއް.." ޝަހުރު އައިސް އިށީންނީ ލިވިޔާ އޮތް އެނދުގެ ފަޑީގައެވެ. މަޑުމަޑުން ބުރަކަށި ހިއްލައި ލަމުން، ލިވިޔާ އެނދުން ތެދުވެގެން ގޮސް އިށީންނީ ޝަހުރުގެ ގާތުގައެވެ.\n"ކިހިނެއްވީ؟ ކޮން ވާހަކައެއް؟" ލިވިޔާ އޭނާގެ ކަނާއަތް ބާއްވައިލީ ޝަހުރުގެ ކަނާއަތް މަތީގައެވެ. އަދި ބަލައިލީ ސީދާ ޝަހުރުގެ މޫނަށެވެ. އެމޫނު މަތިން ފެންނަނީ އުފާވެރި ކަމެވެ. އުޖާލާ ކަމެވެ. ވަރަށް ބޮޑު އުފާވެރި ޚަބަރެއް ޝަހުރުގެ ފަރާތުން ލިބެން އުޅޭކަމުގެ ފެހި ސިގްނަލް އެމޫނުމަތިން ލިވިޔާއަށް ފެނެއެވެ.\n"އަހަރެންނަށް ޖޮބެއް ލިބިއްޖެ! ޕާރޓު ޓައިމް. މަހަކު ލިބޭނެ 11ހާސް. ވެބް ހޯސްޓު ކުރާ ޕްރައިވެޓު ތަނެއް އެއީ." އުފަލުން އިނދެ ޝަހުރު ބުނެލިއެވެ. ޝަހުރުގެ އެ ވާހަކައިން ލިވިޔާއަށް ލިބުނީ ވަރަށް ބޮޑު އުފަލެކެވެ. ޝަހުރުގެ ކިޔެވުމަށް ހުރަސް ނޭޅޭނެ ފަދަ ގޮތަކަށް، އޭނާއަށް ވަޒީފާއެއް ލިބުނީތީއެވެ. އެދެމީހުން ނިންމައިގެން ތިބީ ކައިވެނީގެ ފުރަތަމަ ދުވަސްކޮޅުގައި ލިވިޔާގެ ގޭގައި ދިރިއުޅޭށެވެ. ނަމަވެސް ވަޒީފާއެއް ލިބި، ދިރިއުޅުން ކޮންމެވެސް ވަރަކަށް ހަމަޖެހެމުން އަމިއްލަ އެޕާރޓުމެންޓެއް ނަގައިގެން، ދެމީހުން ވަކިން ދިރިއުޅޭށެވެ. ޝަހުރަށް ލިބުނު ވަޒީފާއާ އެކު، އެ އުއްމީދުގައި ކުލަ ޖެހެން އުޅޭކަން އެދެމީހުންނަށް ވެސް މިހާރު އެބަ އިޙްސާސް ވެއެވެ.\nފެންމާގަނޑުން ފައިބަމުން ދިޔަ ފެންތިކިތައް، ޒަކްވާންގެ ގައިގައި ބީހިލާފައި ތަށިމުށިގަނޑު މައްޗަށް ފައިބަމުން ދިޔައެވެ. އެއްވެސް ތަރުތީބެއް ނެތި، އެ ފެންތިކިތައް ޒަކްވާންގެ މުޅި ގައިގައި ފިރުމައެވެ. ޒަކްވާންގެ ގައިން ވަކިވެގެންދާ ފެންތިކިތައް، ފެންދާ ތަނަށް ގޮސް، ގެއްލިގެން ދެއެވެ. އެ އުސޫލުން އެކަން ހިނގަމުން ދިޔަސް، ޒަކްވާންގެ ސިކުނޑި ވީ ފާޚާނާގައެއް ނޫނެވެ. އޭނާގެ ޚިޔާލު ތަކާއި ފިކުރުތައް ވަނީ މުޅިން އެހެން ދުނިޔެއެއްގައެވެ. މީގެ5އަހަރު ކުރީގެ މަޖީދިއްޔާ ސުކޫލުގެ ލޯބީގެ ދާސްތާނުގެ ފޮތުގެ ސަފުޙާތައް އުކަމުން، ޒަކްވާންގެ ގެންދިޔައީ ހަންހާރައިން ފުުރިގެންވާ ޙާލުގައެވެ. އެ ޅަ ސިކުނޑިން އޭރު ޤަބޫލު ކުރި ލޯތްބަކީ، ހަމަ އިޝްޤީ ލޯބިކަން ޒަކްވާނަށް އަބަދުމެ އޭނާގެ ހިތާއި ސިކުނޑި ވިސްނައިދިން ކަމުގެ ހެއްކަކީ، އަދިވެސް އެ ލޯތްބަށް ޒަކްވާންގެ ހިތުގައި އުފެދިފައިވާ ޤަދަރެވެ. ޢިއްޒަތެވެ.\nމެންދުރުގެ ކެއުން ތައްޔާރު ކޮށްލުމަށްފަހު، ކެއުމަށް އިންސާފު ކުރަން ޝަހުރަށް ގޮވާފައި، ލިވިޔާ ގޮސް ވަނީ އޭނާގެ ކޮޓަރިއަށެވެ. މިއަދު ހެނދުނު އެއާރޕޯޓުން ޒަކްވާން ފެނުނު ފަހުން، ކޮންމެ ވެސް ވަރެއްގެ އުނގަދޫ ކަމެއް ލިވިޔާއަށް އިޙްސާސްވެއެވެ. ލިވިޔާގެ ހިތުގައި ޒަކްވާނަށް އެއްވެސް ވަރެއްގެ ލޯތްބެއް ނެތް އިރު، ޒަކްވާންގެ އެއްވެސް ހަނދާނެއް ވެސް ލިވިޔާގެ ސިކުނޑީގައި ދައުރެއް ނުވެއެވެ. އެއީ ކުޑައިރުގެ "ޖޯކެއް" ކަމުގައި ލިވިޔާ ބެލީ، އޭރު ކަންތައް ވީގޮތުންނެވެ. ލިވިޔާގެ ލޯތްބަށް ޒަކްވާން އެދުނީ، އެކަހަލަ އެއްވެސް ވިސްނުމެއް ލިވިޔާގެ ނެތް އިރުއެވެ. ނަމަވެސް ލިވިޔާ ޖެހިލުން ވަނީ، މިވީހާ ދުވަހު ޒަކްވާންގެ ހިތުގައި އޮތީ ކީކޭ ކަމެއް ނޭނގޭތީއެވެ. ލިވިޔާގެ ހިތުގެ ތެެރޭގައި ފެތުރިފައިވާ ގަޑުބަޑަކީ ވެސް ޒަކްވާންގެ ވިސްނުން ހުރިގޮތް ނޭނގުމުން އުފެދިފައިވާ ކަމެކެވެ.\nތުވާޅި އޮޅައިލައިގެން ޒަކްވާން ފާޚާނައިން ނުކުމެގެން ގޮސް ހުއްޓުނީ، ލޯގަނޑުގެ ކުރިމަތީގައެވެ. ކުރުކޮށް ކޮށާފައިވާ ޒަކްވާންގެ އިސްތަށިގަނޑުގައި އަދިވެސް ތެތްކަމެއް ވެއެވެ. ކުޑަކުޑަ ތުނބުޅިއެއް ހުރި އިރު، ޒަކްވާން ފެންނަނީ އޭނާގެ އުމުރަށްވުރެ، ކުޑަ ކޮށެވެ. މެދު ވަރެއްގެ އިސްކޮޅެއް ހުރި އިރު، ޒަކްވާން އަކީ ހިކި މީހެކެވެ. ހަމުގެ ކުލަ މާ އަލި ނޫނަސް ޒަކްވާން "ހޭންޑްސަމް" ކުދިންގެ ލިސްޓުގެ ތެރޭގައި ހިމެނޭނެއެވެ.\nމުޅި ގައިގައި ލޯޝަން ހާއްކައިލުމަށްފަހު، ޒަކްވާން ފުންކޮށް ނޭވާއެއް ލިއެވެ. ގަދަކަމުން ހިނިތުންވެލަމުން، ޒަކްވާން ވައި އަޑަކުން "އަލްޙަމްދުﷲ" އޭ ބުނެލިއެވެ. ޒަކްވާންގެ ހިތުގައި ލިވިޔާއަށް އޮތް ލޯތްބަކަށް ބަދަލެއް ނާދެއެވެ. ކުރިން ވެސް ޒަކްވާންގެ ދުޢާ އަކީ ތަޤުދީރުގައި ލިވިޔާ ލިބެން އޮތް ނަމަ، ލިވިޔާ ޒަކްވާނަށް ލިބޭ ގޮތް މިންވަރު ކޮށްދެއްވުމެވެ. ނަމަވެސް، ތަޤުދީރުގައި ލިޔެވިފައި ވަނީ މުޅިން އެހެން ބާބެކެވެ. އެ ބާބުގައި ލިޔެވިފައި ވަނީ ލިވިޔާގެ ޙަޔާތް ޒަކްވާނާ އެކުގައެއް ނޫނެވެ. ނަމަވެސް ޒަކްވާނާ ގާތް، ޒަކްވާން ނުހަނު ލޯބިވާ އޭނާގެ ދޮންބެއާ އެކުގައި ލިވިޔާ އުފަލުގައި އުޅޭތަން ފެނުމަކީ ވެސް ޒަކްވާނަށް ލިބޭނެ އުފަލެއް ކަމުގައި، އޭނާ ހިތުގެ އަޑިން ޤަބޫލު ކުރިއެވެ. އަނެއްކާ ވެސް ހަށިފުރާ ނޭވާއެއް ދޫކޮށްލަމުން، ޒަކްވާން އޭނާގެ ލޯބީގެ ދާސްތާން ލައްޕައިލީ، ލޯބިވެރިޔާއަށް ފަހަރީގެ ލަޤަބު ދޭން ނިންމައިގެންނެވެ. އަމިއްލަ ހިތާ ހަނގުރާމަކޮށް، ޒަކްވާންގެ ހިތުގައި ލިވިޔާއަށް އުފެދިފައިވާ ލޯބި، އެހެން ލޯތްބަކަށް ހަދާނެ ކަމުގެ ވަރުގަދަ ޢަޒުމެއް އަމިއްލަ ނަފުސަށް ކަނޑައަޅައިގެންނެވެ.\nވަގުތުތައް އޭގެ އެންމެ ހަލުވި މިނުގައި ހިނގަމުން ގޮސް، ކައިވެނީގެ މަޖިލިސް ފެށެން 8 ގަޑި އިރަށް ވުރެ ކުޑަތަން ވެއްޖެއެވެ. ކައިވެނީގެ ވަލީމާ އޮތީ ރޭގަނޑުގައެވެ. ކައިވެނީގެ މަޖިލީހަށް ތައްޔާރު ވަމުން ލިވިޔާ އާއި ޝަހުރު ގެންދިޔައެވެ. ލިވިޔާ އޭނާގެ ގޭގައި ހުރެ ރީތިވެ ނަލަވަމުން ދިޔައިރު، ޝަހުރު ތައްޔާރު ވަމުން ދިޔައީ އޭނާގެ ގޭގައި ހުރެގެންނެވެ. ޝަހުރުގެ ބައްޕަ އާއި ދޮންތައަށް ގުޅައި، ޝަހުރު ކައިވެނި ކުރަން އުޅޭކަން އޭނާ އެންގީ، އެމީހުންގެ ފަރާތުން އެއްވެސް ހެޔޮ ބަހެއް، އެއްބާރު ލުމެއް ނުލިބޭނެ ކަމަށް ބަލައިގެންނެވެ. ކައިވެނީގެ ވަލީމާއަށް ނުދާނެ ކަމަށް ޝަހުރުގެ ގާތުގައި އޭނާގެ ދޮންތަ ޝީލާ ބުނީ ނުރުހުންވެ ހުރެގެންނެވެ. އެއްވެސް ހައިރާން ކަމެއް ނެތި ޝަހުރު ފޯނު ބޭއްވީ، އޭނާ ހީކުރި ފަދަ ޖަވާބެއް ޢާއިލާގެ ފަރާތުން ލިބުނީމައެވެ.\n"ސަހަރޯ ހީވޭ! މިއަދު ކޮއްކޮ ކައިވެނި ކުރޭ. އެ އަންހެން މީހާ ކޮންފަދަ ސިހުރެއްބާ އަހަރެންގެ ކޮއްކޮއަށް ހެދީ؟ ހުރެބަލަ! ކައިވެނި ކުރެވި ދާނެ. އެކަމު، އަހަރެންގެ ނުލަފާކަން އަހަރެން ދައްކާލާނަން!" ދަތްކުނޑި ވިކައިލަމުން ޝީލާ އެހެން ބުނެލީ ހޮސްޕިޓަލްގެ ވޯރޑުން ބޭރުގައި ހުރެގެންނެވެ. ޝީލާގެ އަރިހުގައި އޭނާގެ ބައްޕަ އާއި ޔޫހާގެ ޢާއިލާ ތިއްބެވެ.\n"ވަރަށް މަޑުމައިތިރި ކުއްޖެއް އެއީ.. އަހަރެން ހީނުކުރަން އަހަރެންގެ ދަރިފުޅު މިވަރުގެ ކަމެއް ކޮށްފާނެ ކަމަކަށް. އަދި ހުސްނާ އެޙާލުގަ އޮއްވާ.. މިޚަބަރު ހުސްނާއަށް ދޭނީ ކިހިނެއް؟ އަހަރެން ވަރަށް ދެރަވެއްޖެ! ލޯބިން ދަރިން ބޮޑު ކުރީމަ ލިބޭ ހަދިޔާ މީ.. ކީއްކުރާނީ؟" ނިކަން ކަންބޮޑުވެގެން ހުރެ، މަންސޫރު އޭނާގެ ހިތުގެ އުދާސްތައް ބޭރުކޮށްލީ، ރާޅުވެފައިވާ ހިތްދަތި އަޑަކުންނެވެ. މަންސޫރަށް ހިތްވަރު ދިނުމުގެ ގޮތުން ޔޫހާގެ ބައްޕަ މަޑުމަޑުން މަންސޫރުގެ ބުރަކަށީގައި އަތް ކާއްތާލިއެވެ.\n"ދުވަހަކުވެސް، ދުވަހަކުވެސް، މިހިތްދަތި ކަމެއް މިހިތަކުން ފިލައިގެން ނުދާނެ. ޝަހުރު އަހަރެެންގެ ހިތުގައި އެ އަޅުވައިލީ ދުވަހަކުވެސް ފިލައިގެން ނުދާނެ ފަދަ ކޫރުމެއް. އެކަމު ބުނަން! އަހަރެން އަހަރެންގެ ދަރިފުޅު އެ މަޅިން ސަލާމަތް ކުރާނަން!" މަންސޫރަށް ވަނީ ވަރަށް ބޮޑަށް އަސަރުކޮށްފައެވެ. ޝަހުރުގެ ކައިވެނީގެ ވަލީމާއަށް ޒަކްވާން ދާން ނިންމުމުން، އެކަމުގެ ނުރުހުން ކޮންމެވެސް ވަރަކަށް ޝީލާގެ އެބަ އޮތޮެވެ. ނަމަވެސް މަންސޫރު އެކަންތައް ޒަކްވާނަށް ފެންނަ ގޮތަށް ކުރަން ދޫކޮށްލީއެވެ.\n"އަނބި ޤަބޫލު ކޮށްފިން!" ފުޅާ ހިނިތުން ވުމަކާ އެކު، ޝަހުރު ބަލައިލީ ލިވިޔާގެ މޫނަށެވެ. އެދެމީހުންގެ މޫނުމަތިން ވެސް ފައުޅުވެގެން ދިޔައީ އުފަލުން ފޮޅިގެން ގޮސްފައިވާ ޖަޒުބާތީ އުފަލެކެވެ. އެ މަޖިލީހަށް އެއްވެފައި ތިބި އެންމެންނާ އެކު، މުޅި ތަނަށް ހީވީ ބަޙާރު މޫސުމެއް އައިހެންނެވެ. ޝަހުރާއި ލިވިޔާއަށް ކުއްލިއަކަށް ހުރެފައި ވަރަށް ލޯބިން ބައްދައިލިއެވެ. ކައިވެނީގެ އިޙްސާސްތަކާ އެކުގައެވެ. އެމަންޒަރު ބަލަން އެތަނުގައި ހުރި ޒަކްވާނަށް ވަރަށް އުނދަގޫ ވިއެވެ. ހިންދިރުވައިލުމާ އެކު، ޒަކްވާންގެ ދެލޮލުގެ ތެރެއިން ހަލުވި ކަމާ އެކު ފައިބަގަތީ ކަރުނައެވެ. (ނުނިމޭ)


South Asia ge football harakaaiythah harudhanaa kurumah mashvaraa kohfi - vNews.mv\n2018 ވަނަ އަހަރުގެ ސާފް ސުޒުކީ ކަޕުގެ ތަށި ރާއްޖެއިން އުފުލާލަނީ-- ފޮޓޯ: އިމޭޖަސް ޑޮޓް އެމްވީ\nދެކުނު އޭޝިއާގެ ފުޓުބޯޅަ ހަރަކާތްތައް ހަރުދަނާކުރުމަށް މަޝްވަރާކޮށްފި\nއިސްމާޢީލް ޝާހު 08 August 2020, 19:39\nދުނިޔޭގެ ފުޓްބޯޅައިގެ މައި އިދާރާ ފީފާ އާއި އޭޝިއާގެ ފުޓުބޯޅައިގެ މައި އިދާރާ އޭއެފްސީ ގުޅިގެން ދެކުނު އޭޝިއާ ސަރަހައްދުގެ ފުޓުބޯޅައިގެ ހަރަކާތްތައް އިތުރަށް ހަރުދަނާކުރުމަށް މަޝްވަރާކޮށްފިއެވެ.\nއޮންލައިންކޮށް ބޭއްވި މި މަޝްވަރާތަކުގައި ސާފް ސަރަހައްދުގެ ފުޓްބޯޅަ އެސޯސިއޭޝަންތަކުގެ ވެރިންގެ އިތުރުން ފީފާގެ ރައީސް ޖިއާނީ އިންފަންޓީނޯ އާއި އޭއެފްސީގެ ރައީސް ޝެއިޚް ސަލްމާން ބިން އިބްރާހިމް ޚަލީފާ ވަނީ ބައިވެރިވެ ވަޑައިގެންފައެވެ. މި ބައްދަލުވުމުގައި ރާއްޖޭގެ ފަރާތުން ބައިވެރިވެވަޑައިގެންނެވީ އެފްއޭއެމްގެ ރައީސް ބައްސާމް އަދީލް ޖަލީލެވެ.\nމި ބައްދަލުވުމުގައި ދެކުނު އޭޝިއާގައި ފުޓްބޯޅަ ކުރިއެރުވުމަށް ކުރެވެން ހުރި ކަންކަމާ މެދު ވަނީ މަޝްވަރާކޮށްފައެވެ. ބައްދަލުވުމަށްފަހު ކުރެއްވި ޓްވީޓެއްގައި ބައްސާމް ވިދާޅުވީ މި ބައްދަލުވުމުގައި އެންމެ ބޮޑަށް ވާހަކަ ދެކެވުނީ މި ސަރަހައްދުގެ މުބާރާތްތައް އިތުރުކުރުމުގެ ވާހަކަތައް ކަމަށާއި، މިއީ ވަރަށް އުންމީދީ ކުރިއެރުންތަކެއް ލިބޭނެ ބައްދަލުވުމެއް ކަމުގައި ދެކޭ ކަމަށެވެ.\nދެކުނު އޭޝިއާ ސަރަހައްދަކީ ފުޓުބޯޅައަށް އެހާ ފޯރި ހުންނަ ސަރަހައްދެއް ނޫންނަމަވެސް މި ސަރަހައްދަކީ ދުނިޔޭގެ ފުޓުބޯޅައަށް ވަރަށް މުހިއްމު ސަރަހައްދެކެވެ. އެއީ ދުނިޔޭގެ ބޮޑެތި ލީގުތަކަށް އޮންނަ ފޯރިއާއި ދުނިޔޭގެ ބޮޑު އާބާދީއެއް އޮތް އިންޑިއާއިން ވެއްދުމެވެ. މިއީ ފީފާއާއި އޭއެފްސީން އަބަދުވެސް ބޭނުންވާ ކަމެކެވެ.\nމި ބައްދަލުވުމާއެކު ކުރިޔަށްއޮތްތަނުގައި މި ސަރަހައްދުގެ އިތުރު ފުޓުބޯޅަ ހަރަކާތްތަކެއް ފެނިގެންދާނެކަމަށް ގަބޫލުކުރެވެއެވެ. އެގޮތުން ސާފް ޗެމްޕިއަންޝިޕުގެ އިތުރަށް މި ސަރަހައްދުގެ ކުލަބުތަކުގެ މެޗުގައި މުބާރާތްތައް ބޭއްވުމަކީ ކައިރި ކަމެކެވެ.\nފުޓްބޯޅަ އެފްއޭއެމް ކުޅިވަރު\nއޮފީސްތަކާ ދަތުރުފަތުރުގެ ހިދުމަތްދޭ ތަންތަން އިންސްޕެކްޓުކުރަނީ


ސާޔާ (8 ވަނަ ބައި) – Esfiya – Dhivehi Vaahaka Site\nސާޔާ (8 ވަނަ ބައި)\n- by ކުޑާ - 0- April 25, 2015\nސާޔާ ހަމީދު ކައިރިން ސަލާމަތްވުމަށް ކުރަމުންދިޔަ ހުރިހާ މަސައްކަތެއް ދިޔައީ ނާކާމިޔާބު ވަމުންނެވެ. ސާޔާ ހަޅޭއްލަވަން ފެށުމުން ހަމީދު ރުޅިއައިސްގެން އަނގަމަތީގައި ބާރަކަށް ޖެހުމުން ފަޅައިގެންގޮސް ލޭ އަންނަންފެށިއެވެ. ހަމީދު އަނިޔާ ކުރުމުން ވީ ތަދަށްވުރެ ބޮޑަށް ވޭންއެޅީ ހިތުގައެވެ. ދޮންމަންމަ އޭނާއާ ދޭތެރޭ ކޮންމެ ގޮތަކަށް ކަންތައް ކުރިޔަސް މިވީހާތަނަކަށް އަތް އިސްކޮށްފައެއްނުވެއެވެ.ހަމީދު ސާޔާ އަޅައިގެން ހުރި ބުރުގާ ދަމައިގަތެވެ. ސާޔާ ރޮއެރޮއެފައި ބާރަށް ހެދުމުގައި ހިފެހެއްޓިއެވެ. އެކަމަކު ހަމީދު މާ ބާރުގަދައެވެ. ހަމީދު ސާޔާއަތް ނައްޓުވާލާފައި ހެދުމު ކަރުވަޅުގައި ހިފައިި ދަމައިގަތް ގަތީނުން ހެދުން އިރައިގެން ނުދިޔައީ ކިރިޔާއެވެ. ސާޔާ ގައިމަތީގައި އޮތް ހަމީދު ވިއްސައިގެން ދިޔައީ މާހިލް ހަމީދު ގައިގައި ހިފާ ނަގާފައި ކޮއްޕާލުމުންނެވެ. އޭރު މާހިލް އައިސްފައި ހުރި ރުޅިން ތުރުތުރު އަޅަމުން ދިޔައެވެ.\nހަމީދުއަށް ލިބުނު ހައިރާންކަމުގައި މާހިލްއަށް ބަލަހައްޓައިގެން ހުރެވުނެވެ. ހަމީދު ރުޅިއައިސްގެން މާހިލް ގައިގައި ޖަހަން އަތް ނެގި ވަގުތު ދޮރުން ވަދެގެން އައި ފުލުހުންގެ ތިން މީހުން ފެނިފައި އަތް ތިރި ކޮށްލެވުނެވެ. މާހިލް ސާޔާގެ ބުރުގާ އަޅުވާލަދިނެވެ. ފުލުހުންވަދެ ހަމީދު ގެންދަން އުޅުމުން މާހިލްއަށް ކުޅިދައްކާލާނަމޭ ކިޔާފައި އިންޒާރު ދިނެވެ.\nސޯފާގައި ހަރަކާތެއްނެތި އިން ސާޔާ ފެނިފައި މާހިލްގެ ހިތް ހަމްދަރުދީން ފުރުނެވެ. އެ އަންހެންކުއްޖާގެ ނިކަމެތިކަން ހިތަށްއަރާފައި މާހިލްގެ ދެލޯ ފެންކަޅިވިއެވެ. މާހިލްގޮސް ސާޔާ ކައިރީގައި އިށީދެފައި ސާޔާއަށް އޭނާގެ އަތުގެ ހިމާޔަތްދިނެވެ. މާހިލްގެ މިގާތްކަމުން ހިތަށް އަސަރު ކޮންގެން މާހިލް ގައިގައި އޮޅުލައިގަނެފައި ސާޔާ އަޑުން އަޑު ނަގާފައި ރޯންފެށިއެވެ.މާހިލް ސާޔާ މޫނުގައި ދެއަތުން ހިފާ އުފުލާލާފައި ބޯ ހޫރާލީ ނުރޯށޭ ބުނާފަދައަކުންނެވެ.\nއެތަށް އިރެއް ވަންދެން ސާޔާ ރުޔެވެ. މާހިލް ސާޔާއަށް ވަގުތު ދީގެން އިނެވެ. މާހިލް ސާޔާ އޭނާއާއެކު އެގެއަށް ގެންދަން އުޅުމުން ދެކޮޅެއް ނުހެދިއެވެ.މާހިލްއާއެކު ތެދުވެގެންހިނގައިގަތީ ބަސްއަހާ ކުޑަކުއްޖެއް ފަދައިންނެވެ.\nމާހިލް ސާޔާ ގޮވައިގެން އައިއިރު މުފީދާއާއި މުޒްނާ ސިޓިންގ ރޫމުގައި ތިއްބެވެ. އެމީހުން ތިބީ މާހިލް އަންނާނެ އިރެއްގެ އިންތިޒާރުގައެވެ. ސާޔާ ގުޅާފައި އެއްޗެކޭ ނުބުނީމައި ފޯނު ކަނޑާލަން އުޅެނިކޮން ހަމީދުގެ އަޑާއި އެކުވެގެން އައި ސާޔާގެ ރުއިމުގެ އަޑުއިވިފައި މާހިލް އަވަހަށް އެގެއަށް ދިޔައީ ވެގެން އުޅޭގޮތް އެމީހުން ކައިރީގައިބުނެފައެވެ. މާހިލްގެ ބައްޕަ އަޒުހަރުއާއި ދޮންބެ ޒާލިފް މަޑުނުކުރީ އެމީހުން ފެނިފައި ސާޔާ ލަދުގަނެފާނެތީއެވެ. މާހިލްމެެން ވަތްތަން ފެނިފައި މުފީދާގޮސް ސާޔާ އަތުލަފިކޮންގެން ގެންގޮސް ވެއްދީ ގޭގައި މެހެމާނުންނަން ހަދާފައި ހުންނަ ކޮޓަރިއަށެވެ. މުޒުނާ ފަހަތުން އައިސްވަނީ ފެން ތައްޓެއް ހިފައިގެންނެވެ. މުފީދާ އެކޮޓަރިން ނުކުމެގެން އައީ ސާޔާއަށް ހިތްވަރުދީ އަރާމުކުރަން ބުނެފައެވެ. އެމީހުންގެ ހެޔޮކަމުން ސާޔާގެ ހިތަށް ކުޑަނަމަވެސް ހަމަޖެހުމެއް ލިބުނެވެ.\nނިދިފައި އޮތް ސާޔާ ހަޅޭއްލަވައިގެނަފައި ތެދުވިއިރު އިނީ ރޮވިފައެވެ. ދެލޮލުން ބިރާއި ސިހުން ފެންނަން ހުއްޓެވެ. މުޒްނާ އަިސް އެކޮޓަރިއަށްވަނީ ސާޔާގެ ހަޅޭކުގެ އަޑުއިވުމުންނެވެ. ‘ކިހިނެއްވީ ސާޔާ” މުޒްނާ ސާޔާ ކައިރީގައި އަހާލީ ގާތް ގޮތަކަށެވެ. “ސާޔާ މިގޭގައި އިންހާ ހިނދަކު މީހަކަށް ކަމެއް ނުކުރެވޭނެ އެންމެންވެސް މިތިބީއެއްނުދޯ..” މުޒްނާ އޭނާގެ ވާހަކަތަކުން ސާޔާގެ ހިތްހަމަޖައްސާލައިދިނެވެ.\nޝިފާނާ ގެއަށް އައިސްވަނީ ހެވިފައި ހުރެގެންނެވެ. ސާޔާގެ މުޅި ދިރިއުޅުން ބަރުބާދުވެފައިިވާތަން ބަލައިލާ ހިތުން ޝިފާނާ ހުރީ ކެތް މަދުވެފައެވެ. ގޭތެރެއިން ސާޔާ ފެންނަން ނެތުމުން ޝިފާނާ ހީކުރީ ސާޔާ ކޮޓަރީގައި ވީ ކަމަށެވެ. ހަމީދުގެ ހަބަރެއް ބަލައިލަން ޝިފާނާ ގުޅީ އަސްލަމް ކައިސާ ގޮވައިގެން ކޮޓަރިއަށް ވަނީމައެވެ. ގުޅާގުޅާވެސް ހަމީދު ފޯނެއް ނުނެގިއެވެ. ޝިފާނާ ހުރީ ހަމީދު ފޯނު ނުނެގުމުން ހިތްހަމަ ނުޖެހިފައެވެ. ބޭނުންވި ކަންތައް ވީމައި އެނާގެ ފޯނަކަށް ޖަވާބުދިނުންވެސް މުހިންމު ނުވިއެވެ. ޝިފާނާއަށް ނޭނގުނީ ކޮންމެވެސް ދުވަހަކުން ދުނިޔޭގެ ލޯމައްޗަށް އެމީހުން ކޮށްފައިވާ ކަންތައް ފަޅާއަރާފާނެ ކަމެވެ. އެހެންވެ އެ ކަހަލަ އެއްޗެއް އޭނާގެ ހިޔާލަންވެސް ނާދެއެވެ.\nޝިފާނާގޮސް ސާޔާ ނިދާ ކޮޓަރީގެ ދޮރުހުޅުވާލިއިރު އެތާގައި ސާޔާ ނެތުމުން ހާސްވިއެވެ. ސާޔާ ގޭގައި ނެތިފައި ހަމީދު ފޯނުނުނަގާތީ ކޮންމެވެސް ކަމެއް ގޯސްކޮން ވެއްޖެއޭ ޝިފާނާގެ ހިތް ބުންޏެވެ. އަނެއްކާވެސް ޝިފާނާ ފޯނު ނަގާފައި މަސައްކަތްކުރީ ހަމީދުއަށް ގުޅޭތޯއެވެ.\nސާޔާ މަންޒިލްގޭގައި ހުރިއިރު އޭނާއަށް އިހުސާސް ކުރެވެނީ އަމިއްލަ ގެއިން ނުލިބޭފަދަ ރައްކާތެރިކަމެކެވެ. މާހިލްގެ އެހީތެރިކަން ނުލިބުނު ނަމަ އޭނާގެ މުޅި ދިރިއުޅުން ބަރުބާދުވީހެވެ. އެކަނިމާއެކަނި ކޮޓަރީގައި އިން ސާޔާއަށް މާހިލް އެތަނަން އައިސް ވަތް ކަމެއް ނޭނގުނެވެ. މާހިލް ވަދެފައި ސާޔާއަށް ބަލަހައްޓައިގެން ހުރީއެވެ. އެންމެ ފަހުން ސާޔާގެ ސަމާލުކަން ނުލިބުމުން ސާޔާއަށް ގޮވާލިއެވެ. ސާޔާއަށް މާހިލް އެތާ ހުރިކަން ރޭކާލީ ދެތިން ފަހަރަކު ގޮވާލުމުންނެވެ. “މިއައީ މަންމަ ބުނެގެން ކާން ބަލާ” މާހިލް އެހެން ބުނުމުން ސާޔާ ކާން ދެކޮޅު ހެދިއެވެ. މާހިލް އެކޮޓަރިން ނުކުމެގެން ދިޔައީ ސާޔާ ކާން ދާން އެއްބަސް ނުވުމުންނެވެ.\nހަމީދުއާ ސާޔާގެ ހަބަރެއް ނުވެގެން ކަންބޮޑުވެފައިއިން ޝިފާނާ އިރުކޮޅަކާ ހަމީދުއަށް ގުޅޭތޯ ބަލައެވެ. އެންމެ ފަހުން ގޮތް ހުސްވެގެން އަސްލަމް ކައިރީގައި ސާޔާ ގޭގައި ނެތް ވާހަކަ ބުންޏެވެ. އަސްލަމްއަކަށްވެސް ސާޔާ ދާނެ ތަނެއް ބުނާކަން ނޭނގުނެވެ. ސާޔާއަކީ އާންމުކޮން ގެއިން ބޭރަށްގޮސް އުޅޭ ކުއްޖެއް ނޫނެވެ. އަސްލަމް ބޭރަށް ނުކުމެފައި މާލެ ތެރޭގައި ދުއްވިއެވެ.ދޮރުން ވަދެގެން އައި އަސްލަމް ފެނިފައި އަސްލަމްގެ އިންތިޒާރުގައި އިން ޝިފާނާ ސާޔާ ފެނުނުހޭ އަހާލުމުން އަސްލަމް ބޯހޫރާލުން ފިޔަވައި އިތުރު ކަމެއް ނުކުރެއެވެ. ޝިފާނާގެ ހާސްކަން ދެގުނަ އިތުރުވިއެވެ. އޭނާ ކުރިކަންތައް ފަޅާއަރާފާނެތީ ޝިފާނާ ހުރީ އެހާ ބިރުންނެވެ. “އަހަންނަން ހީވަނީ ދެން ޕޮލިހަށް ގުޅަންވީހެން” އަސްލަމް އެހެން ބުނީ ކައިސާ ކައިރީގައި ކޮޓަރިއަށް ވަންނާށޭ ބުނެފައެވެ. އަސްލަމްގެ އަޑުއިވިފައި ޝިފާނާއަށް ތެޅިގަނެވުނެވެ. “އަދި މަޑުކުރަން އަހަންނަން ފެންނަނީ.. އެވެސް މިހާރު ކުޑަކުއްޖެއް ނޫނެއްނު” ޝިފާނާ ބޭނުންވީ އަސްލަމް ހުއްޓުވާށެވެ. ޝިފާނާއަށް އެއްލި ކަޅިއަކުން ފިރިހެނަކާއެކު ދޮރުމަތީގައި ހުރި ސާޔާ ފެނިފައި ބަލަހައްޓައިގެން ހުރެވުނެވެ. ޝިފާނާގެ ނަޒަރު ދޮރާދިމާއަށް އަމާޒުވެފައިހުރިތަން ފެނުމުން އަސްލަމްވެސް އެދިމާއަށް ބަލައިލިއެވެ. “އަހަރެމެން މިތާ ހޭބޯނާރާ ކަލޭ ހޯދަން އުޅޭއިރު ފިރިހެނެއް ކައިރީ އޮވެފައި އަންނާކަން ލަދެއް ނުގަނޭތަ” ޝިފާނާގެ ވާހަކަ ހުރި ގޮތުން ސާޔާއަށް ލަދުން އިސްޖަހާލެވުނީ މާހިލް ހިތަށް އަރާފާނެ އެއްޗެއް ނޭނގޭތީއެވެ. ސާޔާއަށް ވީގޮތް ފެނިފައި މާހިލްއަށް އަތް މުށްކަވާލެވުނެވެ. މާހިލްއަށް އެގޮތުގައި ކެތްކޮށްލެވުނީ ކުޑައިރުކޮޅަކުއެވެ. ޝިފާނާގެ އަޑު މާގަދަވާން ފެށުމުން މާހިލް ދައްތާއޭ ކިޔާފައި ގޮވާލުމުން ޝިފާނާއަށް ލިބުނީ ޝޮކެކެވެ. ދައްތަ ތިހުރިހާ އެއްޗެއް ކިޔާއިރު ހަގީގަތަކީ ކޮބައިކަން ބަލަން މަސައްކަތް ނުކުރީ ކީއްވެ؟ މާހިލް ވާހަކަ ދައްކަން ފެށުމުން އަސްލަމް މާހިލްއަށް ބަައިލީ ބުނަން ތިޅެނީ ކީކޭހޭ ބުނާ ފަދައަކުންނެވެ. އަސްލަމްގެ ނަޒަރު އޭނާއަށް އަމާޒުވެފައި ހުރިތަން ފެނުމުން މާހިލް އޭނާގެ ވާހަކަ ކުރިއަށް ގެންދިޔައެވެ. “ބޭބޭ ރޭގަ އަހަރެންނަން މިގެއަށް ނާދެވުނުނަނަމަ އެ ނުލަފާ މީހާ ބޭބެގެ ދަރިފުޅުގެ އިއްފަތްތެރިކަން ފޭރިގަތީސް..” މާހިލްގެ ޖުމުލައާއެކު އަސްލަމް އެއީ ކާކުހޭ ކިޔާފައި ސުވާލުކުރިއެވެ. އޭރު ޝިފާނާ ހާސްވެގެންގޮސް އަތުގައި މަޑު ތުރުތުރެއް އުފެދިއްޖެއެވެ. “އެމީހާއަށް ކިޔަނީ ހަމީދު.. އެމީހާ މިހާރުވީ ފުލުހުންގެ ބެލުމުގެ ދަށުގައި..” މާހިލް އެހެން ބުނުމުން ޝިފާނާއަށްހީވީ އޭނާގެ ބޮލުގައި މީހަކު ބާރު އެތިފަހަރެއް ޖެހިހެންނެވެ. ހަމީދު ހައްޔަރު ކުރިކަން އެނގުމުން ޝިފާނާ ފިސާރި ކަންބޮޑުވިއެވެ. މާހިލް އެގެއިން ދިޔައީ ސާޔާ ބަހައްޓާފައެވެ. މާހިލް ދިއުމުން ސާޔާ އޭނާގެ ކޮޓަރިއަށް ވަދެފައި އޮތީ ތަޅުލައިގެންނެވެ. އަސްލަމް ގޮވާ ގޮވާވެސް ދޮރު ހުޅުވާކަން ބޭނުމެއް ނުވިއެވެ.\nއަސްލަމް ބޮލުގައި ހިފަހައްޓާލައިގެންއިނީ ދަރިފުޅާމެދު އިހުމާލުވެވިއްޖެކަން އިހުސާސްވުމުންނެވެ. ފާއިތުވެދިޔަ ދުވަސްތަކުގައި އޭނާއަށް ދަރިފުޅާ މެދު ކަންތައް ކުރެވުނު އިހާނެތިގޮތް ހިތަށް އަރާފައި އަސްލަމް ލޯ ފެންކަޅިވިއެވެ. އެދަރިފުޅަކީ އޭނާ އެންމެ ލޯބިވި އަންހެނުން އާތިކާގެ ހުރި ހަމައެކަނި ނިޝާނެވެ. އާތިކާ ދުނިޔޭގައި ހުރި އިރު އެދަރިފުޅު ގެންގުޅުނީ ރަސްދަރިކަނބަލެއް ފަދައިންނެވެ. އެކަމަކު އެދަރިފުޅަށް ބައްޕަގެ އެހީއަށް އެންމެ ބޭނުންވި ވަގުތު ބާކީކޮށްލާ އެކަނިކޮށްލެވުނީއެވެ. އަސްލަމްގެ ހިތަށް އަރާފައިބަމުންދިޔަ ހިޔާލުތަކުން ކެތް ނުވެގެން ހަމަ ރަނގަޅަންވެސް އަސްލަމްއަށް ރޮވިއްޖެއެވެ. އެތަނަން ނުކުތް ޝިފާނާއަށް އަސްލަމް ރޯތަން ފެނިފައި ހުރެވުނީ ކުރިއަށް ފިޔަވަޅެއް އަޅަން ނުކެރިފައެވެ. ޝިފާނާ ނުކެރި ހުރެފައި އައިސް އަސްލަމްގެ ކޮނޑުގައި އަތް ބާއްވާލިއެވެ. އަސްލަމް ޝިފާނާ ގައިގައި އޮޅުލައިގަނެފައި ކިޔަންފެށި އެއްޗެއް އިވިފައި ދަތްތަކަށް ބާރުކޮށްލެވުނެވެ. ޝިފާނާއަށް ނޭނގުނު ކަމަކީ ކިތައްމެ ބާރުގަދަ ފަންޑިތައެއް ހެދިޔަސް ކޮންމެވެސް ދުވަހަކުން އޭގެ ބާރު ކެނޑިގެންދާނެކަމެވެ. މިހާރު ޝިފާނާއަށް އެވަނީ އޭގެ ކޮޅުމަތި ފެންނަން ފަށާފައެވެ.\nސާޔާ ކޮޓަރި ދޮރު ހުޅުވާލާފައި ނުކުތީ ބަނޑުހައިކަން އިހުސާސްކުރެވުމުންނެވެ. އޭނާ ކޮޓަރިން ނުކުތީ އެންމެން ނިދާހާއިރު ކޮށްފައެވެ. މަޑު ފިޔަވަޅުތަކެއްގައިގޮސް ކާގެއަށް ވަދެފައި އައިސްއަލަމާރި ދޮރު ހުޅުވާލާފައި ޖޫސްޕެކެޓެއް ނަގާފައި ތައްޓަކަށް ޖޫސް އަޅައިގެން އެއް ނޭވާއިން އެބޯލިއެވެ. ކޮޓަރިއަށް ދާން އެނބުރިލި ވަގުތު ދޮރުމަތީގައި ހުރި އަސްލަމް ފެނިފައި ސާޔާ ސިހުނެވެ. އެހާ ލަސްވަންދެން އަސްލަމް ހޭލާ ހުރެދާނެކަމަކަށް ސާޔާ ހިޔެއް ނުކުރެއެވެ. އަސްލަމް ސާޔާ ގޮވައިގެންގޮސް ސޯފާގައި ބޭންދިއެވެ. އަސްލަމް އިނީ ދަރިފުޅުގެ ކިބައިން މާފަށްއެދޭނެ ގޮތެއް ނޭނގިފައެވެ. އަސްލަމްގެ ހަރަކާތްތަކަށް ބަލަން ސާޔާ އިނީ އެއްވެސް އެއްޗެއް ނުބުނެއެވެ. އަސްލަމް މާފަށް އެދުނު އިރު އޭނާގެ އަޑުހުރީ ކުރެހިފައެވެ. “ދަރިފުލާ ބައްޕައަށް މާފުކޮށްދީ.. ބައްޕައަށް އެނގޭ ބައްޕައަށް ކުރެވުނީ މާފު ހައްގު ވާވަރުގެ ކުށެއް ނޫންކަން” ސާޔާ އަސްލަމްއަށް މާފްކުރީ ހެޔޮ ހިތުންނެވެ. ބައްޕައަށް ވިސްނުނީތީ އޭނާހުރީ އުފަލުންނެވެ. އަސްލަމް ގޮސް ކޮޓަރިއަށް ވަނީ ސާޔާއާ އެތައް ވާހަކައެއް ދައްކާފައެވެ. އެވަރުގެ ނިންމުމެއް ނިންމި އިރު އަސްލަމް ޝިފާނާ ކައިރީގައި ބުނެވެސް ނުލައެވެ.\nހެނދުނު ޝިފާނާ ހޭލައިގެން އައިސް ބެލިއިރު ސައި ނުހަދާ ހުރުމުން ހުރީ ރުޅިގަދަވެފައެވެ. މާ ބޮޑަށް ބަނޑުހައިވެފައި ހުރުމުން ރުޅިގަނޑު ދެގުނަ އިތުރު ވިއެވެ. ބާރު ބާރަށް ގޮސް ސާޔާ ކޮޓަރީގެ ދޮރުގައި ތަޅައިގަތީ އަތަށް ބާރުލާފައެވެ. ސާޔާ ދޮރު ނުހުޅުވުމުން އަދިވެސް ނިދަނީދޯއޭ ކިޔާފައި އަޑުގަދަ ކޮށްލިއެވެ. އޭރު ކައިސާވެސް އަޑުގަދަވެގެން ނުކުމެގެން އާދެއެވެ. ސާޔާ ދޮރުހުޅުވާލިއިރަށް ޝިފާނާ ކޮޓަރިތެރެއަށް ދެމިގަނެފައި ހަޅޭއްލަވަން ފެށިއިރަކު އެނދުމަތީގައި ހުރި ފޮއްޓެއް ނުފެނެއެވެ. އެފޮށި ޝިފާނާ ލޮލުގައި އަޅައިގަތީ މާފަހުންނެވެ. “ހޫން މީދޯ މިވެގެން އުޅޭ ގޮތަކީ ލޯބިވެރިޔާއާއެކު ރައްކާވަނީ ދޯ” ޝިފާނާ ސާޔާއާ ހަޑިކޮން ވާހަކަ ދެއްކިއިރު އެތާގައި ކައިސާ ހުރިކަންވެސް ހަނދާންނެތް ކަހަލައެވެ. ސާޔާގެ ކޮޓަރިއަށް ވަތް އަސްލަމް ފެނިފައި ސާޔާގެ ޝަކުވާ ކޮށްލިއެވެ. ޝިފާނާގެ އަނގަ ބަންދުވީ އަސްލަމްގެ ވާހަކަ އަޑުއިވިފައެވެ. “ޝިފާނާ އަހަރެން މިއުޅެނީ މަންމަމެންގެއަށް ސާޔާ ފޮނުވަންވެގެން.. މީގެ ފަހުން ސާޔާ ހުންނާނީ އެގޭގަ.. އަހަރެން މަންމަމެން ކައިރިން މާފަށް އެދެފިން.. އަހަރެން ބުނިން އަހަންނަން މާފުކުރި ކަމަށް ވަންޏާ ސާޔާ އެގޭގައި ބަހައްޓާއިދޭށޭ.. އެމީހުން އެގޮތާ އެއްބަސް..” އަސްލަމްގެ ވާހަކަ އިވިފައި ޝިފާނާ ހުރީ ތަލިން ކުޅު ހިކިފައެވެ. އަސްލަމް ސާޔާ ގޮވައިގެން ދިޔަތަން ބަލަން ޝިފާނާހުރީ ގުޑިލަން ނޭނގިފައެވެ.\nއަސްލަމް މަންމަމެންގެއަށް ސާޔާ ލާފައި ގެއަށް އައީ އެގޭގައި މަޑުކޮށްލާފައެވެ. މާމަމެން އޭނާދެކެ ވާލޯބި ފެނުމުން ސާޔާގެ ލޯ ފެންކަޅިވިއެވެ. އެގޭގައި ހުރީ އެމީހުންނަން ހާއްސަކޮންގެން ކެއުމެއް ތައްޔާރުކޮށްލާފައެވެ. ސާޔާއަށްދިނީ އަސްލަމް ކުރިން އުޅުނު ކޮޓަރިއެވެ. ކޮޓަރިއަށްވަދެ ހަމަޖެހިލާފައި ސާޔާ ފޯނު ނަގާފައި މާމަގެއަށް ބަދަލުވި ވާހަކަ މާހިލްއަށް މެސެޖުކޮށްލިއެވެ. މާހިލް މެސެޖު ލިބުމުން ސާޔާއަށް ގުޅިއެވެ. ކުއްލިއަކަށް އެގެއަށް ބަދަލުވީ ކީއްވެތޯ މާހިލް އެހުމުން ސާޔާ ބުނީ އެއީ ބައްޕަ ބޭނުންވި ގޮތް ކަމުގައެވެ.\nI was waiting for this…v rythi\nDhen oiyy bai avahah post kurahchey\nWow v v v v v nice..plx plx next part avahah up kohladhee…keep it up\nOww v v reethii.. kn dhuvahakun aneh baii othy\nVv teething.avahah nxt part up kohlahchey\nVv reethi.avahah nxt part up kohlahchey\nOh yes… maahil ni nama saayaa ge dhiriulhuh halaaku vyx… thnkx maahil… adi mi v liyaa kujja ah v bodah sukuruweri wah… keep it up… v nice this prt… i m waiting nxt part… vvvv awahah upload khlahchey ngey….\nV v v v reethi mi vaahaka\nWow v salhi.. plxx avahah aneh bai up kohdhehcheyy…\n………….Vaahaka vara Suriname waiting next part\nWow…. vvvvv reethi …. waiting for next part\nWow whatanice story. Warah touching\nnice waitaing 4next part\nKonirakun part nukunaney………it was really nice……vara salhi\nAneh part avahah up kohdhehcehy… v reethi part eh mi.\nv hadi …dhn nukiyaanan mivaahakaeh …fuhi fuhi …..chyyyyyyyy\naslu v habeys ingey …xayaa haadha jeyy veyy dhw …thankolheh avahah up khdhyba\nmiha hadi vaahakaeh nukiyan ….. vaahaka hadiyax dhn liyunu myhaa hih hama jahsaalan vegen iloo bunany rychey … rangalhu dhn hadiyax rychey bunaa kuhjaku hunna kan …..\nxayaa kithanme hadiyey bunyax aslu hama rythi v ma rythi vaahaka mi bunany …thi bunany xayaa ah hadi vaahakaeh nun dhw bt iloo ah rychey..hadi yaa vaahaka nukiyabala …kykuran kiyany …\nxayaa kithanme hadiyey bunyax aslu hama rythi v ma rythi vaahaka mi bunany …thi bunany xayaa ah hadi ??????vaahakaeh nun dhw bt iloo ah rychey..hadi yaa vaahaka nukiyabala …kykuran kiyany …\nits my buissness to read nd not read …not yours sooo keep ur comments shut iloo….owkeiii\nthanks ilooo for your support & sorry zaaya vaahaka hadi v ma\nvarah reethi ingey… xayaa ah ves reethi ekams dhn foni vany 😛\ni love this story and please up the next part soon ingey :*\nvaraSq salhi.. vaahaka varah habeys\nwow vrh salhi plx plx shaayaa ah dhera gotheh nahadhaa avahah maahil ar gulhuvabala


ކުށުސަޖިދަ ޖެހުން | އަޅުކަން | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު އަޅުކަން ކުށުސަޖިދަ ޖެހުން\n05 ފެބްރުއަރީ 2007\nޙަމްދާއި ޘަނާ ޙައްޤުވެގެން ވަނީ ޢާލަމްތަކުގެ ވެރި ރަސްކަލާނގެ، މާތް ﷲ އަށެވެ. އަދި ޞަލަވާތާއި ސަލާމް ހުރީ ފާޅުކަން ބޮޑު ރިސާލާތް ގެނެސްދެއްވި އަޅަމެންގެ ރަސޫލާ މުޙައްމަދުގެފާނަށެވެ. އަދި އެ ކަލޭގެފާނުގެ އާލުންނާއި އަޞްޙާބުންނާއި އަދި ޤިޔާމަތާ ޖެހެންދެން އިޙްސާންތެރިކަމާއެކު އެ ކަލޭގެފާނަށް ތަބާވެތިބި މީހުންނަށެވެ.\nމިއަށް ފަހު ބުނަމެވެ: ނަމާދުގެ ކުށުސަޖިދައިގެ ޙުކުމާ ބެހޭ ގިނަ އެއްޗެހިތައް، ވަރަށް ގިނަ ބަޔަކަށް ނޭނގެއެވެ. ކުށުސަޖިދަ ވާޖިބުވާ ތަންތާގައި ސަޖިދަ ނުޖަހާ ބައެއް މީހުން ދޫކޮށްލައެވެ. އަދި އަނެއް ބަޔަކު ކުށުސަޖިދަ ޖަހަން ނުޖެހޭ ތަންތާގައި ސަޖިދަ ޖަހައެވެ.\nއަދި އަނެއް ބަޔަކު ސަލާމް ދިނުމުގެ ފަހުން ކުށުސަޖިދަ ޖަހަން ޖެހޭ ފަހަރު ފަހަރު، ސަލާމް ދިނުމުގެ ކުރިން ޖަހައެވެ. އަނެއް ބަޔަކު ސަލާމް ދިނުމުގެ ކުރިން ކުށުސަޖިދަ ޖަހަން ޖެހޭ ފަހަރު ފަހަރު، ސަލާމް ދިނުމުގެ ފަހުން ޖަހައެވެ. މިހެންވީމާ، ކުށސަޖިދައިގެ ޙުކުމްތައް އުނގެނުމަކީ ވަރަށް ވެސް މުހިއްމު ކަމެކެވެ. ވަކިން ޚާއްޞަކޮށް، އެ ބައެއްގެ ފަހަތުގައި މީހުން ނަމާދު ކުރާ އިމާމުންނަށެވެ. ފަހަތުގައި މުސްލިމުން ލައިގެން ނަމާދު ކުރުމުގެ މަސްއޫލިއްޔަތު އުފުލީމާ، މި ކަމުގައި އޮންނަ ރަނގަޅު ގޮތަށް އެ މީހުން ތަބާވާން ޖެހޭނެއެވެ. އެހެންވެ މި ކަމާ ބެހޭ ބައެއް ޙުކުމްތައް އަހަރެންގެ އަޚުންނަށް ހުށައަޅައިދޭން އަހަރެން ބޭނުންވީއެވެ. އެއީ މާތް ﷲ ގެ ކިބަފުޅުން، މީގެ މަންފާ އެ ކަލާނގެ މުއުމިން އަޅުތަކުންނަށް ފޯރުކޮށްދެއްވުން އެދި، ދުޢާ ކުރާ ހާލުގައެވެ.\nކީރިތިވަންތަ ﷲ ގެ ވާގިފުޅަށް އެދޭ ހާލު، އަދި އެ ކަލާނގެ ތައުފީޤާއި ރަނގަޅު ގޮތް ދެއްކެވުން އެދި ދުޢާ ކުރަމުން ބުނަމަވެ:\nކުށުސަޖިދައަކީ: ހަނދާން ނެތުމުގެ ސަބަބުން ނަމާދަށް މެދުވެރިވާ އުނިކަމެއް ފޫބެއްދުމުގެ ގޮތުން، ނަމާދު ކުރާ މީހާ ޖަހާ ދެ ސަޖިދައެކެވެ.\nކުށުސަޖިދަ ޖަހަން ޖެހޭ ތިން ސަބަބެއް އޮވެއެވެ. އެއީ:\nއިތުރުވުން (އައްޒިޔާދާ)، އުނިވުން (އައްނަޤްޞު)، ޝައްކު(އައްޝައްކު) އެވެ.\nމީހަކު ނަމާދުގައި އިތުރު ކޮއްޅަށް ހުރުމެއް، އިށީނުމެއް، ރުކޫޢެއް، ސަޖިދައެއް، ގަސްދުގައި ގެނެސްފިނަމަ ނަމާދު ބާޠިލް ވާނެއެވެ. މިފަދަ އިތުރު ކުރުމެއް ގެނެވުނީ ހަނދާންނެތިގެން ނަމަ، އަދި އިތުރުވިކަން ހަނދާންވީ ނަމާދު ނިމުނު ފަހުން ނަމަ، އޭނާ ކުރަންވީ ހަމައެކަނި ކަމަކީ، ކުށުސަޖިދަ ޖެހުމެވެ. އަދި އޭނާގެ ނަމާދު ޞައްޙަވާނެއެވެ. ނަމަވެސް، އިތުރު ކުރެވޭ ވަގުތު އެކަން ހަނދާން ވެއްޖެނަމަ ޖެހޭނީ އެކަމުން ރުޖޫޢަވާށެވެ. އަދި ކުށުސަޖިދަ ކުރާށެވެ. އަދި އޭނާގެ ނަމާދު ޞައްޙަވާނެއެވެ.\nމީގެ މިސާލަކީ: މީހަކު މިސާލަކަށް މެންދުރު ނަމާދުގައި ކުރީ ފަސް ރަކްޢަތެވެ. އިތުރު ރަކްޢަތެއް ކުރެވުނު ކަން، ހަނދާންވީ އައްތަޙިއްޔާތުގައި އިންދައެވެ. އެހެންވެއްޖެ ނަމަ، އޭނާ ޖެހެނީ އައްތަޙިއްޔާތު ކިޔައި ފުރިހަމަކުރާށެވެ. ދެން ސަލާމް ދޭށެވެ. ދެން މިއަށް ފަހު ކުށުސަޖިދަ ޖަހައި ސަލާމް ދޭށެވެ.\nއިތުރުވީކަން، ސަލާމް ދިނުމުގެ ފަހުން ނޫނީ ހަނދާން ނުވިއްޔާ ޖެހޭނީ، ކުށުސަޖިދަ ޖަހައި ސަލާމް ދޭށެވެ. ފަސްވަނަ ރަކްޢަތު ތެރޭގައި ހުއްޓާ، އިތުރު ވެއްޖެކަން ހަނދާންވެއްޖެނަމަ، އޭނާ ޖެހޭނީ ވަގުތުން އިށީނދެ އައްތަޙިއްޔާތު ކިޔައި ނަމާދުގެ ސަލާމް ދޭށެވެ. ދެން ކުށުސަޖިދަ ޖަހައި ސަލާމް ދޭށެވެ.\nމީގެ ދަލީލަކީ: ޢަބްދުﷲ ބިން މަސްޢޫދު -ރަޟިޔަﷲ ޢަންހު- ރިވާ ކުރައްވާފައިވާ މި ޙަދީޘެވެ.\nأنَّ النَّبِيَّ  صَلَّى اللَّهُ عَلَيْهِ وَسَلَّمَ صَلَّى الظُّهْرَ خَمْسًا ، فَقِيلَ لَهُ : أَزِيدَ فِي الصَّلَاةِ ؟ فقالَ : وَمَا ذاكَ ؟ قَالُوا : صَلَّيْتَ خَمْسًا، فَسَجَدَ سَجْدَتَيْنِ بَعْدَ مَا سَلَّمَ. وفي رواية : فَثَنَى رِجْلَهُ وَاسْتَقْبَلَ الْقِبْلَةَ فَسَجَدَ سَجْدَتَيْنِ ثُمَّ سَلَّمَ . (رواه الجماعة)\nމާނަ: ''ނަބިއްޔާ -ޞައްލަﷲ ޢަލައިހި ވަސައްލަމަ- މެންދުރު ނަމާދުގައި ފަސް ރަކްޢަތް ކުރެއްވިއެވެ. އެ ހިނދު ސުވާލު ދެންނެވުނެވެ: ''ނަމާދުގައި ރަކްޢަތެއް އިތުރު ކުރެވުނީތޯއެވެ؟'' ރަސޫލާ ޙަދީޘް ކުރެއްވިއެވެ: ''އެއީ ކީއްވެގެންހެއްޔެވެ؟'' އެ ބޭކަލުން ދެންނެވިއެވެ: ''ކަލޭގެފާނު ކުރެއްވީ ފަސް ރަކްޢަތެވެ.'' އެ ހިނދު އެކަލޭގެފާނު ސަލާމް ދެއްވާފައި ހުންނަވާފައި ދެ ސަޖިދަ ކުރެއްވިއެވެ.'' އެހެން ރިވާޔަތެއްގައި އޮންނަނީ: ''...ދެން އެ ކަލޭގެފާނު ފައިންޕުޅު އަނބުރާލެއްވުމަށް ފަހު، ޤިބްލައަށް ކުރިމަތިލައްވާ ދެ ސަޖިދަ ކުރައްވާފައި، ދެން އެއަށް ފަހު ސަލާމް ދެއްވިއެވެ.'' (ރަވާހު އަލްޖަމާޢާ) \nނަމާދު ފުރިހަމަ ކުރުމުގެ ކުރިން ސަލާމް ދިނުން:\nނަމާދު ފުރިހަމަ ކުރުމުގެ ކުރިން ސަލާމް ދިނުން ބެލެވެނީ، އެއީ ނަމާދަށް އިތުރު ކުރެވޭ އިތުރު ކުރުމެއް ކަމުގައެވެ. ވީމާ ނަމާދު ފުރިހަމަ ކުރުމުގެ ކުރިން، ގަސްދުގައި ސަލާމް ދީފިއްޔާ ނަމާދު ބާޠިލް ވާނެއެވެ.\nސަލާމް ދެވުނީ ހަނދާންނެތިގެން ކަމުގައި ވާނަމަ، އަދި އެކަން ހަނދާންވީ ވަރަށް ގިނަ ވަގުތު ވީ ފަހުން ނަމަ، ޖެހޭނީ އަލުން ނަމާދު ކުރާށެވެ.\nކުޑަ ހިނދުކޮޅެއްގެ ފަހުން ހަނދާން ވެއްޖެނަމަ، މިސާލަކަށް ދެ މިނިޓް ނުވަތަ ތިން މިނިޓް، އޭނާ ޖެހޭނީ ނަމާދު ފުރިހަމަކޮށް ސަލާމް ދޭށެވެ. ދެން މިއަށް ފަހު ކުށުސަޖިދަ ޖަހައި ސަލާމް ދޭނީއެވެ.\nމީގެ ދަލީލަކީ: އަބޫ ހުރައިރާ -ރަޟިޔަﷲ ޢަންހު- ރިވާ ކުރެއްވި ޙަދީޘެވެ. އެކަލޭގެފާނު ވިދާޅުވިއެވެ:\nأنَّ النَّبِيَّ صَلَّى اللَّهُ عَلَيْهِ وَسَلَّمَ صَلَّى بِهمْ الظُّهْرَ أَوْ الْعَصْرَ فسَلَّمَ مِنْ رَكْعَتَيْنِ ، فَخَرَجَ السَّرَعَانُ مِنْ أَبْوَابِ الْمَسْجِدِ يَقُولُونَ: قَصُرَتْ الصَّلَاةُ ، وقام النَّبِيُّ صَلَّى اللَّهُ عَلَيْهِ وَسَلَّمَ إِلَى خَشَبَةٍ فِي الْمَسْجِدِ فَاتَّكَأَ عَلَيْهَا كَأَنَّه غَضْبَانُ ، فَقَامَ رَجُلٌ فَقَالَ: يَا رَسُولَ اللَّهِ ، أَنَسِيتَ أَمْ قَصُرَتْ الصَّلَاةُ ؟ فَقَالَ النَّبِيُّ صَلَّى اللَّهُ عَلَيْهِ وَسَلَّمَ: لَمْ أَنْسَ وَلَمْ تُقْصَرْ. فَقَالَ الرَّجُلُ: بَلَى قَدْ نَسِيتَ ، فَقَالَ النَّبِيُّ صَلَّى اللَّهُ عَلَيْهِ وَسَلَّمَ للصَّحَابَة: أحَقٌّ مَا يَقُولُ؟ قَالُوا: نَعَمْ، فَتَقَدَّمَ النَّبِيُّ صَلَّى اللَّهُ عَلَيْهِ وَسَلَّمَ فَصَلَّى مَا بَقيَ مِنْ صَلاَتِه ثُمَّ سَلَّمَ ، ثُمَّ سَجَدَ سَجْدَتيْن ثُمَّ سَلَّمَ. (متفق عليه)  \nމާނަ: ''ކީރިތި ރަސޫލުﷲ -ޞައްލަﷲ ޢަލައިހި ވަސައްލަމަ- މެންދުރު ނުވަތަ ޢަޞްރު ނަމާދެއް، އެ ބޭކަލުންނާއިގެން ކުރައްވަން ހުންނަވާފައި، ދެ ރަކްޢަތް ކުރެއްވުމަށް ފަހު ސަލާމް ދެއްވިއެވެ. ދެން އަވަހަށް މިސްކިތުން ނިކުތް މީހުން، ނަމާދު ކުރު ކުރެވިއްޖެއޭ ކިޔައި އުޅުނެވެ. އެ ވަގުތު ކީރިތި ރަސޫލު-ޞައްލައްﷲ ޢަލައިހި ވަސައްލަމަ- މިސްކިތުގައި އޮތް ލަކުޑި ގަޑެއްގެ ގާތުގައި އެއަށް ލެނގިވަޑައިގެން، ކޯފާވެވަޑައިގެން ހުންނެވި ފަދައަކުން ހުންނެވިއެވެ. ދެން މީހަކު ތެދުވެ، ސުވާލު ދެންނެވިއެވެ: ''އޭ ﷲ ގެ ރަސޫލާއެވެ. ކަލޭގެފާނު ހަނދުމަފުޅު ނެތުނީތޯއޭ؟ ނުވަތަ ނަމާދު ކުރު ކުރެވުނީތޯއެވެ؟'' ދެން ރަސޫލު -ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ: ''އަހަރެން ހަނދާން ނެތުނީކީ ނޫނެވެ. އަދި ނަމާދު ކުރު ކުރެވުނީކީ ވެސް ނޫނެވެ.'' ދެން އެ މީހާ ދެންނެވިއެވެ: ''އެކަމަކު ހަމަ ގައިމު ވެސް ކަލޭގެފާނު ހަނދުމަފުޅު ނެތިވަޑައިގެންފިއެވެ.'' ދެން ރަސޫލު -ޞައްލަﷲ ޢަލައިހި ވަސައްލަމަ- ޞަޙާބީންނަށް ޙަދީޘް ކުރެއްވިއެވެ. ''އޭނާ އެ ބުނަނީ ތެދެއްހެއްޔެވެ؟'' އެ ބޭކަލުން ދެންނެވިއެވެ: ''އާދޭހެވެ.'' އެ ހިނދު ނަބިއްޔާ -ޞައްލައްﷲ ޢަލައިހި ވަސައްލަމަ- ކުރިއަށް ޖެހިވަޑައިގެންފައި، އެ ކަލޭގެފާނުގެ ނަމާދުގެ ބާކީ އޮތް ބައި ފުރިހަމަ ކުރެއްވިއެވެ. ދެން ސަލާމް ދެއްވިއެވެ. ދެން ދެ ސަޖިދަ ޖެއްސެވިއެވެ. ދެން އެއަށް ފަހު ސަލާމް ދެއްވިއެވެ.'' (މުއްތަފަޤުން ޢަލައިހި)4\nނަމާދު ފުރިހަމަވުމުގެ ކުރިން އިމާމުމީހާ ސަލާމް ދިނުމުން، ޖަމާއަތުން ބައެއް ފާއިތުވެފައިވާ މައުމޫމުން އެ މީހުންނަށް ފާއިތުވެފައިވާ ބައި ފުރިހަމަ ކުރުމަށްޓަކައި ތެދުވެއްޖެއެވެ. ދެން އިމާމުމީހާއަށް އޭނާގެ ނަމާދުގައި ފުރިހަމަ ކުރަން ޖެހޭ އުނިކަމެއް ވެއްޖެކަން ހަނދާންވުމުން، އެ ކަން ފުރިހަމަ ކުރަން ތެދުވެއްޖެއެވެ. މި ހެން މިކަންތައްތައް ވެއްޖެނަމަ، ޖަމާޢަތުން ފާއިތުވި ބައި ފުރިހަމަ ކުރުމަށްޓަކައި ތެދުވި މައުމޫމުންނަށް ދެ އިޚްތިޔާރެއް ލިބިގެންވެއެވެ. ފުރަތަމަ އިޚްތިޔާރަކީ، ފާއިތުވި ބައި ފުރިހަމަ ކުރުންމަތީ ދެމި ތިބެ، ނިމުނީމާ ކުށުސަޖިދަ ކުރުމެވެ. ދެވަނަ އިޚްތިޔާރަކީ، އެ މީހުން އިމާމާއަށް އަލުން ތަބާވެ، އިމާމުމީހާ ސަލާމް ދިނުމުން އެ މީހުންގެ ބާކީ އޮތްބައި ފުރިހަމަ ކުރުމެވެ. ދެން ސަލާމް ދީފައި ކުށުސަޖިދަ ކުރުމެވެ. މި ގޮތް އައުލާކަން ބޮޑެވެ.\nހ- ރުކުނެއް އުނިވުން:\nމީހަކު އޭނާގެ ނަމާދުން އުނިކުރި ރުކުނަކީ، ހަށަންބަންނަ ތަކްބީރު ނަމަ، އޭނާ ނަމާދު ފެއްޓިކަމަކަށް ވެސް ނުވާނެއެވެ. އެއީ ގަސްދުގައި ވިޔަސް އަދި ހަނދާން ނެތިގެން ކަމަށް ވިޔަސް ވެހެވެ. ސަބަބަކީ ހަށަންބަންނަ ތަކުބީރު ނުކިޔަންޏާ ނަމާދުގެ ތެރެއަށް ވަދެވުނު ކަމަށް ނުބެލެވޭތީއެވެ.\nދެން، ހަށަންބަންނަ ތަކްބީރު ނޫން އެހެން ރުކުނެއް ގަސްދުގައި ދޫކޮށްފިއްޔާ އޭނާގެ ނަމާދު ބާޠިލްވީއެވެ.\nހަނދާން ނެތިގެން ރުކުނެއް ދޫކޮށްފައި، އަނެއް ރަކްޢަތުގެ އެ ހިސާބަށް ދެވިއްޖެ ނަމަ، ރުކުން ދޫކުރި ރަކްޢަތް އުވުނީއެވެ. އަދި އެ ރަކްޢަތުގެ ފަހުން ކުރި ރަކްޢަތް އެއީ، އެ ރަކްޢަތުގެ މަޤާމް ފުރާ ރަކްޢަތެވެ.\nއެކަމަކު އަނެއް ރަކްޢަތުގެ އެ ހިސާބަށް ނު ދެވޭނަމަ، އޭނާގެ މައްޗަށް ވާޖިބުވެގެން ވަނީ، ދޫކުރެވުނު ރުކުނަށް އެނބުރި ގޮސް އެއާއި އޭގެ ފަހުން ހުރި ކަންތައްތައް ގެންނާށެވެ.\nމި ދެ ހާލަތުގައި ވެސް، ސަލާމް ދިނުމުގެ ފަހުން ކުށުސަޖިދަ ކުރުން އޭނާގެ މައްޗަށް ވާޖިބުވެގެން ވެއެވެ.\nއޭގެ މިސާލެއް: މީހަކު ފުރަތަމަ ރަކްޢަތުގެ ދެވަނަ ސަޖިދަ ޖަހަން ހަނދާން ނައްތާލާފައި ހުއްޓާ، ދެވަނަ ރަކްޢަތުގެ ދެ ސަޖިދަ ދެމެދުގައި އިށީނދެ އިންދާ އެކަން ހަނދާންވީއެވެ. ވީމާ ހަދަން ޖެހޭނެ ގޮތަކީ، ފުރަތަމަ ރަކްޢަތް އުވާލާފައި، ދެވަނަ ރަކްޢަތް ފުރަތަމަ ރަކްޢަތުގެ މަޤާމް ފުރާނީއެވެ. އޭރުން ދެވަނަ ރަކްޢަތް ވާނީ އޭނާގެ ފުރަތަމަ ރަކްޢަތަށެވެ. ދެން އޭގެ މައްޗަށް ބިނާކޮށް ނަމާދު ފުރިހަމަ ކުރާނީއެވެ. ދެން ސަލާމް ދޭނީއެވެ. ދެން އެއަށް ފަހު ކުށުސަޖިދަ ކޮށްފައި ސަލާމް ދޭނީއެވެ.\nއެހެން މިސާލެއް: މީހަކު ފުރަތަމަ ރަކްޢަތުގެ ދެވަނަ ސަޖިދަ އާއި އޭގެ ކުރިން އިށީންނަން ޖެހޭ އިށީނުން ހަނދާން ނައްތާލާފައި ހުއްޓާ، ދެވަނަ ރަކްޢަތުގެ ރުކޫޢުން ތެދުވިތަނާ އެކަން ހަނދާންވީއެވެ. ވީމާ ހަދަން ޖެހޭނެ ގޮތަކީ، އެނބުރި ގޮސް އިށީނދެ އަދި ސަޖިދަ ޖަހާނީއެވެ. ދެން މިއަށް ފަހު ނަމާދު ފުރިހަމަ ކުރާނީއެވެ. ދެން ސަލާމް ދޭނީއެވެ. ދެން މީގެ ފަހުން ކުށުސަޖިދަ ކޮށް ސަލާމް ދޭނީއެވެ.\nށ- ވާޖިބެއް އުނިވުން:\nނަމާދު ކުރަން ހުރި މީހާ، ނަމާދުގެ ވާޖިބުތަކުގެ ތެރެއިން ވާޖިބެއް ގަސްދުގައި ދޫކޮށްފިއްޔާ އޭނާގެ ނަމާދު ބާޠިލްވީއެވެ.\nއެކަމަކު އެއީ ހަނދާންނެތިގެން ކަމަށް ވަންޏާ، އަދި އެ ވާޖިބު އަދާކުރަން ޖެހޭ ތަން ފަހަނައަޅާ ދިއުމުގެ ކުރިން ހަނދާންވެއްޖެނަމަ، އެ ވާޖިބު ގެންނާށެވެ. އަދި އޭނާގެ މައްޗަށް އެއްވެސް އިތުރު ކަމެއް ނެތެވެ.\nވާޖިބު އަދާކުރަން ޖެހޭ ތަން ފަހަނައަޅާ ދިއުމަށް ފަހު، ނަމަވެސް ޖެހިގެން އޮތް ރުކުނަށް ދެވުމުގެ ކުރިން، އެ ކަން ހަނދާންވެއްޖެ ނަމަ، އޭނާ ޖެހޭނީ ރުޖޫޢަވެ އެ ވާޖިބު ގެންނާށެވެ. ދެން ނަމާދު ފުރިހަމަކޮށް އަދި ސަލާމް ދޭށެވެ. ދެން އެއަށް ފަހު ކުށުސަޖިދަ ކޮށް ސަލާމް ދޭށެވެ.\nއެކަމަކު ވާޖިބު ދޫވިކަން ހަނދާންވީ ޖެހިގެން އޮތް ރުކުނަށް ދެވުމަށް ފަހުން ކަމަށް ވަންޏާ، އެ ވާޖިބު އޭނާގެ ކިބައިން ވެއްޓުނީއެވެ. ވީމާ އެނބުރި އެއަށް ރުޖޫޢަވެގެން ނުވާނެއެވެ. ކިއެއްތަ، އޭނާ ނަމާދާއިގެން ކުރިއަށް ދާނީއެވެ. އަދި ސަލާމް ދިނުމުގެ ކުރިން ކުށު ސަޖިދަ ޖަހާނީއެވެ.\nއޭގެ މިސާލެއް: މީހަކު ދެވަނަ ރަކްޢަތުގެ ދެވަނަ ސަޖިދައިން ބޯ އުފުލުމަށްފަހު، ފުރަތަމަ އައްތަޙިއްޔާތު ހަނދާންނައްތާލާފައި، ތިންވަނަ ރަކްޢަތަށް ތެދުވާން އުޅެނިކޮށް އެ ކަން ހަނދާންވީއެވެ. ވީމާ އޭނާ ޖެހޭނީ، އިށީނދެ މަޑުކުރާށެވެ. އަދި އައްތަޙިއްޔާތު ކިޔާށެވެ. ދެން މިއަށް ފަހު ނަމާދު ފުރިހަމަ ކުރާނީއެވެ. އޭނާގެ މައްޗަށް އެއްވެސް އިތުރު ކަމެއް ނެތެވެ.\nހަނދާންވީ ތެދުވުމަށް ފަހު، އެހެން ނަމަވެސް ކޮޅަށް ތެދުވެ ހަމަ ނުޖެހެނީސް ކަމަށް ވަންޏާ، ޖެހޭނީ އެނބުރި ގޮސް އިށީނދެ އައްތަޙިއްޔާތު ކިޔާށެވެ. ދެން މިއަށް ފަހު ނަމާދު ފުރިހަމަކޮށް ސަލާމް ދޭނީއެވެ. ދެން އޭގެ ފަހުން ކުށުސަޖިދަކޮށް ސަލާމް ދޭނީއެވެ.\nހަނދާންވީ ތެދުވެ ހަމަޖެހުމަށް ފަހު ކަމަށް ވަންޏާ، އޭނާގެ ކިބައިން އައްތަޙިއްޔާތު ވެއްޓުނީއެވެ. ވީމާ އެ އަށް އެނބުރި ރުޖޫޢަވެގެން ނުވާނެއެވެ. ޖެހޭނީ ނަމާދު ފުރިހަމަކޮށް އަދި ސަލާމް ދިނުމުގެ ކުރިން ކުށުސަޖިދަ ކުރާށެވެ.\nމީގެ ދަލީލަކީ: ބުޚާރީ އަދި އެހެން ބޭކަލުން ޢަބްދުﷲ ބިން ބުޙައިނާ -ރަޟިޔައްﷲ ޢަންހު- ގެ އަރިއަހުން ރިވާކުރައްވާފައިވެއެވެ. ވިދާޅުވިއެވެ:\nأنَّ النَّبِيَّ صَلَّى اللَّهُ عَلَيْهِ وَسَلَّمَ صَلَّى بِهمْ الظُّهْرَ فَقَامَ فِي الرَّكْعَتَيْنِ الْأُولَيَيْنِ وَلَمْ يَجْلِسْ (يَعْني للتشَهُد الأوَّل) فَقَامَ النَّاسُ مَعَهُ حَتَّى إِذَا قَضَى الصَّلَاةَ وَانْتَظَرَ النَّاسُ تَسْلِيمَهُ كَبَّرَ وَهُوَ جَالِسٌ فَسَجَدَ سَجْدَتَيْنِ قَبْلَ أَنْ يُسَلِّمَ ثُمَّ سَلَّمَ  \nމާނަ: ''ނަބިއްޔާ -ޞައްލަﷲ ޢަލައިހި ވަސައްލަމަ- އެ ބޭކަލުންނައިގެން މެންދުރު ނަމާދު ކުރެއްވިއެވެ. ފުރަތަމަ ދެ ރަކްޢަތަށް ފަހު އިށީދެވަޑައި ނުގަނެ (އެބަހީ ފުރަތަމަ އައްތަޙިއްޔާތަށް) ތެދުވެވަޑައިގަތެވެ. އެ ހިނދު މީސްތަކުން އެ ކަލޭގެފާނާއެކު ތެދުވިއެވެ. ދެން ނަމާދު ނިމުމުން ސަލާމް ދެއްވާނެ ކަމަށް މީސްތަކުން އިންތިޒާރުކޮށްގެން ތިއްބާ، އެ ކަލޭގެފާނު އިށީދެވަޑައިގެން އިންނަވާފައި ތަކްބީރު ވިދާޅުވެ، ސަލާމް ދެއްވުމުގެ ކުރިން ދެ ސަޖިދަ ކުރެއްވިއެވެ. ދެން އޭގެ ފަހުން ސަލާމް ދެއްވިއެވެ.''\nޝައްކުވުމަކީ، ދެ ކަމެއްގެ ތެރެއިން ވީ ކޮން ކަމެއްކަން ޔަޤީން ނުވުމެވެ.\nއަޅުކަންތަކުގައި، ތިން ހާލަތެއްގައި ޝައްކަކާމެދު އަޅާލުމެއް ނުދެވެއެވެ:\nއެކެއް: އެއީ ހަމަ ޙަޤީޤަތެއް ނެތް ވަހުމެއް ނަމައެވެ. މިސާލަކަށް ވަސްވާހެވެ.\nދޭއް: އަޅުކަމެއް ކުރާ ކޮންމެ ފަހަރަކު އާދަވެގެން ޝައްކު އުފެދޭ ގޮތްވެއްޖެނަމައެވެ.\nތިނެއް: އަޅުކަންކޮށް ނިމުމަށް ފަހު ޝައްކު އުފެދިއްޖެނަމައެވެ. ޔަޤީން ނުވާހާ ހިނދަކު، އެ ކަމާ އަޅާލައިގެން ނުވާނެއެވެ. ވަކި ގޮތެއް ޔަޤީންވެއްޖެނަމަ އެ ގޮތަކަށް ކަންތައް ކުރާނީއެވެ.\nއޭގެ މިސާލެއް: މީހަކު މެންދުރު ނަމާދު ކޮށް އަވަދިވީތަނާ، އޭނާއަށް ކުރެވުނީ ތިން ރަކްޢަތްތޯ ނޫނީ ހަތަރު ރަކްޢަތްތޯ ޝައްކު އުފެދުނީއެވެ. މި ހާލަތުގައި އޭނާ އެ ޝައްކާ މެދު އަޅާލައިގެން ނުވާނެއެވެ. ނަމަވެސް އޭނާ އަށް ކުރެވުނީ ތިން ރަކްޢަތް ކަމާ މެދު ކަނޑައެޅިގެން ޔަޤީންވެއްޖެނަމަ، އަދި އެއީ ނަމާދު ނިމުނުތާ ކުޑަ ހިނދުކޮޅެއްގެ ފަހުން ނަމަ، އެ ނަމާދު ފުރިހަމަ ކުރާށެވެ. ދެން އޭގެ ފަހުން ސަލާމް ދީފައި، ދެން ކުށުސަޖިދަކޮށް އަދި ސަލާމް ދޭށެވެ. ދިގު މުއްދަތެއް ފާއިތުވި ފަހުން ނޫނީ އެކަން ހަނދާން ނުވެއްޖެނަމަ، އޭނާ ޖެހޭނީ އެ ނަމާދު އަލުން ކުރާށެވެ.\nމި ތިން ހާލަތް ނޫން ހާލަތްތަކުގައި އުފެދޭ ޝައްކަކީ އަޅާލާންޖެހޭ ޝައްކެކެވެ.\nނަމާދުގައި ވާ ޝައްކު މި އަންނަނިވި ދެ ގޮތުން ކުރެ ގޮތަކުން ބޭރެއް ނުވާނެއެވެ:\nޝައްކު އުފެދުނު ކަމުގެ ދެ ކޮޅުން ކުރެ ކޮޅެއް ބުރަވުމެވެ. މި ހިނދު އޭނާ ޖެހޭނީ ބުރަވި ކޮޅެއްގެ މަތީ ހުރެގެން ނަމާދު ފުރިހަމަކޮށް ދެން ސަލާމް ދޭށެވެ. ދެން އެއަށް ފަހު ކުށުސަޖިދަކޮށް ސަލާމް ދޭށެވެ.\nއޭގެ މިސާލެއް: މީހަކު މެންދުރު ނަމާދު ކުރަން ހުރެފައި، މިހާރު މި ކުރެވެނީ ދެވަނަ ރަކްޢަތްތޯ ނޫނީ ތިންވަނަ ރަކްޢަތްތޯ ޝައްކު އުފެދުނީއެވެ. ނަމަވެސް އޭނާ ބޮޑަށް ބުރަވީ، އެއީ ތިންވަނަ ރަކްޢަތް ކަމަށެވެ. މި ހިނދު އޭނާ ޖެހޭނީ އެއީ ތިންވަނަ ރަކްޢަތް ކަމަށް ކަނޑައަޅައި އަދި އޭގެ ފަހުން އެއް ރަކްޢަތްކޮށް ސަލާމް ދޭށެވެ. ދެން އޭގެ ފަހުން ކުށުސަޖިދަކޮށް ސަލާމް ދޭނީއެވެ.\nމީގެ ދަލީލަކީ: ޞަޙީޙައިނި އާއި އަދި އެ ނޫންވެސް ޙަދީޘްފޮތްތަކުގައި، ޢަބްދުﷲ ބިން މަސްޢޫދުގެ އަރިއަހުން ރިވާވެގެން ސާބިތުވެފައިވާ ޙަދީޘެވެ. އެކަލޭގެފާނު ރިވާ ކުރެއްވިއެވެ. ނަބިއްޔާ -ޞައްލައްﷲ ޢަލައިހި ވަސައްލަމަ- ޙަދީޘްކުރެއްވިއެވެ:\nإِذَا شَكَّ أَحَدُكُمْ فِي صَلَاتِهِ   فَلْيَتَحَرَّ  الصَّوَابَ فَلْيُتِمَّ عَلَيْهِ ، ثُمَّ لِيُسَلِّمْ ، ثُمَّ يَسْجُدُ سَجْدَتَيْنِ (هذا لفظ البخاري)\nމާނަ: ''ތިޔަބައިމީހުންގެ ތެރެއިން މީހަކު އޭނާގެ ނަމާދުގައި ޝައްކު އުފެދިއްޖެނަމަ، ފަހެ ރަނގަޅު ގޮތަކީ ކޮބައިތޯ ހޯދާ ބަލައި، އޭގެ މައްޗަށް ބިނާކޮށް ނަމާދު ފުރިހަމަކުރާށެވެ. ދެން ސަލާމް ދޭށެވެ. ދެން ދެ ސަޖިދަ ކުރާށެވެ.'' މިއީ ބުޚާރީގެ ލަފްޒެވެ.\nޝައްކު އުފެދުނު ކަމުގެ ދެ ކޮޅުން ކުރެ ކޮޅެއް ބުރަނުވުމެވެ. މި ހިނދު އޭނާ ޖެހޭނީ ޔަޤީންވާ ގޮތާ އެއްގޮތްވާގޮތުގެ މަތިން ޢަމަލުކުރާށެވެ. އެއީ މަދު ޢަދަދެވެ. ވީމާ އޭގެ މައްޗަށް ބިނާކޮށް ނަމާދު ފުރިހަމަ ކުރާނީއެވެ. އަދި ސަލާމް ދިނުމުގެ ކުރިން ކުށުސަޖިދަކޮށް ދެން ނަމާދުން ސަލާމް ދޭނީއެވެ.\nއޭގެ މިސާލެއް: ޢަޞްރު ނަމާދުކުރަން ހުރި މީހަކު، އެއީ ދެވަނަ ރަކްޢަތްތޯ ނޫނީ ތިންވަނަ ރަކްޢަތްތޯ ޝައްކު އުފެދުނީއެވެ. އެއީ ދެވަނަ ރަކްޢަތް ކަމަކަށް އަދި ތިންވަނަ ރަކްޢަތް ކަމަކަށް ވެސް، އޭނާއަށް ބުރައެއް ނުވެވުނެވެ. ވީމާ އޭނާ ޖެހޭނީ އެއީ ދެވަނަ ރަކްޢަތް ކަމަށް ކަނޑައަޅާށެވެ. އެ ގޮތުން ފުރަތަމަ އައްތަޙިއްޔާތު ކިޔައި، އޭގެ ފަހުން ދެ ރަކްޢަތް ކުރާނީއެވެ. ދެން ކުށުސަޖިދަ ޖަހައި ދެން ސަލާމް ދޭނީއެވެ.\nމީގެ ދަލީލަކީ: މުސްލިމް، އަބޫ ސަޢީދުލް ޚުދްރީ -ރަޟިޔައްﷲ ޢަންހު- ގެ ކިބައިން ރިވާ ކުރައްވާފައިވާ މި ޙަދީޘެވެ. ނަބިއްޔާ -ޞައްލަﷲ ޢަލައިހި ވަސައްލަމަ- ޙަދީޘްކުރެއްވިއެވެ:\nإِذَا شَكَّ أَحَدُكُمْ فِي صَلَاتِهِ فَلَمْ يَدْرِ كَمْ صَلَّى ثَلَاثًا أَمْ أَرْبَعًا ؟ فَلْيَطْرَحْ الشَّكَّ وَلْيَبْنِ عَلَى مَا اسْتَيْقَنَ ثُمَّ يَسْجُدُ سَجْدَتَيْنِ قَبْلَ أَنْ يُسَلِّمَ ، فَإِنْ كَانَ صَلَّى خَمْسًا شَفَعْنَ لَهُ صَلَاتَهُ ، وَإِنْ كَانَ صَلَّى إِتْمَامًا لِأَرْبَعٍ كَانَتَا  تَرْغِيمًا  لِلشَّيْطَانِ\nމާނަ: ''ތިޔަބައިމީހުންގެ ތެރެއިން މީހަކު އޭނާގެ ނަމާދުގައި ޝައްކު އުފެދި، އަދި ކުރެވުނީ ކިހާ ވަރެއްކަން -އެއީ ތިނެއްކަން ނުވަތަ ހަތަރެއްކަން- ނޭނގިއްޖެނަމަ، ފަހެ ޝައްކު އެއްކިބާކޮށް އޭނާއަށް ޔަޤީންވާ ޢަދަދުގެ މައްޗަށް ބިނާކުރާށެވެ. ދެން އެއަށް ފަހު ސަލާމް ދިނުމުގެ ކުރިން ދެ ސަޖިދަ ޖަހާށެވެ. އޭރުން، އޭނާ އަށް ކުރެވުނީ ފަސް ރަކްޢަތް ކަމަށްވަންޏާ، އެ، އޭނާގެ ނަމާދު ހިރި ކޮށްފިއެވެ. އަދި އޭނާ އަށް ކުރެވުނީ ފުރިހަމަ ހަތަރު ރަކްޢަތް ކަމަށްވަންޏާ، އެ، ޝައިޠާނާ އަށް ދެވޭ ނިކަމެތިކަމެއް ކަމުގައި ވެއެވެ.''\nޝައްކު އުފެދުމުގެ އެހެން މިސާލެއް:\nމީހަކު ނަމާދަށް އަންނައިރު އިމާމާ ރުކޫޢުގައި އޮވެއްޖެނަމަ، އޭނާ ޖެހޭނީ ސީދަލަށް ކޮޅަށް ހުރެ ހަށަންބަންނަ ތަކްބީރު ކިޔައި، ދެން ރުކޫޢު ކުރާށެވެ. މިފަދަ ހާލަތެއް ދިމާވާއިރު، މި އަންނަނިވި ތިން ގޮތުން ކުރެ ގޮތަކުން ބޭރެއް ނުވާނެއެވެ:\nއެކެއް: އިމާމްމީހާ ރުކޫޢުން ތެދުވުމުގެ ކުރިން، އޭނާއަށް އިމާމާއި ބައިވެރިވެވިއްޖެކަން ޔަޤީންވީއެވެ. މިހެންވީމާ ބެލެވޭނީ، އޭނާއަށް ރަކްޢަތް ލިބުނު ކަމަށެވެ. ވީމާ އަލްޙަމްދު ކިޔުން އޭނާގެ ކިބައިން ވެއްޓޭނެއެވެ.\nދޭއް: އޭނާ އިމާމާއި ބައިވެރިވެވުމުގެ ކުރިން، އިމާމް މީހާ ރުކޫޢުން ތެދުވެއްޖެކަން ޔަޤީންވީއެވެ. މިހެންވީމާ ބެލެވޭނީ، އޭނާއަށް އެ ރަކްޢަތް ގެއްލުނީ ކަމަށެވެ.\nތިނެއް: އިމާމްމީހާ ރުކޫޢުގައި އޮއްވާ އޭނާއަށް އިމާމާއި ބައިވެރިވެވިގެން ރަކްޢަތް ލިބުނީތޯ، ނުވަތަ އޭނާ އިމާމާއި ބައިވެރިވެވުމުގެ ކުރިން އިމާމް މީހާ ރުކޫޢުން ތެދުވުނީމާ އޭނާއަށް ރަކްޢަތް ގެއްލުނީތޯ، ޝައްކު އުފެދުނީއެވެ. މި ހާލަތުގައި އޭނާ އަށް ވަކި ގޮތެއް ބުރަވެއްޖެނަމަ، ބުރަވި ގޮތަކާ އެއްގޮތްވާ ގޮތުގެމަތިން ޢަމަލުކޮށް ނަމާދު ނިންމާ ސަލާމް ދޭނީއެވެ. ދެން ކުށުސަޖިދަ ޖަހައި ސަލާމް ދޭނީއެވެ. މިއީ އޭނާ އަށް ޖަމާޢަތުން ބައެއް ގެއްލޭ ހާލަތުގައެވެ. ނަމަވެސް އޭނާ އަށް ޖަމާޢަތުން ބައެއް ނުގެއްލޭނަމަ، ކުށުސަޖިދަ ޖަހާކަށް ނުޖެހޭނެއެވެ.\nދެ ގޮތުން ކުރެ ގޮތަކަށް އޭނާ ބުރަ ނުވާނަމަ، ޢަމަލު ކުރަން ޖެހޭނީ ޔަޤީންވާ ގޮތާ އެއްގޮތްވާގޮތުގެ މަތިންނެވެ. ޔަޤީންވާ ގޮތަކީ (އޭނާއަށް ރަކްޢަތް ގެއްލުން) އެވެ. ވީމާ މި ގޮތުގެ މައްޗަށް ބިނާކޮށް ނަމާދު ފުރިހަމަ ކުރާނީއެވެ. ދެން ސަލާމް ދިނުމުގެ ކުރިން ކުށުސަޖިދަ ޖަހައި، އޭގެ ފަހުން ސަލާމް ދޭނީއެވެ.\nނަމާދުގައި ޝައްކު އުފެދުނީމާ، މަތީގައި ބުނެވި ދިޔަ ތަފްޞީލުގެ ދަށުން، އޭނާއަށް ޔަޤީންވި ގޮތަކަށް، ނުވަތަ ބޮޑަށް ބުރަވާ ގޮތަކަށް ޢަމަލުކުރުމަށްފަހު، އޭނާ އަށް ކަންތައް ކުރެވުނީ ހަމަ އަސްލުވެސް ކުރަން ޖެހޭ ގޮތަށް ކަމާއި ކަމެއް އިތުރުވެސް ނުވާ ކަމާއި އަދި މަދުވެސް ނުވާކަން ހާމަވެއްޖެނަމަ، ކުށުސަޖިދަ ޖެހުން އޭނާގެ ކިބައިން ވެއްޓުނީއެވެ. އެހެނީ ކުށުސަޖިދަ ޖަހަން ޖެހޭ ސަބަބު ކަމުގައިވާ ޝައްކުވުން ފިލައިގޮސްފިއެވެ. މިއީ މަޛްހަބުގައި (ޙަންބަލީ މަޛްހަބު) އޮންނަ މަޝްހޫރު ގޮތެވެ.\nއެހެން ރައުޔެއްގައި ވަނީ: ކުށުސަޖިދަ ޖެހުން ނުވެއްޓޭނެ ކަމަށެވެ. އެއީ ކުށުސަޖިދަ ޖަހައިގެން، ޝައިޠާނާ އަށް ނިކަމެތިކަމެއް ދިނުމަށްޓަކައެވެ. ނަބިއްޔާ -ޞައްލަﷲ ޢަލައިހި ވަސައްލަމަ- ގެ ޙަދީޘްފުޅުގައި ވަނީ ''އަދި އޭނާ އަށް ކުރެވުނީ ފުރިހަމަ ހަތަރު ރަކްޢަތް ކަމަށްވަންޏާ، އެ، ޝައިޠާނާ އަށް ދެވޭ ނިކަމެތިކަމެއް ކަމުގައި ވެއެވެ.'' އަދި ޝައްކުމަތީގައި ހުރެ ނަމާދުގެ ބައެއް އޭނާ އަދާކޮށްފައިވާތީއެވެ. ބޮޑަށް ރަނގަޅު ރައުޔަކީ މިއީއެވެ.\nއޭގެ މިސާލެއް: މީހަކު ނަމާދަށް ހުއްޓާ އެއީ ދެވަނަ ރަކްޢަތްތޯ ނޫނީ ތިންވަނަ ރަކްޢަތްތޯ ޝައްކު އުފެދުނީއެވެ. އަދި ދެ ގޮތުން ކުރެ ގޮތަކަށް އޭނާއަށް ބުރަ ވެސް ނުވެވުނެވެ. އެހެންވެ، އެއީ ދެވަނަ ރަކްޢަތް ކަމަށް ބަލައި، އޭނާ ނަމާދު ފުރިހަމަ ކުރީއެވެ. ދެން އޭގެ ފަހުން، އެއީ ހަމަ އަސްލުވެސް ދެވަނަ ރަކްޢަތްކަން ހާމަވީއެވެ. ވީމާ މަޛްހަބުގެ މަޝްހޫރު ރައުޔުގައި ވާގޮތުން، އޭނާ ކުށުސަޖިދަ ޖަހާކަށް ނުޖެހޭނެއެވެ. ނަމަވެސް ދެވަނަ ރައުޔުގައި، -އެއީ ބޮޑަށް ރަނގަޅު ކަމަށް އަހަރެން ދެކޭ ރައުޔު- ސަލާމް ދިނުމުގެ ކުރިން ކުށުސަޖިދަ ޖަހަން ޖެހޭނެއެވެ.\nމައުމޫމު ކުށުސަޖިދަ ޖެހުން:\nއިމާމު ހަނދާން ނެތިއްޖެނަމަ، އޭނާ ޖަހާ ކުށުސަޖިދައަށް މައުމޫމު ތަބާވުމަކީ ވާޖިބު ކަމެކެވެ. އެއީ ނަބިއްޔާ -ޞައްލަﷲ ޢަލައިހި ވަސައްލަމަ- ގެ މި ޙަދީޘް ބަސްފުޅު އޮތީމައެވެ.\nإِنَّمَا جُعِلَ الْإِمَامُ لِيُؤْتَمَّ بِهِ ، فَلَا تَخْتَلِفُوا عَلَيْهِ » . إلى أن قال: « وَإِذَا سَجَدَ فَاسْجُدُوا»\nމާނަ: ''ހަމަކަށަވަރުން އިމާމު ކަނޑައެޅިފައި ވަނީ، އޭނާއަށް ތަބާވުމަށްޓަކައެވެ. ފަހެ ތިޔަބައިމީހުން އޭނާއާ ޚިލާފު ނުވާށެވެ.'' މިހެން ގޮސް ''އަދި އޭނާ ސަޖިދަ ޖަހައިފިއްޔާ ތިޔަބައިމީހުން ސަޖިދަ ޖަހާށެވެ.'' އޮތް ހިސާބަށެވެ. (މުއްތަފަޤުން ޢަލައިހި)\nއިމާމު ކުށުސަޖިދަ ޖެހީ ސަލާމް ދިނުމުގެ ކުރިން ނުވަތަ އޭގެ ފަހުން ކަމަށް ވިޔަސް، މައުމޫމު އޭނާއަށް ތަބާވުމަކީ ވާޖިބުވެގެންވާ ކަމެކެވެ. މި ކަމަށް ވާ އިސްތިސްނާއަކީ، މައުމޫމު އެއީ ލަހުން އައިސްގެން ނަމާދުން ބައެއް ގެއްލިފައިވާ މީހަކަށް ވުމެވެ. ފަހެ މިފަދަ މީހާ، ސަލާމް ދިނުމުގެ ފަހުން ޖަހާ ކުށު ސަޖިދަ ޖެހުމުގައި އިމާމާއަށް ތަބާވާން ނުޖެހެއެވެ. އެއީ މިއީ ކުރެވޭނެ ކަމެއް ނޫނެވެ. އެހެނީ ލަހުން އައިސްގެން ނަމާދުން ބައެއް ގެއްލިފައިވާ މީހާ އަށް އިމާމުއާ އެކު ސަލާމް ނުދެވޭނެއެވެ. ވީމާ އޭނާ ޖެހޭނީ ނަމާދުން ގެއްލުނު ބައި ގެނެސް، ނަމާދުން ސަލާމް ދޭށެވެ. އަދި އޭގެ ފަހުން ކުށުސަޖިދަ ޖަހައި ސަލާމް ދޭށެވެ.\nއޭގެ މިސާލެއް: ނަމާދުގެ ފަހު ރަކްޢަތުގައި މީހަކު އިމާމު އާ އިޤްތިދާވީއެވެ. އޭރު ސަލާމް ދިނުމުގެ ފަހުން ޖަހަން ޖެހޭ ކުށުސަޖިދައެއް އިމާމު ޖަހަން ޖެހިފައި އޮތެވެ. ވީމާ، އިމާމު ސަލާމް ދިނުމުން އޭނާ ޖެހޭނީ، ނަމާދުން ގެއްލިފައި އޮތް ބައި ފުރިހަމަކުރަން ތެދުވާށެވެ. އިމާމުއާ އެކު ކުށުސަޖިދަ ޖަހައިގެން ނުވާނެއެވެ. ނަމާދުން ގެއްލުނު ބައި ފުރިހަމަކޮށް ސަލާމް ދީ ނިމުނީމާ، ދެން ކުށުސަޖިދަ ޖަހާނީއެވެ.\nދެން ހަމައެކަނި މައުމޫމު ހަނދާން ނެތިއްޖެނަމަ، އޭނާ އަށް ނަމާދުން ބައެއް ގެއްލިފައި ނެތިއްޔާ، ކުށު ސަޖިދަ ޖަހަން ނުޖެހޭނެއެވެ. އެހެނީ އޭނާ ކުށުސަޖިދަ ޖަހައިފިއްޔާ އިމާމު އާ ޚިލާފުވެވި އިމާމު އަށް ތަބާވާ ތަބާވުމަށް ގުޑުން އެރީއެވެ. ޞަޙާބީ ބޭކަލުން -ރަޟިޔަﷲ ޢަންހުމް- ވެސް، ރަސޫލު -ޞައްލަﷲ ޢަލައިހި ވަސައްލަމަ- އައްތަޙިއްޔާތު ހަނދުމަފުޅުނެތިވަޑައިގަތީމާ، އައްތަޙިއްޔާތު ދޫކޮށްލެއްވިއެވެ. އެ ބޭކަލުން އިށީނދެވަޑައި ނުގަނެ، އެ ކަލޭގެފާނާ އެއްކޮށް ތެދުވެވަޑައިގަތެވެ. އެއީ އިމާމު އާ ޚިލާފު ނުވެ އޭނާއާ ތަބާވާން ޖެހޭ ޖެހުމަށް ރައްކާތެރިވެ ވަޑައިގަތުމުގެ ގޮތުންނެވެ.\nއެކަމަކު ނަމާދުން ބައެއް ގެއްލިފައިވާ މީހަކު، އިމާމު ފަހަތުގައި ހުއްޓާ ނުވަތަ ގެއްލުނު ބައި ފަހުން ފުރިހަމަ ކުރި ކުރުމުގެ ތެރޭގައި ހަނދާން ނެތިއްޖެނަމަ، ކުށުސަޖިދަ ޖެހުން ނުވެއްޓޭނެއެވެ. މި ހާލަތުގައި އޭނާ ޖެހޭނީ ގެއްލުނު ބައި ފުރިހަމަކޮށް، ސަލާމް ދިނުމުގެ ފަހުން ނުވަތަ ކުރިން -ކުރިން ބުނެވި ދިޔަ ތަފްޞީލާ އެއްގޮތްވާގޮތުގެ މަތިން- ކުށުސަޖިދަ ޖަހާށެވެ.\nއޭގެ މިސާލެއް: ރުކޫޢުގައި '' سُبْحَانَ رَبِّي العَظيْم '' އޭ ކިޔަން މައުމޫމު ހަނދާން ނެތުނީއެވެ. އޭނާއަށް ނަމާދުން ބައެއް ގެއްލިފައެއް ނެތެވެ. ވީމާ ކުށުސަޖިދަ ޖަހަން އޭނާއަކަށް ނުޖެހޭނެއެވެ. ނަމަވެސް އޭނާ އަށް ނަމާދުން ރަކްޢަތެއް ނުވަތަ އެއަށް ވުރެ ގިނައިން ގެއްލިފައި ވާނަމަ، އެ ފުރިހަމަ ކުރުމަށްފަހު ދެން ސަލާމްދިނުމުގެ ކުރިން ކުށުސަޖިދަ ޖަހަން ވާނެއެވެ.\nއަނެއް މިސާލު: އިމާމު އާ އެކު މެންދުރު ނަމާދު ކުރަން ހުރި މައުމޫމަކު، އިމާމު ހަތަރުވަނަ ރަކްޢަތަށް ތެދުވުނު އިރު، އޭނާ އެ ހުރީ ފަހު ރަކްޢަތުގައި ކަމަށް ހީކޮށް ނުތެދުވެ އިށީނދެ އިނީއެވެ. ނަމަވެސް އިމާމު ތެދުވެއްޖެކަން ރޭކާލީމާ އޭނާ ވެސް ތެދުވެއްޖެއެވެ. މި މީހާއަށް ނަމާދުން ބައެއް (ޖަމާޢަތުން ބައެއް) ގެއްލިފައި ނުވާނަމަ، ކުށު ސަޖިދަ ކުރުމެއް ނެތެވެ. އެކަމަކު އޭނާއަށް ނަމާދުން ރަކްޢަތެއް ނުވަތަ އެއަށް ވުރެ ގިނައިން ގެއްލިފައިވާ ނަމަ، ޖެހޭނީ އެ ފުރިހަމަކޮށް ސަލާމް ދީ، ދެން އޭގެ ފަހުން ކުށުސަޖިދަ ޖަހައި ސަލާމް ދޭށެވެ. މި ކުށު ސަޖިދަ އަކީ، އިމާމު ހަތަރުވަނަ ރަކްޢަތަށް ތެދުވި ވަގުތު އޭނާ އިށިނދެ އިން އިނުމުން ނަމާދަށް ގެނެވުނު އިތުރު ކަމަށްޓަކައި ޖަހާ ސަޖިދައެކެވެ.\nމަތީގައި ދިޔަ ވާހަކަތަކުން އަހަރެމެންނަށް އެނގުނު އެއްޗަކީ، ކުށުސަޖިދަ ބައެއް ފަހަރު ސަލާމް ދިނުމުގެ ކުރިން، އަދި އަނެއް ބައި ފަހަރު ސަލާމް ދިނުމުގެ ފަހުން އޮންނަ ކަމެވެ.\nސަލާމް ދިނުމުގެ ކުރިން ޖަހަން ޖެހެނީ ދެ ހާލަތެއްގައެވެ:\nއެކެއް: އެއީ ނަމާދަށް ގެނެވޭ އުނިކަމެއްގެ ސަބަބުން ކަމަށް ވާނަމައެވެ. އެއީ ޢަބްދުﷲ ބިން ބުޙައިނާ -ރަޟިޔަﷲ ޢަންހު- ރިވާ ކުރައްވާފައިވާ ޙަދީޘްގައި، ނަބިއްޔާ -ޞައްލަﷲ ޢަލައިހި ވަސައްލަމަ- ހަނދުމަފުޅު ނެތިވަޑައިގެން ފުރަތަމަ އައްތަޙިއްޔާތު ދޫކުރެއްވުނީމާ، ސަލާމް ދެއްވުމުގެ ކުރިން ކުށުސަޖިދަ ޖެއްސެވި ކަމަށް އޮތީމައެވެ. މި ޙަދީޘްގެ ލަފްޡާ އެކު މަތީގައި ބަޔާންވެ ހިނގައްޖެއެވެ.\nދޭއް: އެއީ ދެ ކޮޅުން ކުރެ ކޮޅެއް ބުރަ ނުވާ ޝައްކެއްގެ ސަބަބުން ކަމަށް ވާނަމައެވެ. އެއީ އަބޫ ސަޢީދުލް ޚުދްރީ -ރަޟިޔަﷲ ޢަންހު- ރިވާކުރައްވާފައިވާ، ނަމާދުގައި ޝައްކު އުފެދި ކުރެވުނީ ތިން ރަކްޢަތް ކަން ނުވަތަ ހަތަރު ރަކްޢަތް ކަން ނޭނގުނު މީހާ ކަންތައް ކުރަން ޖެހޭ ގޮތުގެ ޙަދީޘް އޮތީމައެވެ. އެ ފަދަ މީހަކަށް ނަބިއްޔާ -ޞައްލަﷲ ޢަލައިހި ވަސައްލަމަ- އަމުރު ކުރައްވާފައި އޮތީ، ސަލާމް ދިނުމުގެ ކުރިން ދެ ސަޖިދަ ޖެހުމަށެވެ. މި ޙަދީޘްގެ ލަފްޡާ އެކު މަތީގައި ބަޔާންވެ ހިނގައްޖެއެވެ.\nސަލާމް ދިނުމުގެ ފަހުން ޖަހަން ޖެހެނީ ދެ ހާލަތެއްގައެވެ:\nއެކެއް: އެއީ ނަމާދަށް ގެނެވޭ އިތުރުކަމެއްގެ ސަބަބުން ކަމަށް ވާނަމައެވެ. އެއީ ޢަބްދުﷲ ބިން މަސްޢޫދު -ރަޟިޔަﷲ ޢަންހު- ، ނަބިއްޔާ -ޞައްލަﷲ ޢަލައިހި ވަސައްލަމަ- މެންދުރު ނަމާދުގައި ފަސް ރަކްޢަތް ކުރެއްވުމުން، ސަލާމް ގެ ފަހުން އެކަން ހަނދުމަކޮށް އެރުވުނީމާ، ދެ ސަޖިދަ ޖައްސަވައި ސަލާމް ދެއްވި ކަމަށް، ރިވާ ކުރައްވާފައިވާ ޙަދީޘް އޮތީމައެވެ. ސަލާމް ދެއްވުމަށް ފަހު ކުށުސަޖިދަ ޖެއްސެވީ، އިތުރު ކުރެއްވުނުކަން، ސަލާމް ދެއްވުމުގެ ފަހުން ނޫނީ އެނގިވަޑައި ނުގަތުމުން ކަމެއް، އެ ކަލޭގެފާނު ބަޔާންކޮށެއް ނުދެއްވައެވެ. ވީމާ އެ ދަލީލުކޮށް ދެނީ އޭގެ ޢާއްމު ޙުކުމެވެ. ނަމާދަށް ކަމެއް އިތުރު ކުރެވިއްޖެނަމަ، ސަލާމް ދިނުމުގެ ކުރިން ނުވަތަ ފަހުން އެކަން އެނގުނަސް، ކުށު ސަޖިދަ އޮންނާނީ ސަލާމް ދިނުމުގެ ފަހުން ކަމެވެ.\nހަމަ އެހެންމެ، ނަމާދު ފުރިހަމަކޮށް ނިމުމުގެ ކުރިން ހަނދާން ނެތިގެން ސަލާމް ދިނުމަށް ފަހު، އެކަން ހަނދާންވުމުން ނަމާދު ފުރިހަމަކޮށްފިއްޔާ، އޭނާ ވާނީ ނަމާދަށް އިތުރު ސަލާމެއް އިތުރު ކުރިކަމަށެވެ. ވީމާ ނަމާދުން ސަލާމް ދިނުމަށް ފަހު ކުށުސަޖިދަ ޖަހަން ޖެހޭނެއެވެ. އެއީ، ރަސޫލުﷲ -ޞައްލަﷲ ޢަލައިހި ވަސައްލަމަ- މެންދުރު ނުވަތަ ޢަޞްރު ނަމާދެއް ކުރައްވަން ހުންނަވާފައި ދެވަނަ ރަކްޢަތުން ސަލާމް ދެއްވީމާ، އެކަން ހަނދުމަކޮށް އެރުވުނީމާ އެ ނަމާދު ފުރިހަމަކުރައްވައި ސަލާމް ދެއްވުމަށް ފަހު ދެން ކުށުސަޖިދަ ޖައްސަވައި ސަލާމް ދެއްވި ކަމަށް، އަބޫ ހުރައިރާ -ރަޟިޔަﷲ ޢަންހު- ރިވާ ކުރައްވާފައިވާ ޙަދީޘް އޮތީމައެވެ. މި ޙަދީޘްގެ ލަފްޡާ އެކު މަތީގައި ބަޔާންވެ ހިނގައްޖެއެވެ.\nދޭއް: އެއީ ދެ ކޮޅުން ކުރެ ކޮންމެވެސް ކޮޅަކަށް ބުރަވާ ޝައްކެއްގެ ސަބަބުން ކަމަށް ވާނަމައެވެ. އެއީ އިބްނު މަސްޢޫދު -ރަޟިޔަﷲ ޢަންހު- ރިވާ ކުރައްވާފައިވާ މި ޙަދީޘް ފުޅުގައި، ނަމާދުގައި ޝައްކު އުފެދިއްޖެނަމަ، ރަނގަޅު ގޮތަކީ ކޮބައިތޯ ހޯދާ ބަލައި، އޭގެ މައްޗަށް ބިނާކޮށް ނަމާދު ފުރިހަމަކުރުމަށް ފަހު ސަލާމް ދީ ސަޖިދަ ޖެހުމަށް، ނަބިއްޔާ -ޞައްލަﷲ ޢަލައިހި ވަސައްލަމަ- އަމުރު ކުރައްވާފައިވާތީއެވެ. މި ޙަދީޘްގެ ލަފްޡާ އެކު މަތީގައި ބަޔާންވެ ހިނގައްޖެއެވެ.\nދެން މީހަކަށް އެއް ނަމާދެއްގައި، ސަލާމް ދިނުމުގެ ކުރިން ކުށުސަޖިދަ ޖަހަން ޖެހޭ ހަނދާންނެތުމަކާއި، ސަލާމް ދިނުމުގެ ފަހުން ކުށުސަޖިދަ ޖަހަން ޖެހޭ ހަނދާންނެތުމެއް ކުރިމަތިވެއްޖެނަމަ، ޢިލްމުވެރިން ވިދާޅުވަނީ: ދޭތީގެ ތެރެއިން ގަދަކަން ލިބޭނީ ސަލާމް ދިނުމުގެ ކުރިން ޖަހަން ޖެހޭ ކުށުސަޖިދައަށް ކަމަށެވެ.\nއޭގެ މިސާލެއް: މެންދުރު ނަމާދު ކުރަން ހުރި މީހަކު، ފުރަތަމަ އައްތަޙިއްޔާތަށް ނު އިށީނދެ ތިންވަނަ ރަކްޢަތަށް ތެދުވުނީއެވެ. ދެން އަނެއްކާ ތިންވަނަ ރަކްޢަތުގައި އެއީ ދެވަނަ ރަކްޢަތް ކަމަށް ހީކޮށް، އައްތަޙިއްޔާތަށް އިންދާ އެކަން ހަނދާންވީއެވެ. ވީމާ އޭނާ ޖެހޭނީ ތެދުވެ ބާކީ އޮތް އެއް ރަކްޢަތް ގެނެސް، ކުށުސަޖިދަ ޖަހައި ދެން ސަލާމް ދޭށެވެ.\nފަހެ މި މީހާ ވަނީ ފުރަތަމަ އައްތަޙިއްޔާތު ދޫކޮށްފައެވެ. މި ކަމަށް ކުށުސަޖިދަ ޖަހަން ޖެހޭނީ ސަލާމް ދިނުމުގެ ކުރިންނެވެ. ދެން ތިންވަނަ ރަކްޢަތުގައި އިތުރު އިށީނުމެއް އިށީނދެފައެވެ. މި ކަމަށް ކުށުސަޖިދަ ޖަހަން ޖެހޭނީ ސަލާމް ދިނުމުގެ ފަހުންނެވެ. ނަމަވެސް ދެ ކުށުސަޖިދައިގެ ތެރެއިން ގަދަކަން ދެވުނީ ސަލާމް ދިނުމުގެ ކުރިން ޖަހާ ކުށު ސަޖިދައަށެވެ. މޮޅަށް ދެނެވޮޑިގެންވަނީ މާތް ﷲ އެވެ.\nﷲ ބާވައިލެއްވި ކީރިތި ޤުރުއާނާއި އެ ކަލާނގެ ފޮނުއްވި ރަސޫލާގެ ސުންނަތް ފަހުމުވެ، އަދި ޢަޤީދާއާއި، އަޅުކަމާއި، މުޢާމަލާތްތަކުގައި، އެ ދޭއްޗަށް ބޭރުފުށުންނާއި އެތެރެފުށުން ޢަމަލު ކުރުމުގެ ތައުފީޤު އަހެރެންނަށާއި އަހަރެންގެ މުސްލިމް އަޚުންނަށް ދެއްވުމަށާއި އަދި އަހަރެމެންގެ ނިމުން އެއީ ރަނގަޅު ނިމުމެއް ކަމުގައި ލެއްވުން އެދި، މާތް ﷲ ދުޢާކުރަމެވެ. ހަމަކަށަވަރުން އެ ކަލާނގެ އެއީ ދީލަތިވަންތަ ރަޙްމަތްވަންތަ ރަސްކަލާނގެއެވެ.\nއަދި ހުރިހާ ޙަމްދަކާއި ޘަނާއެއް ހުރީ ޢާލަމްތަކުގެ ވެރި ﷲ އަށެވެ. އަދި ޞަލަވާތާއި ސަލާމް ހުރީ އަހަރެމެންގެ ނަބިއްޔާ މުޙައްމަދު އަދި އެކަލޭގެފާނުގެ އާލުންނާއި އެންމެހާ އަޞްޙާބުންނަށެވެ.\nލިޔެފައި ވަނީ، ﷲ ތަޢާލާ އަށް ފަޤީރު\nމުޙައްމަދު ބިން ޞާލިޙް އަލްޢުޘައިމީން ގެ ޤަލަމުން\n މުއްތަފަޤުން ޢަލައިހި، ޞަޙީޙް އަލްބުޚާރީގެ ޤިބްލައާ ބެހޭ ގޮތުން އައިސްފައިވާ ޙަދީޘްތައް ނަންގަތް ބާބު (401) އަދި ހަނދާން ނެތުން ނަންގަތް ބާބު (1227) އަދި މި ނުން ވެސް ތަންތާނގައި. ޞަޙީޙް މުސްލިމްގެ ނަމާދުގައި ހަނދާންނެތުން ނަންގަތް ބާބު (527)\n ރަވާހު އަބޫދާއޫދު: ފަސްރަކްޢަތް ކޮއްފިޔާ އޭ ނަންގަތް ބާބު (2019). ތިރްމިޛީ: ސަލާމްދީ ވާހަކަ ދެއްކުމަށް ފަހު ދެ ސަޖިދަ ޖެހުން ނަންގަތް ބާބު(393). ނަސާއީ: ހޯދާ ބެލުމުން ނަންގަތް ބާބު(1242). އިބްނު މާޖާ: ނަމާދުގައި ޝައްކުވާ މީހާ ނަންގަތް ބާބު(1211)\n އެއީ އިތުރުކުރުމެއް ކަމަށް ބެލެވޭ ގޮތަކީ، ނަމާދުގެ ތެރޭގައި އިތުރު ސަލާމް ދިނުމެއް ގެނައިމައެވެ\n ރިވާކުރެއްވީ އަލްބުޚާރީ، ކިތާބު އައްޞަލާތުގެ މިސްކިތުގައި އެއް އަތުގެ އއިނގިލިތައް އަނެއް އަތުގެ އިނގިލިތެރެއަށް ވައްދައިގެން ހުރުން ނަންގަތް ބާބު (482) (714) (715) އަދި ހަނދާންނެތުން ނަންގަތް ބާބު(1226) އަދި މި ނުންވެސް ތަންތާނގައި. މުސްލިމް ރިވާކުރެއްވީ، ނަމާދުގައި ހަނދާން ނެތުން ނަންގަތް ބާބުގައި(573)\n ރިވާކުރެއްވީ އަލްބުޚާރީ، ތަޝައްހުދަކީ ވާޖިބެއްކަމަށް ނުދެކޭ މީހުން ނަންގަތް ބާބު(829) އަދި ހަނދާން ނެތުމުގެ ބާބު(1224) (1225) އަދި މި ނުންވެސް ތަންތާނގައި. މުސްލިމް ރިވާ ކުރެއްވީ ނަމާދުގައި ހަނދާން ނެތުމުގެ ބާބުގައި(570)\n އަލްބުޚާރީ ރިވާކުރެއްވީ، ޤިބްލައަށް ކުރިމަތިލުން ނަންގަތް ބާބުގައި(401) މުސްލިމް ރިވާކުރެއްވީ ނަމާދުގައި ހަނދާން ނެތުން ނަންގަތް ބާބުގައި(572)\n މުސްލިމް ރިވާކުރެއްވީ ނަމާދުގައި ހަނދާންނެތުން ނަންގަތް ބާބުގައި(571)\n އަލްބުޚާރީ ރިވާކުރެއްވީ، އިމާމް މީހާ ކަނޑައެޅުނީ އޭނާއާ ތަބާވުމަށޭ ނަންގަތް ބާބުގައި(657) މުސްލިމް ރިވާކުރެއްވީ މައުމޫމު އިމާމާ އަށް އިޤްތިދާވުން ނަންގަތް ބާބު(412) . އިމާމް އަޙްމަދު (420)\nއިސްލާމް ދީނުގައި، ޢުޤޫބާތުގެ ފަލްސަފާ


BREAKING: Addu In Harukashi Fikuruge "Bodeh" Hayyaru Koffi - Vaguthu\nސިފައިން ހަތިޔާރާއި އެކު މާލޭ މަގުމަތީގައި ހަރަކާތްތެރިވަނީ – ފޮޓޯ: އެމްއެންޑީއެފް\nއައްޑޫ ސިޓީގައި ނިރުބަވެރިކަމާ ދެކޮޅަށް ސަލާމަތީ ބާރުތަކުން ހިންގި އޮޕަރޭޝަނެއްގައި ހަރުކަށި ފިކުރުގެ "ބޮޑެއް" ކަމަށް ތުހުމަތު ކުރެވޭ މީހަކު ހައްޔަރުކޮށްފިއެވެ.\nފުލުހުންނާއި ސިފައިން ގުޅިގެން އައްޑޫގައި ހިންގަމުން އަންނަ އޮޕަރޭޝަންގައި މިހާތަނަށް ހަތް މީހަކު ވަނީ ހައްޔަރުކޮށްފައެވެ. "ވަގުތަށް" އެނގިފައިވާ ގޮތުގައި ހައްޔަރު ކުރި މީހުންގެ ތެރޭގައި އަހުމަދު ނާހިދު ޖަމާލް 31،އެވެ.\nއޭނާއަކީ "ވަގުތު" ން އައްޑޫގެ ހަރުކަށި ފިކުރު އޮތް ގޮތާ ގުޅޭ ގޮތުން ނެރުނު ޑޮކިއުމަންޓްރީގައި ބުނާ ބޮޑެއް ކަމަށް ތުހުމަތު ކުރެވޭ މީހެކެވެ. އެނގިފައިވާ ގޮތުގައި އޭނާ ހައްޔަރުކޮށްފައި ވަނީ ހަރުކަށި ފިކުރުގެ މީހުންނަށް ހާއްސަ "ސިނަމާ" ހިންގާ ގެއިންނެވެ.\n"ވަގުތު" ރިޕޯޓުގައި ބުނެފައިވާ ގޮތުން އެ ސިނަމާއަކީ ހަރުކަށި ފިކުރުގެ މީހުން، އެ ފިކުރަށް ޖޯޝް ގެނައުމަށް ވީޑިއޯތަކާއި ޑޮކިއުމަންޓްރީ ދައްކާ ތަނެވެ. ހަރުކަށި ފިކުރުގެ މީހުން ކޮންމެ ދުވަހަކުހެން، އެ ތަނަށް ގޮސް މަޝްވަރާތައް ކުރާކަން އެނގިފައިވެއެވެ.\nނާހިދަކީ އައްޑޫގެ މަޝްހޫރު ވިޔަފާރިވެރި އާއިލާއަކަށް އުފަން މީހެކެވެ. ވިޔަފާރިތެރޭގައި ވެސް އުޅުނު ނާހިދު ހަރުކަށި ފިކުރުގެ ތެރެއަށް ލެނބުނީ އޭނާ ކުރި ކައިވެނި ރޫޅުނުތާ މާ ގިނަ ދުވަސްތަކެއް ނުވަނީހެވެ. ބަޔަކު މީހުން އޭނާގެ ވިސްނުމާ ކުޅެ ހަރުކަށި ފިކުރަށް ބޯލެނބުނީ ދިރިއުޅުމުގައި ދިމާވި އެ ދަނޑިވަޅަށްފަހު އެކަމާއި "ޑިޕްރެސްވެގެން" އުޅެނިކޮށް ކަމަށް އާއިލާ އިން މައުލޫމާތު ދިން މީހަކު ކިޔައި ދީފައިވެއެވެ.\nހަރުކަށި ފިކުރުގެ މީހުންގެ ސިނަމާ -- ވަގުތު އިމޭޖްސް: އަހްމަދު މަމްދޫހް\nނާހިދު މިހާރު އާމްދަނީ ހޯދުމަށް އެއްވެސް މަސައްކަތެއް ނުކުރެއެވެ. އޭނާގެ ފިކުރު ބަދަލުވީ ފަހުން އާއިލާގެ އެހެން މެމްބަރުންނާއި ދުރުވެ މިހާރު އުޅެމުން އަންނަނީ އައްޑޫގެ ހަރުކަށި ފިކުރުގެ މީހުން އަންމުކޮށް އެއްވެ އުޅޭ "ސިނަމާ" ހިންގާ ގޭގެއެވެ.\nއައްޑޫގައި ނިރުބަވެރިކަމާ ދެކޮޅު އޮޕަރޭޝަނެއް ހިންގާފައި މިވަނީ ރާއްޖޭގެ ބައެއް ސަރަހައްދުތަކުގައި ނިރުބަވެރި ހަމަލާތަކެއް ދޭން އުޅޭ ކަމުގެ މައުލޫމާތު ފުލުހުންނަށާއި ސިފައިންގެ އިންޓަލިޖެންސަށް ލިބުމާ ގުޅިގެން ކަމަށްވެއެވެ.\nނަޝީދަށް ދިން ނިރުބަވެރި ހަމަލާއަަށް ފަހު، ސިފައިން ދަނީ މާލެ ތެރެ އާއި ރާއްޖޭގެ ބައެއް ރަށްރަށުގައި ފޯރިމަރަމުންނެވެ.\nބޮމުގެ ހަމަލާއާ ގުޅުންހުރި ފަސްވަނަ މީހަކު ހޯދިއްޖެ\nމެއި 15, 2021 14:07\nކަމާ ގުޅޭ މީހުން ހައްޔަރު ކުރާނީ ކިހާތާކު... މި ބުނީ ފުންޑު ކުރި މީހުން\nމެއި 15, 2021 14:52\nކަމާގުޅޭ މީހުން ފަންޑުކުރިމީހުން އަޑީގަތިބިމީހުން ހައްޔަރެއް ނުކުރާނެ މިހާރު އެޖަހާ ސަކަރާތަކީ މައުލޫއު ބަދަލްކުރުން އަޑީގަތިބީ ލާދީނީ އެމްޑީޕީ އެމީހުން ފަނޑުކޮށް އަޑީގަ ތިބެގެން ރިޔާސީ ލޯންޗްވެސް ގޮއްވާލީ އަދި މުލިޔާގޭ ކައިރީ އޮތް ވެހިކަލެއްގަވެސް އައިޑީހަރުކޮށް ޔާމީނު މަރާލަންރޭވީ އަދި މިކަމަކީވެސް އެމީހުން އަޑީގަ ތިބެ ފަނޑުކޮށްގެން ހިންގި ޖަރީމާއެއް ތަޙްޤީޤުކުރިވަރަކަށް އަމިއްލަ އައުރަ ހާމަވާތީ ރާގު ބަދަލްކުރަން އެ އުޅެނީ ހަރުކައްޓޭ މަޑުކައްޓޭ ކިޔާފަ މީހުންގެ ވިސްނުން ބަދަލްކުރަން އެ އުޅެނީ މީ ޔަހޫދީންގެ ފަލްސަފާ\nމެއި 15, 2021 15:16\nޢައްޑޫގައި މިމީހުން ކުދިންގެ ސިކުނޑި ދޮންނަމުން ދަނީ ފިސާރި ބާރަށް، ރައީސްގެ ދެލޯ މިރަށަށް ރަނގަޅަށް ފޯކަސް ކުރޭ، އަދި ދީނުގެ ސައްހަ މަޢުލީމާތު ދީ ކުދިން ހޭލުންތެރި ކުރުވާ\nމެއި 15, 2021 15:21\nކަލޯ މިސަރުކާރަށް ހަރުކަށި މާނަ މި ކުރަނީ ނަމާދުކޮށް ޤުރުއާން ކިޔަވާމީހުންނަށް. ދީނަށް ފުރައްސާރަކޮށް ﷲ އަށް އެއްޗެހިކިޔާ ރަސޫލާށް ފުރައްސާރަކުރި ސަހިންދާމެންނަކީ މަޑުކަށި ހުދުކާފޫރު. ހިސާބުބައްލާ ދުވަހު ތިޔަ ހަރުކަށި މަޑުކަށި އެނގޭނެ\nމެއި 15, 2021 15:48\nތިނަދޫގައި މިއުޅެ 10 ވަރަކަށް ގޮލާވެސް އުފުރާލަބަލަ.\nމެއި 15, 2021 17:29\nތިވެސް ދެންމީހާރު އީދުކުޅިވަރަކަށް ވެއްޖެ. ދެރަދޯ\nމެއި 15, 2021 19:43\nއިޔާޒު ކޮންއިރަކު ހައްޔަރުކުރަނީ\nމެއި 15, 2021 21:29\nސިނަމާ އެކޭ. މަ ކަނބުލޮ ރަށުތެރޭގެ ހަބަރު ހާދަ ނޭގެއޭ\nމެއި 15, 2021 22:08\nކީއްވެތަ ކަލޭމެންނައް ބަޑި ކޮނޑުއަޅުވައިހެގެން ހަމަ ތިގޮތައް ރާއްޖޭގައި އުޅޭ އިސްލާމް ދީނައް ފުރައްސާރަކޮއް ހަޖޫޖަހާ މީހުން ހިފާ ހައްޔަރުކުރަން ނުދެވެނީ.؟\nދެން މިމީހުންގެ ކުށަކަށްވާނީ ކޮންކަމެއްބާ.


މިހާރު ޖަލުގައި ހުންނެވި ކުރީގެ ރައީސުލްޖުމްހޫރިއްޔާ ރައީސް ޢަބްދުﷲ ޔާމީން ޢަބްދުލްޤައްޔޫމާއި އެމަނިކުފާނުގެ ވަކީލުންގެ މެދުގައި ބޭއްވި ބައްދަލުވުމެއް ބަގުކޮށް އަޑުއެހި ކަމުގައި އެމަނިކުފާނުގެ ވަކީލުން މިއަދު ތުހުމަތުކުރައްވަައިފިއެވެ.\nކުރިމިނަލް ކޯޓުގައި މިއަދު އޮތް އަޑުއެހުމުގައި ރައީސް ޔާމީނުގެ ވަކީލުންވަނީ އެމަނިކުފާނާ ބައްދަލުވެވަޑައިގެންނެވި ނަމަވެސް ދައުލަތުން ހެކީގެ ގޮތުގައި ހުށަހަޅާފައިވާ ބައެއް ތަކެއްޗާ ގުޅޭ ގޮތުން ރައީސް ޔާމީނާ މަޝްވަރާކުރެވިފައިނުވާ ކަމުގައި ފާހަގަކުރައްވާފައެވެ. ރައީސް ޔާމީނާއި އެމަނިކުފާނުގެ ވަކީލުންނާ ބައްދަލުވެވަޑައިގެންފައިވޭތޯ މައްސަލަ ބައްލަވާ ފަނޑިޔާރު ސުވާލުކުރެއްވުމުން ރައީސް ޔާމީން ވިދާޅުވެފައިވަނީ އެމަނިކުފާނާއި ވަކީލުންނާ އެކީގައި މަސައްކަތްކުރެވޭނެ އިންތިޒާމުތަކެއް ހަމަޖައްސާދީފައިނުވާ ކަމުގައެވެ.\n"އަޅުގަނޑާ ވަކީލުންނާއެކީ މަސައްކަތްކުރެވޭނެ އިންތިޒާމެއް އަދިވެސް ދައުލަތުން ހަމަޖައްސައިނުދެއްވާ." ރައީސް ޔާމީން ވިދާޅުވިއެވެ. އެހެންކަމުން ލިޔުންތަކާއެކު ހުށަހަޅާފައިވާ އޯޑިޔޯ ކުލިޕުތައް އަދިވެސް މުޠާލަޢާނުކުރެވޭ ކަމުގައި ރައީސް ޔާމީން ފާހަގަކުރެއްވިއެވެ.\nރައީސް ޔާމީނުގެ ވަކީލުންގެ ފަރާތްޕުޅުން ވާހަކަދައްކަވަމުން ވަކީލު ޢަބްދުﷲ ޝިޔާޒު ވިދާޅުވީ ރައީސް ޔާމީނާ ވަކީލާ ބައްދަލުކޮށް މަޝްވަރާކުރަން ފުރުޞަތު ލިބިފައިވާ ކަމަށާއި، ނަމަވެސް އެކަށީގެންވާ ފުރުޞަތެއް ނުލިބޭ ކަމުގައެވެ. ދައުވާއާ އެކު ފޮނުވި ހެކި ތަކުގެ ތެރޭގައި އިލެކްޓްރޯނިކް ހެކި ހުރި ކަމަށާއި، އެހެކިތައް ރައީސް ޔާމީނާ އެކީގައި ތިބެ މުރާޖަޢާކުރެވޭނެ އިންތިޒާމު ހަމަޖެއްސުމަށް ކަރެކްޝަންސްގެ ކިބައިން އެދިފައިވާނެ ކަމުގައި ޝިޔާޒު ވިދާޅުވިއެވެ. އެންމެ ފަހުން އޮތް ޝަރީޢަތް ކެންސަލްވި ފަހުން 22 ނޮވެންބަރުގައި އިލެކްޓްރޯނިކް ވަސީލަތްތައް ބޭނުންކޮށްގެން ހެކި މުރާޖަޢާކުރުމުގެ ހުއްދަ ލިބުނު ކަމުގައި ޝިޔާޒު ވިދާޅުވިއެވެ.\nއެ ދުވަހު ޖަލަށް ވަޑައިގަތުމުން ކަރެކްޝަންސްއިން ދިން ލެޕްޓޮޕަކަށް ފައިލުތައް އަޅާފައިވާ ޑިވަސްޖެހުމާއެކު އިތުރު ފައިލުތަކެއް އުފެދެން ފެށި ކަމުގައިވެސް ޝިޔާޒު ވިދާޅުވިއެވެ. އަދި ވަކީލާއި މުވައްކިލުގެ މެދުގައި ޤާނޫނީ ހިމާޔަތް ލިބިގެން ދެކެވޭ ވާހަކަތައް ތިންވަނަ ފަރާތަކުން އަޑުއަހައިފާނެ ކަމުގެ ފުރުޞަތު އޮތްކަމުގައި ފެނުމާއެކު އެ ދުވަހު އެ މަސައްކަތް ހުއްޓަވައިލެއްވި ކަމުގައިވެސް ޝިޔާޒު ވިދާޅުވިއެވެ.\nމިފަދައިން ފާހަގަކުރެއްވުމުން ވަކީލުންނާއި ރައީސް ޔާމީން އެކީގައި ކޯޓުގައި ތިއްބަވައިގެން ދިރާސާކުރައްވަން ވަޑައިގަތުމަށް ޤާޟީ ދެންނެވިއެވެ. އަދި އެ ފުރުޞަތު ދެއްވުމުން ރައީސް ޔާމީން ވިދާޅުވެފައިވަނީ އެމަނިކުފާނު އެދިވަޑައިގަންނަވަނީ އަމިއްލަ ލެޕްޓޮޕް ޖަލަށް ވައްދައިގެން ވަކީލުންނާ ބައްދަލުކުރައްވައި ދިރާސާކުރެއްވުމުގެ މަސައްކަތް ކުރިއަށް ގެންދެވުމަށް ކަމުގައެވެ. އެއީ ކޯޓަށް ވަޑައިގެން އެ މަސައްކަތްކުރެއްވުމުން ގިނަ ވަގުތުތަކެއް ގެއްލިގެންދާތީ ކަމުގައިވެސް ރައީސް ޔާމީން ފާހަގަކުރެއްވިއެވެ.\nއެ އިންތިޒާމު ހަމަޖައްސައިދިނުމަށް މަސައްކަތް ކުރައްވާނެ ކަމުގައި ޕީޖީ އޮފީހުގެ ވަކީލުންވެސް ޝަރީޢަތުގެ މަޖިލިހުގައި ވިދާޅުވުމާއެކު، ރައީސް ޔާމީނުގެ ވަކީލުންނަށް ލިބިވަޑައިގެންފައިނުވާ ލިޔުންތައް މިއަދުވެސް ރައްދުކޮށްދޭން ބޭނުން ކަމުގައި ދައުލަތުގެ ވަކީލުން ވިދާޅުވިއެވެ.\nމިއަދުގެ އަޑުއެހުން ނިންމާލައްވާފައިވަނީ ޑިސެންބަރު މަހުގެ6ވަނަ ދުވަހުގެ2ޖަހާއިރު، އިތުރު އަޑުއެހުމެއް އޮންނާނެކަން އިއުލާނުކުރެއްވުމާއެކުއެވެ. އަދި ލިބިފައިނުވާ ލިޔުންތަކުގެ ލިސްޓު ލިޔުމުން ކޯޓަށް ހުށަހެޅުމަށް ޤާޟީވަނީ އެދިވަޑައިގެންފައެވެ.


SunOnline: Saudi anhenunnah askariyyaa ah vanumuge hudha dheefi\nސައުދީ އަންހެނުންނަށް އަސްކަރިއްޔާއަށް ވަނުމުގެ ހުއްދަ ދީފި\nރުގިއްޔާ މުހައްމަދު މޫސާ 10 Oct 2019, 11:02\nސައުދީ އަންހެނުންނަށް މިހާރު ސިފައިންގެ އާއި ފުލުހުންގެ ގޮތުގައި ހިދުމަތް ކުރެވޭނެ -- ފޮޓޯ: އީޕީއޭ\nރިޔާޒު (އޮކްޓޯބަރު 10): ސައުދީ އަރަބިއާގެ އަންހެނުންނަށް އަސްކަރިއްޔާއަށް ވަނުމުގެ ހުއްދަ އެގައުމުގެ ސަރުކާރުން ދީފި އެވެ.\nސައުދީ ފޮރިން މިނިސްޓްރީން ނެރުނު ބަޔާނެއްގައިވާ ގޮތުން އަންހެނުން ބާރުވެރި ކުރުވުމަށް އެގައުމުން ކުރާ މަސައްކަތްތަކުގެ ތެރެއިން، މިހާރު އެގައުމުގެ އަންހެނުންނަށް އަސްކަރިއްޔާގައި ޕްރައިވެޓް ފަސްޓް ކްލާސް އާއި ކޯޕްރަލް އާއި ސާޖެންޓުގެ މަގާމު އަދާ ކުރެވޭނެ އެވެ.\nމިދިޔަ އަހަރު އެގައުމުން ވަނީ އަންހެނުންނަށް ފުލުހުންގެ ގޮތުގައި ހިދުމަތް ކުރުމުގެ ހުއްދަ ދީފަ އެވެ.\nސައުދީން އެބަދަލުތައް ގެންނަނީ އެގައުމުގެ ވަލީއަހުދު މުހައްމަދު ބިން ސަލްމާން ގެންނަވާ އިގުތިސާދީ އަދި އިޖުތިމާއީ އިސްލާހުތަކުގެ ދަށުންނެވެ. އެގޮތުން އަންހެނުންނަށް ލިބިދީފައިވާ ހައްގުތައް އިތުރު ކުރުމުގެ ގޮތުން އަންހެނުންނަށް ކާރު ދުއްވުމުގެ ހުއްދަދީ، މަހުރަމެއްގެ ހުއްދައާ ނުލައިވެސް ގައުމުން ބޭރަށް ދަތުރު ކުރުމާއި ޔުނިވާސިޓީއެއްގައި ކިޔެވުމާއި ވަޒީފާއަކަށް ދިޔުމުގެ ފުރުސަތު ވަނީ ދީފަ އެވެ.\nނަމަވެސް ހަމަ މިދިޔަ އަހަރު ސައުދީން ވަނީ އަންހެނުންނަށް ހައްގުތަކަށް ހޯދައިދިނުމަށް ގޮވާލާ އަންހެން އެކްޓިވިސްޓުންތަކެއް ހައްޔަރުކޮށްފަ އެވެ. އޭގެ ތެރެއިން ބައެއް އެކްޓިވިސްޓުން ވަނީ ޖަލުގައި އެމީހުންނަށް އަނިޔާކުރާ ކަމަށް ބުނެފަ އެވެ.\nސައުދީ ވަލީއަހުދު 2030އަށް ކަނޑައަޅުއްވާފައިވާ ތަސައްވަރުގެ ދަށުން އެގައުމުގެ އިގުތިސާދު ތެލަށް ބަރޯސާވާ މިންވަރު ކުޑަ ކުރަން ވަނީ ނިންމާފަ އެވެ. އެގޮތުން ފަތުރުވެރިކަން ކުރިއަރުވާ، ވަޒީފާ އަދާ ނުކުރާ މީހުންގެ އަދަދު މަދު ކުމުރުގެ ގޮތުން، އަންހެނުންނަށް ވަޒީފާ ދޭ މިންވަރު އިތުރު ކުރުމަށްވެސް ވަނީ ނިންމާފަ އެވެ.\nސައުދީގައި 18 ނުވަނީސް ކައިވެނި ކޮށްދިނުން މަނާކޮށްފި\nހާޝުގްޖީގެ މަރާ ގުޅިގެން5މީހަކު މަރަން ހުކުމްކޮށްފި\nހާލުބޮޑުވި މީހާ ރާއްޖެ ގެންނަން ސަރުކާރުން އެހީވަނީ


Rah Girumuge Massla ah Halleh Libeyny Komme Atholhehgai ves Public Works Unit eh Gaaim koggen: Ikram ރަށް ގިރުމުގެ މައްސަލައަށް ހައްލެއް ލިބޭނީ ކޮންމެ އަތޮޅެއްގައި ޕަބްލިކް ވަރކްސް ޔުނިޓެއް ޤާއިމްކޮށްގެން: އިކްރާމް – Huvadhoo News Rah Girumuge Massla ah Halleh Libeyny Komme Atholhehgai ves Public Works Unit eh Gaaim koggen: Ikram Huvadhoo News\nރަށް ގިރުމުގެ މައްސަލައަށް ހައްލެއް ލިބޭނީ ކޮންމެ އަތޮޅެއްގައި ޕަބްލިކް ވަރކްސް ޔުނިޓެއް ޤާއިމްކޮށްގެން: އިކްރާމް\nރާއްޖެއަށް ދިމާވެފައިވާ އެންމެ ބޮޑު އެއް މައްސަލަ ކަމަށްވާ ރަށް ގިރުމުގެ މައްސަލައަށް ހައްލެއް ލިބޭނީ ކޮންމެ އަތޮޅެއްގައިވެސް ޕަބްލިކް ވަރކްސް ޔުނިޓެއް ޤާއިމްކޮށްގެން ކަމަށް ދިއްގަރު ދާއިރާގެ އެމްޑީޕީގެ މެމްބަރު އިކްރާމް ހަސަން ވިދާޅުވެއްޖެއެވެ.\nރައްޔިތުންގެ މަޖުލީހުގެ ފެލިދޫ ދާއިރާގެ މެމްބަރު ފަޒުލް ރަޝީދު ހުށަހެޅުއްވި ކުއްލި މައްސލައިގައި ވިދާޅުވެފައިވަނީ ވ.ފެލިދޫގެ ރަށްގިރުމުގެ މައްސަލަ މިހަރު ވަރަށް ބޮޑުވެފައިވާކަމަށާއި މިމައްސލައަށް ހައްލެއް ހޯދައިދިނުން ވަރަށް މުހިންމު ކަމަށެވެ.\nމިބިލަށް ބަހުސްކުރަމުން މެމްބަރު އިކްރާމް ވިދާޅުވީ މިފަދަ މައްސަލަތަކަށް ހައްލެއް ލިބެން އޮތީ ކޮންމެ އަތޮޅެއްގައިވެސް ޕަބްލިކް ވަރކްސް ޔުނިޓެއް ޤާއިމުކޮށް ބޭނުންވާ ވެހިކަލްތައް ހޯދައިގެން ކަމަށެވެ. އޭރުން އެއަތޮޅެއްގެ ކައުންސިލްތަކުން އެމައްސަލަތައް ހައްލުކުރާނެ ކަމަށާއި މިތަކެތި ހޯދުމަށް ކޮންމެ އަތޮޅަކަށްވެސް ދާނީ 10 މިލިޔަނެއްހާ ރުފިޔާ ކަމަށް އިކްރާމް ވަނީ ވިދާޅުވެފައެވެ.\nޕަބްލިކް ވަރކްސް ސާރވިސްއަކީ އަތޮޅުތެރޭގެ ރަށްތަކަށް ދިމާވާ މައްސަލަތަކަށް ހައްލު ހޯދުމުގައި ކައުންސިލާއި ގުޅިގެން މަސައްކަތް ކުރާ މުވައްސަސާއެކެވެ. އެގޮތުން ރަށްރަށުގެ މަގުތައް ހެދުމާއި ރަށް ސާފްކޮށް ބެލެހެއްޓުމުގެ އިތުރުން އަތޮޅު ކައުންސިލްތަކުން ދައްކާ އެހެނިހެން މަސައްކަތްތައް ކުރެއެވެ. މީގެ އިތުރުން ރަށުގެ އެހެނިހެން މުވައްސަސާތަކުން ކުރަމުންގެންދާ މަސައްކަތުގައިވެސް ޕަބްލިކް ވަރކްސް އިން އެހީތެރިކަން ފޯރުކޮށްދެއެވެ.\nރައްޔިތުންގެ މަޖުލިސް އިކްރާމް ހަސަން


Shahid Kapoor ge web series ge namakee 'FAKES' - vNews.mv\nޝާހިދް ކަޕޫރުގެ ވެބް ސީރީޒްގެ ނަމަކީ "ފޭކްސް"\nމަރިޔަމް ޝާހިދާ 09 November 2021, 15:39\nކާމިޔާބު ވެބް ސީރީޒް "ފެމިލީ މޭން" މޭސްތިރިން ކަމަށްވާ ރާޖް ނިދިމޯރް އަދި ކްރިޝްނާ ޑީކޭގެ ކުރިއަށް އޮތް ވެބް ސީރީޒްގެ ނަމަކީ "ފޭކްސް" ކަމަށް ރިޕޯޓުތައް ބުނެފިއެވެ.\nއެކްޓަރު ޝާހިދް ކަޕޫރުގެ ފުރަތަމަ ވެބް ސީރީޒް "ފޭކްސް" އަކީ 2014 ވަނަ އަހަރުނެ ފެށިގެން ވުޖޫދަށް ގެންނަން މަސައްކަތް ކުރަމުން އަންނަ ޕްރޮޖެކްޓެކެވެ.\nއެމޭޒަން ޕްރައިމް ވީޑީއޯއިން ގެނެސްދޭން ހަމަޖެހިފައިވާ މިސީރީޒްއަކީ ތްރިލަރއެކެވެ.\nމީގެކުރިން ޝާހިދް ކަޕޫރު ހިންދުސްތާން ޓައިމްސްއަށް ދީފައިވާ އިންޓަވިއުއެއްގައި ބުނެފައިވަނީ، މިހާތަނަށް އޭނާ ބެލި ގިނަ އިންޑިއަން ވެބް ސީރީސްތަކުގެ ތެރެއިން "ފެމިލީ މޭން" އަކީ އޭނާއަށް ވަރަށް ކަމުދިޔަ ސީރީޒްއެއް ކަމަށެވެ.\nއެހެންކަމުން މިސީރީޒްގެ އުފެއްދުންތެރިންނާއެކު މަސައްކަތްކުރުމަކީ އަބަދުވެސް ބޭނުންވި ކަމެއް ކަމަށެވެ.\nރާޖް އަދި ޑީކޭގެ ނަމުން ގިނަބަޔަކު ދަންނަ މިދެ ޕްރޮޑިއުސަރުންވެސް ބުނެފައިވަނީ އަބަދުވެސް މަސައްކަތްކުރަނީ އަލަށް ފަށާ ކޮންމެ ވެބް ސީރީޒް ނުވަތަ އުފެއްދުމަކީވެސް ވަރަށްބޮޑު ޗެލެންޖެއްގެ ގޮތުގައި ދެކިގެން މަސައްކަތް ކުރުމަށެވެ.\nއަދި "ފޭކްސް" އަކީ އެފަދަ ސީރީޒްއެއް ކަމަށާއި އެކްޓަރު ޝާހިދު ކަޕޫރު ހިމަނައިގެން މިސީރީޒް އުފައްދާތީ ވަރަށް ހިތްހަމަޖެހޭ ކަމަށްވެސް ދެފަރާތުންވަނީ ބުނެފައެވެ.\nޝާހިދް ކަޕޫރުގެ އިތުރުން މިސީރީޒްގައި ދެން ފެނިގެންދާނީ ތަމަޅަ ފިލްމުތަކުން ގިނަ ބައެއްގެ މަގުބޫލުކަން ހޯދަމުން އަންނަ އެކްޓަރު ވިޖޭ ސެތުޕާތީއެވެ.\nޝާހިދު ކަޕޫރުގެ ފުރަތަމަ ވެބް ސީރީޒްއާއެކު މިއީ އެކްޓަރު ވިޖޭ ސެތުޕާތީއާއެކު ޝާހިދު ފެނިގެންދާނެ ފުރަތަމަ ފިލްމީ ޕްރޮޖެކްޓެވެ.\n"ޖަބް ވީ މެޓް"، "އުޅްތާ ޕަންޖާބް" އަދި "ކަބީރް ސިންގް" ފަދަ ކާމިޔާބު ފިލްމުތައް ކުޅެފައިވާ އެކްޓަރު ޝާހިދު ކަޕޫރު އެންމެ އަވަހަށް ބެލުންތެރިންނަށް ފެނިގެންދާނީ މިއަހަރުގެ ޑިސެމްބަރު މަހު ރިލީޒްކުރުމަށް ތައްޔާރުވަމުން އަންނަ ފިލްމު "ޖާރޒީ" އިންނެވެ.\nޝާހިދާއިއެކު ފިލްމުގައި ދެން ފެނިގެންދާނީ ބަތަލާ މްރޫނާލް ތާކުރްއެވެ.


Thimarafushi athun7goal in molhuve TC lead fulhaa kohfi | Mihaaru\nޓީސީ ކުޅުންތެރިން ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nތިމަރަފުށި އަތުން ހަތް ގޯލުން މޮޅުވެ ޓީސީ ލީޑުފުޅާކޮށްފި\n13 އޮކްޓޯބަރ 2018 - 19:192comments\nމި ހަފްތާގައި ކުޅުނު އެހެން މެޗުތަކުގެ ނަތީޖާތަކަށް ފަހު މި މެޗަށް ޓީސީ ނުކުތްއިރު އެއް ވަނައިގައި އެ ޓީމުގެ ލީޑު އޮތީ އެއް ޕޮއިންޓަށް ކުޑަވެފަ އެވެ. މި ނަތީޖާއާ އެކު ޓީސީ އެއް ވަނައިގައި އޮތީ އަށް މެޗުން 21 ޕޮއިންޓާ އެކު އެވެ. ދެ ވަނައިގައި އޮތް ނިއު ރޭޑިއަންޓާއި ތިން ވަނައިގައި އޮތް އީގަލްސް އަށް އަށް މެޗުން ލިބިފައިވަނީ 17 ޕޮއިންޓެވެ. ހަތަރު ވަނައިގައި އޮތް މާޒިޔާ އާއި ފަސް ވަނައިގައި އޮތް ގްރީން ސްޓްރީޓްސް އަށް ވަނީ އަށް މެޗުން 16 ޕޮއިންޓް ލިބިފަ އެވެ.\nއެންމެ ފަހުން ކުޅުނު މެޗުން ޓީސީ ވަނީ ގްރީން ސްޓްރީޓްސް އަތުން ބަލިވެފަ އެވެ. އެހެން ކަމުން މި މެޗުން މޮޅުވެ އަލުން ފޯމަކަށް އެޅެން އެ ޓީމު އޮތީ ކެތްމަދުވެފަ އެވެ. މި މެޗަށް ޓީސީން ނުކުތީ އަލީ އަޝްފާގު (ދަގަނޑޭ) ބެންޗުގައި ބައިންދައިގެންނެވެ. ފުރަތަމަ އެގާރައިން ޒުވާން ދެ މިޑްފީލްޑަރުން ކަމަށްވާ ނިޝާމް މުހައްމަދު (ޕޮގްބާ) އާއި ސާދު ނިޒާރު ވަނީ ހިމަނައިފަ އެވެ.\nމެޗު ފަށައިގެން ޓީސީން ވަނީ ފުރަތަމަ 11 މިނިޓް ތެރޭގައި ދެ ގޯލު ޖަހައިފަ އެވެ. ފުރަތަމަ ލަނޑު މެޗުގެ ދެ ވަނަ މިނިޓްގައި ޖެހީ ޒުވާން ޑިފެންޑަރު މުހައްމަދު އަޖުފާން އެވެ. ކޯނަރަކުން މުހައްމަދު ސާމިރު ނަގައިދިން ބޯޅަ އޭރިއާތެރޭގައި ހުހަށް ހުރި އަޖުފާނަށް ލިބުމުން އޭނާ ވަނީ ބޮލުން ގޯލުގެ ތެރެއަށް ބޯޅަ ފޮނުވާލައިފަ އެވެ.\nޓީސީ އަށް ދެ ވަނަ ލަނޑެއް ޖަހައިދޭން މެޗުގެ 10 ވަނަ މިނިޓްގައި އޭރިއާ ތެރެއިން އިބްރާހިމް މަހުދީ (ފޭދޫ އިއްބެ) ބޮލުން ފޮނުވާލި ބޯޅަ އަމާޒުވީ ހުރަސްދަނޑިއަށެވެ. އޭގެ މިނިޓެއް ފަހުން ޓީސީގެ ލީޑުފުޅާކޮށްދިނީ އިބްރާހިމް ވަހީދު (އިއްބެ) އެވެ. އޭރިއާ ތެރެއިން ތިމަރަފުށީ ޑިފެންޑަރުންނަށް ހެދުނު ގޯހެއްގެ ފައިދާ ނަަގައި ސާމިރު ޖައްސާލި ބޯޅަ އިއްބެ ވަނީ ގޯލުގެ މަތީ ކަނަށް އަމާޒުކޮށްލައިފަ އެވެ.\nއޭގެ ފަހުން ޓީސީ އަށް އިތުރު ލަނޑެއް ޖަހައިދޭން އިޝާން އިބްރާހިމް (ސައްޓު) އަށް ރަނގަޅު ފުރުސަތުތަކެއް ލިބުނު ނަމަވެސް ބޭނުމެއް ނުކުރެވުނެވެ.\nމި ހާފުގައި ތިމަރަފުށިގެ ބިދޭސީ ކުޅުންތެރިއާ ޖީން ކޮއާސީ އަށް ރަނގަޅު ފުރުސަތެއް ލިބުނެވެ. މެޗުގެ 40 ވަނަ މިނިޓްގައި ހިލޭ ޖެހުމަކުން ހުސެއިން ސަނާހު ނަގައިދިން ބޯޅަ އޭރިއާތެރެއިން ކޮއާސީ އަށް ލިބުމުން އޭނާ ފޮނުވާލި ބޯޅަ ދިޔައީ ހުރަސްދަނޑިމަތިންނެވެ.\nޓީސީން ދެ ވަނަ ހާފަށް ނުކުތީ ތިން ބަދަލު އެއްކޮށް ކޮށްގެންނެވެ. ދަގަނޑޭ އާއި ޔާމީން އިބްރާހިމް (ޔާމްބެ) އަދި ޒުވާން ޑިފެންޑަރު މުހައްމަދު މާޒިން ވަނީ ކުޅެން އަރުވައިފަ އެވެ. ދެ ވަނަ ހާފްގެ ފުރަތަަމަ ހަ މިނިޓް ތެރޭގައި ދަގަނޑޭ އަށް ރަނގަޅު ދެ ފުރުސަތު ލިބުނުއިރު އޭގެ ބޭނުމެއް ނުހިފުނެވެ.\nޓީސީގެ ސައްޓު (ކ) ކައިރިން ތިމަރަފުށީގެ ސިއާދު ބޯޅަ ކޮންޓްރޯލްކުރަނީ. -- ފޮޓޯ: ނިޝާން އަލީ/ މިހާރު\nމެޗުގެ 54 ވަނަ މިނިޓްގައި ޓީސީގެ ތިން ވަނަ ލަނޑު ޖެހީ ދެ ވަނަ ހާފުގައި އެ ޓީމުގެ ކެޕްޓަން ބޭންޑް އަޅައިގެން ކުޅެމުން ދިޔަ މިސްރުގެ ޑިފެންޑަރު އަލާ ނާސިރު އެވެ. އޭނާ މި ލަނޑު ޖެހީ ބޮލުންނެވެ. އޭގެ ދިހަ މިނިޓް ފަހުން ޓީސީގެ ހަތަރު ވަނަ ލަނޑު ޖެހީ ސައްޓު އެވެ. ފޭދޫ އިއްބެ ހުސްކޮށްލާފައި ސައްޓު އަށް ދިން ބޯޅަ އޭނާ ވަނީ ފަސޭހަކަމާ އެކު ބޮލުން ގޯލުގެ ތެރެއަށް ބޯޅަ ފޮނުވާލައިފަ އެވެ.\nޓީސީގެ ފަސް ވަނަ ލަނޑު ޖެހީ މެޗުގެ 75 ވަަނަ މިނިޓްގައި ސައްޓު އެވެ. ސާމިރު ނަގައިދިން ހުރަހަކުން އޭރިއާ ތެރެއިން ސައްޓު އަށް ލިބުމުން އޭނާ ވަނީ ތިރިތިރިން ގޯލުގެ ތެރެއަށް ބޯޅަ ފޮނުވާލައިފަ އެވެ. މެޗުގެ 81 ވަނަ މިނިޓްގައި ޓީސީގެ ހަ ވަނަ ލަނޑު ޖެހީ ދަގަނޑޭ އެވެ. ސާމިރު ނަގައިދިން ހުރަހަކުން ދަގަނޑޭ މި ލަނޑު ޖެހީ ބޮލުންނެވެ.\nތިމަރަފުއްޓަށް ލަނޑެއް ޖަހައިދޭން އެންމެ ރަނގަޅު ފުރުސަތެއް ލިބުނީ އެ ޓީމުގެ އިސްމާއިލް ސިއާދު އަށެވެ. އޭރިއާތެރެއިން ސިއާދު ފޮނުވާލި ބޯޅަ ޓީސީގެ ކީޕަރު ނޭޕާލުގެ ކިރަން ޝެމްޝޮން ވަނީ މަތަކޮށްފަ އެވެ. މެޗުގެ އިތުރު ވަގުތުގައި ޓީސީގެ ފަހު ލަނޑު ޖެހީ ދަގަނޑޭ އެވެ. ތިމަރަފުށީގެ ދެ ކުޅުންތެރިން ކައިރިން ނައްޓާލުމަށް ފަހު ދަގަނޑޭ ޖެހި ބޯޅަ ގޯލަށް ވަނީ ދަނޑީގައި ޖެހިފަ އެވެ.\nތިމަރަފުށި ލީގުގެ އެންމެ ފުލުގައި އޮތީ އަށް މެޗުން އެއް ޕޮއިންޓާ އެކު އެވެ. ބާކީ އެއް މެޗު އޮތްއިރު ލީގުގެ ދެ ވަނަ ބުރުގެ ހުރިހާ ފުރުސަތެއް ތިމަރަފުއްޓަށް ވަނީ ގެއްލިފަ އެވެ. ތިމަރަފުށީގެ އެސިސްޓަންޓް ކޯޗު އަހުމަދު ނަދީމް ބުނީ ޓީމު އޮތް ހާލަތާ ބަލާ މި މެޗުގައި ވެސް ރަނގަޅަށް މަސައްކަތްކުރި ކަމަށާއި ފަހަކަށް އައިސް ޓީމު ކުޅެމުން އަންނަނީ ޓީމުގެ މުހިއްމު ކުޅުންތެރިން ނުލައި ކަމަށްވާތީ އުނދަގޫތަކެއް އެބަހުރި ކަމަށެވެ.\nޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ އެންމެ ފަހުން މާޒިޔާއާ ދެކޮޅަށް ތިމަރަފުށިން ދެއްކި ކުޅުމުން އުއްމީދުކުރީ މި މެޗު އުނދަގޫވާނެ ކަމަށް ކަމަށާއި އެހެން ނަމަވެސް ފެނުނީ ވަރަށް ފަސޭހަ މެޗެއް ކަމަށެވެ. އެކަމަކު މި ގޮތަށް މެޗުތަކުން ފަސޭހައިން މޮޅުވި ކަމަށް ވިޔަސް އުނދަގޫތަކެއް އެބަހުރިކަން ނިޒާމްބެ ފާހަގަކުރި އެވެ.\n"ފިޒިކަލް އަށް ވުރެން ބޮޑަށް މެންޓަލީ އުނދަގޫވާނެ ކުޅުންތެރިން ތައްޔާރުކުރަން. މިހެން އާދައިގެ ކޮށް މެޗުތައް ގޮސް ގޮސްފައި ކުއްލިއަކަށް މި ޖެހެނީ ސީރިއަސް މެޗެއް ކުޅެން. އެންމެ ފަހުން ދުވަހު ދިމާވީ އެ ގޮތް (ގްރީން ސްޓްރީޓްސް މެޗުގައި) އޭގެ ކުރީ ދުވަހު މިތަނަށް އައިސް ތިން ގަޑިއިރުވި ފަހުން (ވިކްޓަރީ މެޗު) މެޗު ކެންސަލްކުރީ. ފަސޭހައެއް ނުވާނެ މިހެން. އެކަމަކު މިއީ އޮތް ކޮންޑިޝަންތަކަކީ މިއަށް ކުޅުންތެރިން ހާނުވަން ޖެހޭނީ،" ނިޒާމްބެ ބުންޏެވެ.\nލީގުގައި މި ބުރުގައި ދެން ކޮންމެ ޓީމަކަށް ބާކީ އޮތީ އެންމެ މެޗެކެވެ. އެ މެޗުތައް އޮންނާނީ އަންނަ އަންގާރަ އާއި ބުދަ އަދި ބުރާސްފަތި ދުވަހުގަ އެވެ.\nއިތުރު ލިޔުންތައް ނިއުރޭޑިއަންޓް ސ.ކ ދިރާގު ދިވެހި ލީގު ތ. ތިމަރަފުށި ދިރާގު ދިވެހި ޕްރިމިއާ ލީގު 2018


"Silsilaa" fadha gina film thakeh Padmini dhookohli\n"ސިލްސިލާ" ފަދަ ގިނަ ފިލްމުތަކެއް ޕަދްމިނީ ދޫކޮށްލި\nޕަދްމިނީ: ފިލްމީ ދުނިޔެއަށް ނުކުތީ ޗައިލްޑް އާޓިސްޓެއްގެ ގޮތުގައި\nޕަދްމިނީ ކޯލާޕޫރީގެ ރަން ޒަމާނުގައި އޭނާ ލައްވާ ފިލްމު ކުޅުވަން ހަމަ ކޮންމެ ޑައިރެކްޓަރަކު ވެސް ބޭނުން ވެއެވެ. ނަމަވެސް ޕަދްމިނީ ހިތްހަމަ ނުޖެހޭ ކުޑަ ނަމަވެސް ކަމެއް ހުރިނަމަ އޭނާ އެ ފިލްމެއް ކުޅޭކަށް އެއްބަސް ނުވެ އެވެ. އެގޮތުން ރާޖް ކަޕޫރުގެ "ރާމް ތޭރީ ގަންގާ މޭލީ" ގައި މަންދާކިނީ ކުޅެފައިވާ ރޯލު ވެސް ފުރަތަމަ ކުޅެން ލިބުނީ ޕަދުމިނީ އަށެވެ. ނަމަވެސް އެ ފިލްމުގައި މާ ގައިގޯޅި މަންޒަރުތައް ހިމެނޭތީ އޭނާ އެ ފިލްމު ގަބޫލު ނުކުރީ އެވެ.\nފިލްމުގެ 45 ދުވަހުގެ ޝޫޓިންގް މަންދާކިނީ ލައްވާ ފުރިހަމަ ކުރުމަށް ފަހު ވެސް ރާޖް ކަޕޫރު ޕަދްމިނީ ކައިރީގައި އޭނާގެ ނިންމުން ބަދަލު ކުރޭތޯ އެދުނު ކަމަށް ޕަދްމިނީ ބުންޏެވެ.\n"އެހާ ބޮޑު ބައިގެ ޝޫޓިން ނިންމާފައި ވެސް ރާޖްޖީ އެދުނު. އަހަރެން އެއްބަސް ވެއްޖެނަމަ ޝޫޓް ކުރިބައި އަލުން ބަލުން ޝޫޓް ކުރަން ވެސް ރާޖްޖީ [ރާޖް ކަޕޫރު] ހުރީ ތައްޔާރަށް،" ޕަދްމިނީ ބުންޏެވެ.\nޕަދްމިނީ ބުނި ގޮތުގައި އެ ފިލްމު ނޫނަސް ވަރަށް ގިނަ ފިލްމުތަކެއް ލިބި އޭނާ އެ ފިލްމުތައް ނުކުޅެ ދޫކޮށްލި އެވެ. އެގޮތުން "ސިލްސިލާ" ގައި ރޭކާ ކުޅުނު ބައި ވެސް އޭނާއަށް ކުޅެން ލިބުނު ކަމަށް ޕަދްމިނީ ބުންޏެވެ. އަދި "ތުހުފާ" ގައި ޝްރީދޭވީ ކުޅުނު ރޯލާއި "އޭކް ދޫޖޭ ކޭ ލިޔޭ" ގައި ރަތީ އަގުނިހޯތުރާ ކުޅުނު ރޯލު ވެސް ފުރަތަމަ ލިބުނީ ޕަދްމިނީ އަށް ކަމަށް އޭނާ ބުންޏެވެ.\n"ލިބޭ ހުރިހާ ފިލްމެއް ކިހިނެއް ގަބޫލު ކުރާނީ. ނަމަވެސް އެގޮތަށް ދޫކޮށްލާ ފިލްމެއް ވަރަށް ރަނގަޅަށް ހިނގައިފިނަމަ ހިތަށް އަރާނެތާ އެ ފިލްމު ކުޅެވުނު ނަމައޭ. އަހަންނަށް ވެސް ވަނީ އެހެން، އެކި ކަހަލަ ސަބަބުތަކާ ހެދި ފިލްމަށް ނޫނެކޭ ބުނެފައި އެ ފިލްމަކަށް ބޮޑު ކާމިޔާބެއް ލިބުނީމަ ވަރަށް ދެރަވޭ އެ ފިލްމު ކުޅެން އެއްބަސް ނުވެވުނީތީ،" ޕަދްމިނީ ބުންޏެވެ.


ބަރަކާތްތެރި މައްސަރަކަށް މަރުޙަބާ | Landhooinfo\nބަރަކާތްތެރި މައްސަރަކަށް މަރުޙަބާ\nލިޔުނީ: ޢަލީ ޒިޔާދު / އަސްރަފީގެ\nފުރަތަމަވެސް މިފަދަ މައްސަރަކާއި އަޅުގަނޑުމެންނާއި ބައްދަލުވީތީ ﷲ ސުބުޙާނާހޫ ވަތަޢާލާއަށް ޙަމްދުކުރަމެވެ. އެހެނީ މިއީ ރަޙްމަތުގެ މަހަކަށްވާތީވެއެވެ. ފާފަފުއްސެވުމުގެ މައްސަރަކަށްވާތީވެއެވެ. ހެޔޮކަމުގެ މައްސަރަކަށްވާތީވެއެވެ. ދުޢާއަކީ މި މައްސަރުގެ މާތްކަމާއި ހެޔޮކަން އަޅުގަނޑުމެންނަށް މިންވަރުކޮށްދެއްވުމެވެ.\nއާދެ ! ޚުދު އަޅުގަނޑު މިއުޅެމުންދާ މާޙައުލަށް ވިސްނާލިޔަސް ބަރަކާތްތެރި މައްސަރެއް އައިސްފިކަން މިހާރު އިޙްސާސްވެއެވެ. ތެދުތެދަށް ދަންނަވަނީނަމަ، ކުރީ އަހަރުތަކުގެ ރަމަޟާންމަހާއި މިއަހަރުގެ ރަމަޟާންމަސް ތަފާތެވެ. އެހެނީ ގިނަ ޒުވާނުންނާއި އެމީހުންގެ މައިންބަފައިން ހޭލުންތެރިވެފައި ވުމެވެ. ގިނަ ޒުވާނުން އެމީހުންނަށްވެސް ކުރީގައި އުޅެވުނީކީ ރަނގަޅަށް ނޫންކަން ވިސްނި ކޮންމެ ނަމާދަކަށްފަހު ދުޢާއަށް އަތްނަގައިގެން ހަމަހިމޭންވެފައިތިބޭތަން ފެންނަކަމީ އުފާކުރުން ޙައްޤުކަމެކެވެ. މައިންބަފައިންވެސް އެމީހުންގެ އުޅުން ބަދަލުކޮށް ފާފަފުއްސެވުމަށް އެދި ކުރާނެ ރިވެތި ދުޢާތައް ހޯދަން އަތްފުނާއަޅާކަމީ މިއަހަރުގެ ރަމަޟާންމަސް ތަފާތުވާ އަނެއްކަމެވެ.\nލަންދޫ ދަރިއެއްގެ ޙައިސިއްޔަތުން މިއަދު މިލޮބުވެތި ފަސްގަނޑާއި ދޭތެރޭ އުފާކުރަމެވެ. ތަރާވީޚް ނަމާދަށް އިމާމު މީހާ ގޮވާލުމުން ޚުދު އަންހެންވެރިންވެސް އެހުންނަ ފޯރި އެނގޭނީ މިސްކިތައް އަރާ ބަލާލިމީހަކަށެވެ. ގިނަ ޒުވާނުންތަކެއް މިސްކިތުގެ ކުރީ ސަފުން ޖާގަހޯދުމަށް ކުރަމުން އެދާ މަސައްކަތް އެނގޭނީ އެމަންޒަރު ބަލަން އުޅުނު މީހަކަށެވެ. ރޯދަ ވީއްލާ ވަގުތުގައި މިސްކިތްދޮށަށް ޖަވާވަމުންދާ ޒުވާނުންގެ ޢަދަދު ދުވަހެއް ދުވަހަކަށް އިތުރެވެ. މާޝާ ﷲ ، އުފާކުރާށެވެ. އަދި ރޯދަ ވެރިންނަށް ރޯދަ ވީއްލުމަށްޓަކައި ކަދުރު، ފެން، ފަނި ފަދަ ތަކެތި ހިފައިގެން އަންނަ ޒުވާނުންވެސް މަދެއްވެސް ނޫނެވެ. ހިތްއުފާކުރާހާ އިތުރެވެ.\nތެދެކެވެ. ލަންދޫގެ ގިނަ ޒުވާނުން ވަރަށްވެސް ހޭލުންތެރިވެއްޖެއެވެ. އުފާކުރަމެވެ. އިންތިހާއަށް އުފާކުރަމެވެ. އެހެނަސް އަދިވެސް ރަށުތެރެއިން ވީއްލިގެން އުޅޭ ޒުވާނުންކޮޅެއް އެބައުޅެއެވެ. މިކަމާއި ދޭތެރޭ އަމިއްލަ ފަރުދެއްގެ ޙައިޞިއްޔަތުން ޚުދު އަޅުގަނޑުވެސް ވިސްނަމެވެ. އެމީހުން އެހެން އެއުޅެނީ ކިހިނެއްވެގެންތޯ ސުވާލުއުފެދެއެވެ.\nކޮންމެއަކަސް ދުޢާއަކީ އެފަދަ ޒުވާނުންނަށްވެސް ވީ އެންމެ އަވަހަކަށް ﷲ ސުބުޙާނަހޫ ވަތަޢާލާގެ ހެޔޮތަވުފީޤް މިންވަރު ކުރެއްވުމެވެ. ހެޔޮވިސްނި ހެޔޮމަގަށް އެނބުރި ރުޖޫޢަވުމެވެ. އެދުވަހަކުން އުފާކުރާނަމެވެ.\nއަޅުގަނޑުގެ އެކުވެރި ޒުވާނުންނޭވެ. ތިޔަލޮބުވެތި ކުދިން ތިޔަތިބީ ހަމަ އިޚްލާޞްތެރިކަން މަތީ އެނބުރި ﷲ ސުބުޙާނަހޫ ވަތަޢާލާގެ ޙަޟްރަތަށް އެނބުރި ރުޖޫޢަވެގެންހެއްޔެވެ. އެހެންކަމަށްވާނަމަ ﷲ ލަހެއްފަހެއް ނުކުރައްވާނެއެވެ. ތިބާގެ ފާފަ ފުއްސަވާނެއެވެ. ދުޢާކުރުން އިތުރު ކުރާށެވެ. ލަދު ނުގަންނާށެވެ. ނަމާދުގައި މަޑުމޮޅިވެ ހުންނާށެވެ. ގިނަގިނައިން ﷲ އަށް ޛިކުރުކުރާ ދަރިއަކަށްވާށެވެ. އެހެނީ ޤިޔާމަތްދުވަހުގައި ﷲ ގެ ޢަރުށީގެ ހިޔާވަހިކަން ނުވާދުވަހުގައި އެޢަރުށީގެ ހިޔާވަހިކަން ހޯދުމުގެ ފުރުޞަތު ޚާއްޞަކޮށް ޒުވާނުންނަން އޮތްކަން ވަނީ އަހަރެމެންގެ މާތްނަބިއްޔާ ޞައްލަﷲ ޢަލައިވަސައްލަމް އިޢުލާންކުރައްވާފައެވެ.\nވަގުތު ވީ މިންވަރަކުން ޤުރުއާން ކިޔެވުމުގައި ޚާއްޞަކޮށް މިމަހުގައި އެކަހެރިވެ އިންނާށެވެ. އެނގުނު މިންވަރަކުން އެމާތްފޮތް ކިޔަވާށެވެ. އެޔަކުން ގެއްލުމެއް ނުވެއެވެ. ވާނީ ފައިދާއެވެ. ތަރާވީޚް ނަމާދުގައި ވަގުތު ކޮޅެއްވިޔަސް ކަލަ ނުގޮވާށެވެ. ކެއްތެރިވާށެވެ. ނަތީޖާ ވަރަށް ފޮނިވާނެއެވެ. އުންމީދު ކަނޑާ ނުލާށެވެ. ޘާބިތުވެ ހުންނާށެވެ. ތިޔަ ޒުވާނުންގެ މަސައްކަތުގައި ﷲ ބަރަކާތް ލައްވާނެއެވެ.\nދުޢާ އަކީ މިލޮބުވެތި ފަސްގަނޑަށް ރަޙްމަތުގެ ނަޛަރަކުން ﷲ ސުބުޙާނަހޫ ވަތަޢާލާ ބައްލަވާވޮޑިގެންނެވުމެވެ. އެންމެހާ މުސްލިމް އަޚުންނާއި އުޚުތުންގެ ފާފަފުއްސެވުމެވެ. ނަރަކައިގެ ގަދަފަދަ ޢަޛާބުން އަޅަމެން މުއްދިކުރެއްވުމެވެ. މަރުމަތި އަމާންކުރެއްވުމެވެ. ސުވަރުގޭގެ މީރުކަން ލިބުމެވެ. އިބަ ﷲ ގެ ޛާތުފުޅު ފެނުމުގެ ފުރިހަމަ ނަޞީބު ލިބުމެވެ. އިބަ ﷲ ގެ ޛާތުފުޅު ފެނުމުގެ ފުރިހަމަ ނަޞީބު ލިބުމެވެ. އިބަ ﷲ ގެ ޛާތުފުޅު ފެނުމުގެ ފުރިހަމަ ނަޞީބު ލިބުމެވެ. ޔާ ﷲ، އަޅަމެންގެ ފާފަތައް ފުއްސަވާންދޭވެ. اللهم إنّك عفو تحبّ العفو فاعف عنّا


Eagles aai Dhaka Abahani Match Kulheyny Nepal Gai - Vaguthu\n4 ހަފްތާ ކުރިން ( އޭޕްރީލް 14, 2021 )\nއީގަލްސްއާއި ބޫޓާނުގެ ތިމްޕޫ ސިޓީ އެފްސީ ކުޅުނު މެޗުގެ ތެރެއިން-- ފޮޓޯ:އެފްއޭއެމް\nއޭއެފްސީ ކަޕުގެ ކޮލިފައިންގެ ޕްރިލިމިނަރީ ދެވަނަ ބުރުގައި ރާއްޖޭގެ ކުލަބް އީގަލްސްއާއި ޑާކާ އަބަހާނީ ބައްދަލުކުރާ މެޗު ބަންގާޅުގައި ކުޅެވޭނެ ގޮތް ނުވުމުން މި މެޗު ނޭޕާލުގައި ކުޅެން ނިންމައިފިއެވެ.\nއޭއެފްސީން މިގޮތަށް ނިންމާފައިވަނީ މި މެޗު ބަންގާޅުގައި ކުޅުމަށް ގިނަ މަސައްކަތްތަކެއް އެ ގައުމުގެ ފުޓުބޯޅަ އިދާރާއިން ކުރި ނަމަވެސް ކޮވިޑް-19 ގެ ހާލަތު އެ ގައުމުގައި ގޯސްވެ ލޮކްޑައުންކޮށްފައި ވުމުންނެވެ.\nމި މެޗު ބަންގާޅުގައި ކުޅުމަށް އެ ގައުމުގެ ހެލްތް މިނިސްޓްރީއާއި ބައްދަލުކޮށް ގިނަ މަޝްވަރާތަކެއް ކުރި ނަމަވެސް އެ ގައުމުގެ ސަރުކާރުން މާބޮޑު އެއްބާރުލުމެއް ނުދިނެވެ. އެހެންކަމުން މި މެޗު ބަންގާޅުގައި ނުކުޅެވޭނެ ކަމުގެ ބިރު އޮތުމުން އެ އޭއެފްސީން މުހުލަތު ދިނުމަށްފަހު ހުށައެޅީ ނިއުޓްރަލް ދަނޑެއްގައި މެޗު ކުޅޭށެވެ. އެއާއެކު އެ ޓީމުން ކުރި މަސައްކަތުން މެޗު ކުޅުމުގެ ހުއްދަ ލިބުނީ ނޭޕާލްގެ ދަސަރަތް ސްޓޭޑިއަމުގައެވެ.\nހޮނިހިރު ދުވަހަށް މުހުލަތު ހަމަވާއިރު މި ނިންމުން ނިންމީ އޭއެފްސީ އާއި ޑާކާ އަބަހާނީ ގުޅިގެން ބޭއްވި މަޝްވަރާތަކަށްފަހު އެވެ. މި މެޗު ކުޅެން ރާއްޖެއިން ވެސް ހުށައަޅަން ހުރީ ތައްޔާރަށެެވެ.\nމި މެޗު ކުޅުމަށް ތާވަލުކޮށްފައި ވަނީ މިއަދަށެވެ. ނަމަވެސް މިހާރު އޭއެފްސީން ވަނީ މި މެޗު މިމަހުގެ 21 ގެ ނިޔަލަށް ފަސްކޮށްފައެވެ. ބަންގާޅުން ވަނީ މިއަދުން ފެށިގެން އެ ގައުމުގެ ވައިގެ ދަތުރުތައްވެސް ހުއްޓާލަން ނިންމާފައެވެ. އެއާއެކު ޑާކާ އަބަހާނީ އަށް އިތުރު ގޮންޖެހުމަކާއި މިހާރު މި ވަނީ ކުރިމަތިވެފައެވެ. މި މައްސަލަ އެ ކުލަބުން މިހާރު ވަނީ އޭއެފްސީއަށް ހުށައަޅާފައެވެ.\nއޭއެފްސީ ކަޕުގެ ކޮލިފައިންގެ ފުރަތަމަ މެޗުގައި އީގަލްސް ވަނީ ބޫޓާނުގެ ތިމްޕޫ ސިޓީ އެފްސީ ފަސޭހަމަކާއެކު 2-0 އިން ބަލިކޮށްފަައެވެ. ކޮލިފައިންގެ ދެވަނަ މެޗުގައި ޑާކާ އަބަހާނީ އަތުން މޮޅުވެއްޖެ ނަމަ ބައްދަލުކުރުން ގާތީ ބެންގަލޫރު ސިޓި އެފްސީއާއެވެ.


3 fandiyaarehge mahsala balan JSC in ninmaifi\nޖޭއެސްސީގެ ބައްދަލުވުމެއްގެ ތެރެއިން\nތިން ފަނޑިޔާރެއްގެ މައްސަލަ ބަލަން ޖޭއެސްސީން ނިންމައިފި\nއިތުރު ތިން ފަނޑިޔާރެއްގެ މައްސަލަ ބަލަން ޖުޑީޝަލް ސާރވިސް ކޮމިޝަނުން ނިންމައިފި އެވެ.\nޖޭއެސްސީން ބުނީ އެކޮމިޝަނުން ބަލަން ނިންމާފައިވަނީ ހައިކޯޓްގެ ފަނޑިޔާރެއްގެ މައްސަލައާއި ސިވިލްކޯޓުގެ ފަނޑިޔާރެއްގެ މައްސަލައިގެ އިތުރުން ލ.ދަނބިދޫ މެޖިސްޓްރޭޓް ކޯޓުގެ ކޯޓު އިސްމެޖިސްޓްރޭޓްގެ މައްސަލައެއް ކަމުގައެވެ.\nޖޭއެސްސީން ބަލަން ނިންމާފައިވަނީ ހައިކޯޓްގެ ފަނޑިޔާރު ހަސަން ގަލީގެ މައްސަލައަކައި ސިވިލްކޯޓުގެ އިސް ގާޒީ އަބްދުﷲ އަލީގެ މައްސަލައެގެ އިތުރުން ދަނބިދޫ މެޖިސްޓްރޭޓް ކޯޓުގެ ކޯޓު އިސްމެޖިސްޓްރޭޓް އަހުމަދު ޝަރީފުއާ ގުޅޭގޮތުން ހުށަހަޅާފައިވާ މައްސަލަ އެކެވެ.\nމި މައްސަލަތައް ބެލުމަށް ވަކިވަކިން އެކޮމިޝަނުން ވަނީ ތިން މެމްބަރުންގެ ކޮމެޓީތައް އެކުލަވާލާފައެވެ.\nޖުޑީޝަލް ސާވިސް ކޮމިޝަނުން މިހާރުވެސް ގެންދަނީ ބައެއް ފަނޑިޔާރުންގެ މައްސަލަތައް ބަލަމުންނެވެ. އަދި ބައެއް ފަނޑިޔާރުންގެ މައްސަލަތައްބަލާ އެކޮމިޝަނުން މިހާރުވަނީ ފިޔަވަޅުވެއް އަޅާފައެވެ.\nކޯޓް ތަކަށް ހުށަހެޅިފައި ހުރި ރައްޔިތުންގެ މައްސަލަތަކަށް ވުރެން ޖޭއެސްޔަށް ހުށަހެޅިފައިވާ ފަޑިޔާރުންގެ މައްސަލަވެސް ވަކި މަދެއްނޫން، ޖޭއެސްސީގައި ހުރި ފަންޑިޔާރުންގެ މައްސަލަބަލާ އަވަސްކުރުމަށާއި ޖެއެސްސީ ޖަވާބުދާރީ ކުރުވާ ޒިންމާދާރީ ކުރުވަން މަޖިލިހުގެ މިނިވަން މުއައްސަސާތަކާއި ބެހޭ ކޮމޮޓީއަށް އިލްތިމާސް ކުރަން !


IMAGU Baarana futsal challenge gai baiverivumuge furusathu hulhuvaalaifi - Ihavan Online\nApr 27, 2021 10:19\nއިމަގު ބާރަނަ ފުޓުސަލް ޗެލެންޖުގައި ބައިވެރިވުމުގެ ސުންގަޑި މެއި މަހުގެ 10 ވަނަ ދުވަހުގެ ނިޔަލަށް\nހއ. އިހަވަންދޫ އިހަވަންދޫ މަސްވެރިންގެ ގުޅުން (އިމަގު) ޖަމިއްޔާއިން އިހަވަންދޫގެ މަސްވެރިންނަށް އަމާޒުކޮށްގެން ކުރިއަށްގެންދާ ފުޓުސަލް މުބާރާތުގައި ބައިވެރިވުމުގެ ފުރުސަތު އެޖަމިއްޔާއިން ހުޅުވާލައިފިއެވެ.\nއިމަގު ޖަމިއްޔާއިން މައުލޫމާތު ދެއްވާ ގޮތުގައި މި މުބާރާތަކީ އިހަވަންދޫ ގެ މަސްވެރިންގެ މެދުގައި ކުޅިވަރުގެ ރޫހު ދިރުވާ އާލާކުރުމަށާއި، ރަށުގައި ހުނަރުވެރި ފުޓްސަލް ކުޅުންތެރިންތަކެއް އުފެއްދުމަށާއި، ރަށުގެ މަސްވެރިންނަކީ ޞިއްޙީގޮތުން ދުޅަހެޔޮ ބަޔަކަށް ހެދުމަށާއި، ރަށުގެ މަސްވެރިންގެ މެދުގައި އެކުވެރިކަމާއި އެއްބައިވަންތަކަން ޤާއިމުކޮށް، ފުޓުސެލްއަށް އަހުލުވެރި މަސްވެރި ޒުވާން ޖީލެއް އުފެއްދުމުގެ މަޤްޞަދުގައި އެޖަމިއްޔާއިން ބާއްވާ ފުޓްސަލް މުބާރާތެކެވެ.\nބާރަނަ ޗެލެންޖުގައި ބައިވެރިވެވޭނީ އިހަވަންދޫ ގެ މަސްވެރިންނަށް ކަމަށާއި މި ގޮތުން އިހަވަންދޫ ގައި ދުއްވާ ދޯނި ފަހަރުގެ ތެރެއިން ކަންނެލީގެ މަސްވެރިކަމާއި ކަނޑު މަސްވެރިކަމާއި ފަރުމަހުގެ މަސްވެރިކަން ކުރުމަށް ރަޖިސްޓްރީކޮށްފައިވާ އިހަވަންދޫ ގެ ކޮންމެ މަސްވެރި ދޯންޏެއްގައި މަހަންދާ ކޮންމެ މަސްވެރިއަކަށް އެ ދޯންޏެއްގައި މަހަށްދާތާ ދޮޅުމަސް ދުވަސް (45 ދުވަސް) ވެފައިވާ ކޮންމެ މީހަކަށް މުބާރާތުގައި ބައިވެރިވެވޭނެ ކަމަށް އިމަގު ޖަމިއްޔާއިން ހާމަކުރައްވައެވެ.\nމަސްވެރި ފިރިހެނުންނަށް އަމާޒުކުރެވޭ މިމުބާރާތުގައި ކޮންމެ ޓީމެއްގައި ވެސް މަސްވެރިކަމުގައި ހަރަކާތްތެރި ނުވާ3ކުޅުންތެރިއަކު ޓީމް ލިސްޓްގައި ހިމެނުމުގެ ފުރުސަތު މުބާރާތް ހިންގާ ޤަވާއިދުން ވަނީ ދީފައެވެ. ނަމަވެސް ކުޅެން އެރޭނީ އެއް ފަހަރާ ދެ ކުޅުންތެރިންނަށް ކަމަށް ޤަވާއިދުގައި ވެއެވެ.\nއިމަގު ބާރަނަ ޗެލެންޖުގައި ބައިވެރިވުމަށްއެދޭ ފޯމު ފުރުއްވުމަށްފަހު، ހުށަހަޅަންޖެހޭ ސުންގަޑިއަކީ، 10 މޭ 2021 ވާ ހޯމަ ދުވަހުގެ ކުރިންނެވެ. މިފޯމު އިމަގު ޖަމިއްޔާގެ ރަސްމީ ފޭސްބުކު ޕޭޖުން ޑައުންލޯޑު ކުރެވޭނެ އެވެ.\nއިމަގު ބާރަނަ ޗެލެންޖުގައި ބައިވެރިވުމަށް އެދޭ ފޯމު\nހއ. އިހަވަންދޫ އިމަގު


ޔޫރެޕާ ލީގުގެ ޗެމްޕިއަންކަން ސެވިއްޔާ އެފްސީއަށް! | Sandhaanu\nޔޫރެޕާ ލީގުގެ ޗެމްޕިއަންކަން ސެވިއްޔާ އެފްސީއަށް!\nރޭކުޅެވުނު ޔޯރޮޕާ ލީގުގެ ފައިނަލް މެޗްގައި އިންޓަރ މިލާން ބަލިކޮށް ސެވިއްޔާ އެފްސީއިން މުބާރާތުގެ ޗެމްޕިއަންކަން ކާމިޔާބު ކޮށްފިއެވެ. އެޓީމުން ފައިނަލް މެޗް ކާމިޔާބުކޮށްފައިވަނީ 3-2 ގެ ނަތީޖާއިންނެވެ.\nމެޗް ފަށައިގެން މާގިނަ އިރުތަކެއް ނުވެ ފުރަތަމަ ގޯލް މެޗްގެ5ވަނަ މިނިޓުގައި ކާމިޔާބު ކޮށްދިނީ ލިބުނު ޕެނެލްޓީއަކުން އެޓީމުގެ ފޯވަރޑް ލުކާކޫ އެވެ. އޭގެ ފަހުން މާގިނަ އިރުތަކެއް ނުވެ ސެވިއްޔާގެ ޑިޔޯންގެ ވަނީ މެޗްގެ 12 ވަނަ މިނިޓުގައި ނަތީޖާ ހަމަ ހަމަ ކޮށްފައެވެ. ސެވިއްޔާ އަށް ފުރަތަމަ ލީޑް ނަގައިދިނީ ވެސް ޑިޔޯނގް އެވެ. އެއީ މެޗްގެ 33 ވަނަ މިނިޓުގައެވެ. މި ދެގޯލް ވެސް ކާމިޔާބު ކޮށްދިނީ ބޮލުން ޖެހި ބޯޅަތަކަކުން ކަން ފާހަގަ ކޮށްލެވެއެވެ. ނަމަވެސް އަނެއްކާވެސް 35 ވަނަ މިނިޓުގައި އިންޓަރ ގެ ޑ.ގޯޑިން ވަނީ ހިލޭޖެހުމަކުން ނެގި ހުރަސް ބޮލުން ގޯލުގެ ތެރެއަށް ވައްދާލައިގެން ނަތީޖާ ހަމަ ހަމަ ކޮށްފައެވެ.\nސެވިއްޔާއަށް ޗެމްޕިއަންކަން ހޯދައިދިން ގޯލް މެޗްގެ 74 ވަނަ މިނިޓުގައި ކާމިޔާބު ކޮށްދިނީ އެޓީމުގެ ކާލޯސްއެވެ. ކާލޯސް އޯވަރހެޑް އަކުން ޖަހާ ފޮނުވާލި ބާރު ބޯޅަ ގޯލަށް ވަނީ އިންޓަރ މިލާންގެ ލުކާކޫގެ ފައިގަ ޖެހިފައެވެ.\nސެވިއްޔާގެ މި މޮޅާއިއެކު މިއީ އެޓީމުން ޔޫރޮޕާ ލީގުގެ ތަށި އުފުލާލި6ވަނަ ފަހަރެވެ. މިމޮޅަކީ ސެވިއްޔާގެ ކޯޗް ޖުލެން އަށް ވެސް ވަރަށް ޚާއްސަ މޮޅެކެވެ. އޭނާ ވަނީ ކުރިން ސްޕެއިންގެ ކޯޗްކަމުން ވަރލްޑް ކަޕްގެ ތިން ދުވަސް ކުރިން ވަކިކޮށްފައެވެ. އަދި ރެއާލް މެޑްރިޑްގެ ކޯޗްކަމާއި ހަވާލުވީތާ ވެސް ހަތަރުމަސް ފަހުން އޭނާ ވަނީ އެޓީމުން ބޭރުކޮށްލައިފައެވެ. މި މޮޅާއި އެކު ޖުލެން އަށް ދަނީ ގިނަބަޔަކު ތަޢުރީފު ކުރަމުންނެވެ.


ސަޢުދީ މެރިން ސްޕޯޓްސް ފެޑަރޭޝަންގެ ރައީސް ޢަބްދުﷲ ބިން ސަޢުދު ހައްޔަރުކޮށްފި – Atoll News\nސަޢުދީ މެރިން ސްޕޯޓްސް ފެޑަރޭޝަންގެ ރައީސް ޢަބްދުﷲ ބިން ސަޢުދު ހައްޔަރުކޮށްފި\nޝާއިޢު ކުރީ: ޝަމާ ޖެނުއަރީ 11, 2018, 14:19\nއަލް ޙާކިމް ގަނޑުވަރުގައި ހައްޔަރުކުރެވުނު 11 އަމީރުންގެ ޙަޤީޤަތް އޯޑިއޯ ރެކޯޑިންނެއް މެދުވެރިކޮށް ޢާއްމުކުުރެއްވުމާއި ގުޅިގެން ސަޢުދީ މެރިން ސްޕޯޓްސް ފެޑަރޭޝަންގެ ރައީސްގެ ގޮތުގައި ހުންނެވި ޢަބްދުﷲ ބިން ސަޢުދު ހައްޔަރުކޮށްފިއެވެ.\nއަމީރު އަބްދުﷲ ޢާއްމުކުރެއްވި އޯޑިއޯގައި ވަނީ އޭނާއަކީ އެގައުމުގައި ހިނގަމުންދާ ކަންކަން ވަރަށް ގާތުން ދުށް ފަރާތެއްކަން ފާހަގަކުރައްވާފަ. އެހެންކަމުން ހަައްޔަރުކުރެވުނު 11 އަމީރުންނަކީ ވަފާތެރިކަމާއި އަމާނާތްތެރިކަމާއެކު ޤައުމަށް ޚިދުމަތްކުރުމުގައި ފާހަގަކޮށްލެވޭ ޒުވާނުންކަން އޭނާ ހެކިވެވަޑައިންނަވާކަމަށާއި، މިފަދަ ފަރާތްތަކެއް ޤާނޫނާ ޚީލާފު ނުވާނެކަން ޔަޤީންވާކަމަށް އަމީރު ވިދާޅުވެފައިވެއެވެ.\nއަދި އެއަމީރުން މުޒާހަރާ ކުރައްވާފައި ވަނީ އަމީރު މުޙައްމަދު ބިން ނާޔިފްއާ ސުވާލުކުުރުމަށް ކަމަށް ބުނެ ހަައްޔަރުކުރުމާއި ގުޅިގެން އެކަމާ ނުރުހުން ފާޅުކުރުމުގެ ގޮތުންކަމަށްވެސް އަމީރު ޢަބްދުﷲ ވަނީ ވިދާޅުވެފައެވެ.\nމީގެ އިތުރުން އެފަރާތްތައް ހައްޔަރުކުރެވިފައިވަނީ ސަޢުދީގެ ވަލީ އަހުދުގެ ސީދާ ބެއްލެވުމުގެ ދަށުން އެގައުމުގެ އެލީޓް ފުލުހުން ހިންގި ޚާއްޞަ އޮޮޕަރޭޝަނެއްގެ ތެރެއިން ކަންވެސް އަމީރު ޢަބްދުﷲ ވަނީ ހާމަކުރައްވާފައެވެ.\nނަމަވެސް ސަޢުދީއިން ހާމަކޮށްފައިވާ ގޮތުގައި އަލް ޙާކިމް ގަނޑުވަރުގައި ހައްޔަރުކުރެވުނު އަމީރުންނަކީ އެގައުމުގެ އިޤްޠިޞާދު ރަނގަޅުކުރުމުގެ ގޮތުން ދަޢުލަތުގެ ޚަރަދުތައް ކުޑަކުރުމަށް އެޅި ފިޔަވަޅުތަކާމެދު ނުރުހުން ފާޅުކުރި އަމީރުންތަކެއް. މިކަމާ ގުޅޭގޮތުން އަމީރު ޢަބްދުﷲ ވިދާޅުވީ މިފަދަ ދުނިޔަވީ އަގެއް ނެތް ކަންކަމުގެ ފަހަތުން އެފަދަ ތެދުވެރި ޒުވާނުންތަކެއް ނުދާނެކަމަށެވެ.\nމިފަދަ މަޢުލޫމާތުތަކެއް އަމީރު ޢަބްދުﷲ ޢާއްމުކުރައްވާފައިވާއިރު، އޭނާ މިމަޢުލޫމާތު ޢާއްމުކުރައްވާފައިވަނީ އަމިއްލައަށް އިސްނެންގެވުމާއި އެކުގައި ކަމަށް ވަނީ ވިދާޅުވެފަ. މިމަޢުލޫމާތުތައް ޢާއްމުކުރެއްވުމާއި ގުޅިގެން މިހާރު އަމީރު ޢަބްދުﷲ ހުންނެވީ އަލް ހައިރު ޖަލުގަ ހައްޔަރު ކުރެވިފައިކަމަށް މީޑީޔާއިންވަނީ ރިޕޯޓްކޮށްފައެވެ.\n-ޚިޔާލު ފާޅުކުރައްވާ!- "ސަޢުދީ މެރިން ސްޕޯޓްސް ފެޑަރޭޝަންގެ ރައީސް ޢަބްދުﷲ ބިން ސަޢުދު ހައްޔަރުކޮށްފި"


ހޮންޑިއުރަސްގެ އެމްބަސީ ގުދުސްއަށް - DhiDaily\nހޮންޑިއުރަސްގެ އެމްބަސީ ގުދުސްއަށް\nހޮންޑިއުރަސް އިން އިސްރާއީލުގައި ގާއިމްކޮށްފައިވާ އެގައުމުގެ އެމްބަސީ މިއަހުރު ނިމުމުގެ ކުރިން ފަލަސްތީނުގެ ގުދުސް އަށް ބަދަލު ކުރާނެ ކަމަށް އެގައުމުން ބުނެފިއެވެ.\nމިަސްރަހު ދިރާސާ ކުރާ ފަރާތްތަކުން ބުނަމުން ދަނީ ހޮންޑިއުރަސް އިން އެގައުމުގެ އެމްބަސީ ގުދުސް އަށް ބަދަލު ކުރުމުން އެގައުމަށް އަރަބި ގައުމު ތަކުގެ އިތުރުން ފަލަސްތީނުގެ ނުރުހުން ލިބޭނެ ކަމަށެވެ. އެހެން ނަމަވެސް ހޮންޑިއުރާސްގެ ރައީސް ހުއާން އޯލާންޑޯ ވިދާޅުވީ މިކަމުގެ ސަބަބުން އެގައުމުން އަރަބި، އިޒްރޭލްގެ މައްސަލަތަކުގައި ގެންގުޅެމުން އައި ވަކިފަރާތަކަށް ނުޖެހުމުގެ ސިޔާސަތަށް ނިމުމެއް އަންނާނެ ކަމަށެވެ.\nއިޒްރޭލުގެ ބޮޑު ވަޒީރު ނަތަންޔާހޫ ވެސް ވިދާޅުވީ ދެ ގައުމުން އުންމީދު ކުރަނީ މި އަހަރު ނިމުމުގެ ކުރިން އެމްބަސީ ތައް ހުޅުވުމަށެވެ. މިވަގުތު އިޒްރޭލްގެ އެމްބަސީ އެއް ހޮންޑިއުރާސް ގައި ނުހުރެ އެވެ. އެކަމަކު ޑިޕްލޮމެޓިކް އޮފީހެއް މިދިޔަ މަހު ހުޅުވާފައި ވެއެވެ. ހޮންޑިއުރަސް އިން މިދިޔަ އަހަރު ވަނީ އިޒްރޭލާއި ފަލަސްތީނުގެ މައްސަލާގައި އެ ގައުމުން ގެންގުޅޭ ވަކި ފަރާތަކަށް ނުޖެހުމުގެ ސިޔާސަތު ދޫކޮށްލުމުގެ މަސައްކަތް ފަށައިގެންފަ އެވެ.


10 Aharu Vandhen Komme Dhuvahaku Selfie Eh Negy Timelapse Video Eh Thayyaaru Kurumah - Vaguthu\nސެލްފީ ނެގުމަކީ މިހާރު އެންމެން ވެސް ކުރާ ކަމެކެވެ. ކުޑަކުދިންއިން ފެށިގެން އުމުރު ދުވަސްވީ މީހުން ވެސް ސެލްފީ ނަގައެވެ. އެއްބަޔަކު ސެލްފީ ނަގަނީ މީސް މީޑީޔާގައި ހިއްސާ ކުރުމަށެވެ. އަނެއް ބަޔަކު ސެލްފީ ނަގަނީ އަމިއްލަ ހިތްހަމަ ޖެހުމަށް ނުވަތަ ހަނދާނެއްގެ ގޮތުގައި ރައްކާ ކުރުމަށެވެ. ކޮންމެ ދުވަހަކު ސެލްފީއެއް ނަގައި ވަކި ބޭނުމެއްގައި އެ ރައްކާނުކުރި ނަމަވެސް ސެލްފީ ނަގާ ފަރާތްތައް ވެސް މަދެއް ނޫނެވެ.\nނަމަވެސް ނިއާލް ގްރޭ ނަމަކަށް ކިޔާ މި މީހާ 10 އަހަރުވަންދެން ކޮންމެ ދުވަހަކު ސެލްފީއެއް ނަގާފައިވަނީ މުޅިން ތަފާތު ބޭނުމަކަށެވެ. އުމުރުން 14 އަހަރުން ފެށިގެން 24 އަހަރު ވަންދެން ކޮންމެ ދުވަހު ސެލްފީއެއް ނަގާފައިވަނީ އޭނާގެ އުމުރުގެ ތަފާތު ދައްކުވައިދޭ ވީޑިއޯއެއް ތައްޔާރު ކުރުމަށެވެ.\n''ފާއިތުވި ދިހަ އަހަރު ކޮންމެ ދުވަހަކު ވެސް އަހަރެންގެ ފޮޓޯއެއް ނަގަން. މިއީ އުމުރުން 14 އަހަރުން ފެށިގެން 24 އަހަރާއި ހަމައަށް އަހަރެން'' މިހެން ކެޕްޝަންގައި ލިޔެ ނިއާލް ވަނީ އޭނާގެ އުމުރުގެ ތަފާތު ދައްކުވައިދޭ ވީޑިއޯ ޓްވިޓާގައި ހިއްސާ ކޮށްފައެވެ.\n1.4 ލައްކަ މީހުން ބަލާފައިވާ މި ވީޑިއޯއަށް ވަނީ އެތައް ބަޔަކު ކޮމެންޓް ވެސް ކޮށްފައެވެ. އުމުރުގެ ތަފާތު ދައްކުވައިދިނުމަށް ދިހަ އަހަރުވަންދެން ކޮންމެ ދުވަހަކު ފޮޓޯއެއް ނަގައި އެ ފޮޓޯތައް ބޭނުން ކޮށްގެން ތައްޔާރު ކޮށްފައިވާ ވީޑިއޯ ވަރަށް ފުރިހަމަ ކަމަށް އެއްބަޔަކު ކޮމެންޓް ކުރިއިރު އަނެއް ބަޔަކު ބުނެފައިވަނީ މިއީ ވަރަށް ''ކޫލް'' މަސައްކަތެއް ކަމަށެވެ.